
ס.ל. - חבר המתרגמים בע"מ

הצעת חוק בנק ישראל, התש"ע-2010

היו"ר משה גפני:
אני מתכבד לפתוח את ישיבת הוועדה. על סדר היום הצעת חוק בנק ישראל. אין דיון, רק הצבעות. הסתייגויות ודאי, אבל רק הצבעות, לא דיונים. 

הצעת חוק בנק ישראל, גברתי היועצת המשפטית, אני רוצה להצביע על שם החוק. 

שגית אפיק:
לא צריך להצביע על שם החוק. 

היו"ר משה גפני:  


סעיף 1 מועלה להצבעה,

הצבעה

בעד סעיף 1 – רוב

נגד – מיעוט

סעיף 1 אושר

שגית אפיק:
בנק ישראל, האורגנים ומקום מושבו. סעיף 2. אין הסתייגויות לסעיף הזה בשלב הזה. 

היו"ר משה גפני:
רבותיי, אני רק רוצה שנדע מה סדר ההצבעה. סדר ההצבעה הוא שאנחנו מצביעים סעיף-סעיף, לא פרק-פרק. 

אמנון כהן:
כל הזמן זה היה ככה, אדוני, זה לא משהו חדש. 

היו"ר משה גפני:
סעיף 2, כנוסחו, כפי שהבאנו אותו בדיונים, מועלה להצבעה, 

הצבעה

בעד סעיף 2 – רוב

נגד – מיעוט

סעיף 2 אושר 

סעיף 3 זה המטרות של הבנק. הנוסח הוא כפי שמופיע כאן, אלא שבפסקה 2, בסעיף 3(א)(2) יהיה כתוב כך, לפי בקשתה של חברת הכנסת שלי יחימוביץ, ובהתייעצות סיעתית עם חבר הכנסת אמנון ואחרי כן בהתייעצות סיעתית עם החברים בוועדה, 'לתמוך במטרות האחרות של המדיניות הכלכליות של הממשלה במיוחד צמיחה, תעסוקה וצמצום פערים'. 

חברת הכנסת רגב, את מסכימה לזה? 

חיים אורון:
חבר הכנסת גפני, היות ואתה מזכיר שמות, אז זאת היתה גם ההסתייגות שלי. 

שגית אפיק:
צמצום פערים חברתיים? 

אמנון כהן:
צמצום פערים. 

היו"ר משה גפני:
מה שאנחנו מציעים, כל חברי הוועדה, להוסיף 'צמצום פערים'. יהיה כתוב 'צמיחה, תעסוקה וצמצום פערים'. 

סעיף 3 מועלה להצבעה, כפי שהוא נוסח, עם התוספת

הצבעה
בעד סעיף 3 – רוב

נגד – מיעוט

סעיף 3 אושר

סעיף 4. אין הסתייגויות. 

שלי יחימוביץ:
אני בכל זאת משאירה את ההסתייגות שלי. 

היו"ר משה גפני:
אין בעיה, אבל זו הסתייגות דיבור. בגלל שאם זו הסתייגות מהותית, אני צריך להפיל את זה עכשיו. 

שלי יחימוביץ:
אז תפיל את זה. 

היו"ר משה גפני:
לא, אם זו הסתייגות דיבור, אני לא רוצה להפיל את זה. 

שלי יחימוביץ:
אז אני אהפוך את זה להסתייגות דיבור. 

אמנון כהן:
אני גם רוצה הסתייגות דיבור בנושא הזה. 

היו"ר משה גפני:
מה אתה הולך להגיד במליאה? 

חיים אורון:
אני רוצה שלוש הסתייגויות דיבור. 

היו"ר משה גפני:
מאה אחוז.  

הצבעה
בעד סעיף 4 – רוב

נגד – מיעוט

סעיף 4 אושר

סעיף 5. עצמאות הבנק. 

הצבעה

בעד סעיף 5 – רוב

נגד – מיעוט

סעיף 5 אושר

סעיף 6. הנגיד. 

הצבעה

בעד סעיף 6 – רוב

נגד – מיעוט

סעיף 6 אושר

סעיף 7. בסעיף 7 התווסף, כפי שאתם רואים בנוסח, 'לרבות עניין צמצום הפערים ושוויון חלוקת ההכנסות בחברה'. 

רוני טלמור:
אדוני, אני מבקשת להעיר הערה טכנית לנוסח, בשביל לשפר אותו. אני מציעה, גם פה וגם בסעיף שהקראתם מקודם;'צמצום פערים', יהיה 'צמצום פערים חברתיים', כדי שיהיה ברור במה מדובר ושיהיה מדובר באי השוויון בחלוקת ההכנסות. 

שגית אפיק:
אז 'חברתיים' ייכנס גם בסעיף 3, גם בסעיף הזה, וצמצום אי השוויון. 

רוני טלמור:
נדמה לי שזאת צריכה להיות השאיפה ולא שאיפה לשוויון טוטאלי. 

היו"ר משה גפני: 


סעיף 7 מועלה להצבעה, 

הצבעה

בעד סעיף 7 – רוב

נגד – מיעוט

סעיף 7 אושר

שגית אפיק:
הסתייגות דיבור לסעיף 7(ב). 

היו"ר משה גפני:
הסתייגויות דיבור, מי שמבין חברי הוועדה ירצה, יקבל. 

חיים אורון:
אני רוצה לשם. 

שלי יחימוביץ:
אני גם רוצה לשם. 

היו"ר משה גפני:
סעיף 8 כנוסחו, מועלה להצבעה, 

הצבעה
בעד סעיף 8 – בעד

נגד – מיעוט

סעיף 8 אושר

סעיף 9 כנוסחו, מועלה להצבעה, 

הצבעה

בעד סעיף 9 – רוב

נגד – מיעוט

סעיף 9 אושר

סעיף 10 מועלה להצבעה, 

הצבעה

בעד סעיף 10 – רוב

נגד – מיעוט

סעיף 10 אושר

סעיף 11. כפי שמנוסח כאן. 

שגית אפיק:
ההבהרה לעניין הכלול, שעלתה בישיבות. ניסחנו את זה בהתאם להבהרה שלכם. זה כל התיקון שנמצא כאן. בעמוד 6 למטה יש את הבקשה של חברת הכנסת שלי יחימוביץ, שהתקבלה גם על דעת יתר חברי הוועדה, אבל לא הוכרעה, לגבי ההשמטה של הסיפא, לגבי תפקיד הוראה אקדמי. 

שלי יחימוביץ:
היה כאן סעיף שהיתה תחושה שהוא יוחד לפרסונה ספציפית ואין לו סיבה והיא לגבי עבודה פרטית של המשנה לנגיד, שהוא יהיה רשאי להיות מרצה במוסד אקדמי, במגבלות הקיימות היום בכל מה שיש בחוק שירות המדינה, בלי אפשרות למתן החרגה למה שנהוג בחוק שירות המדינה. 

היו"ר משה גפני:
יש לכם התנגדות לעניין הזה? 

אמנון כהן:
הם מסכימים לזה. 

שלי יחימוביץ:
כלומר אנחנו מאוד נשמח אם הוא יהיה מרצה במוסד אקדמי, אבל אנחנו לא נרצה שהוא יעשה את זה במשרה מלאה, כדי שיהיה לו זמן להיות משנה לנגיד. 

נטע דורפמן:
אדוני, לא נמצאים כאן הנציגים של בנק ישראל. 

שלי יחימוביץ:
זו בעיה שלהם, אני מאוד מצטערת. 

נטע דורפמן:
יש להם, לדעתי, תשובה מהותית לעניין. 

שלי יחימוביץ:
חבר הכנסת גפני, סיכמנו על זה, הם אמרו שאין להם התנגדות. 

היו"ר משה גפני:
אוקי, מי בעד סעיף 11, כפי שנוסח? אם תהיינה הערות מהותיות, אז נחזור אליהן. מי בעד סעיף 11, כולל ההערה של חברת הכנסת? הסעיף אושר. 

הצבעה
בעד סעיף 11 – רוב

נגד – מיעוט

סעיף 11 אושר

שגית אפיק:
כולל ההערה של חברת הכנסת והתיקון.

סעיף 12.

שגית אפיק:
שכר ותנאי שירות של הנגיד. 

היו"ר משה גפני: 


סעיף 12 מועלה להצבעה, 

הצבעה
בעד סעיף 12 – רוב

נגד – מיעוט

סעיף 12 אושר


סעיף 13. 

שגית אפיק:
הוכנס כאן תיקון שהצעת הממשלה לנשיא להפסקת כהונתו של הנגיד תובא לידיעתה של ועדת הכספים. זה הוסף. 

שי חרמש:
אם לא נקרא את זה קודם בעיתון. 

היו"ר משה גפני:
סעיף 13 מועלה להצבעה, כפי שנוסח על ידי היועצת המשפטית בהתאם לדיונים שהתקיימו כאן. 

הצבעה

בעד סעיף 13 – רוב

נגד – מיעוט

סעיף 13 אושר

סעיף 14. 

שגית אפיק:
הפסקת כהונתו של המשנה לנגיד. 

היו"ר משה גפני:
אין הסתייגויות. סעיף 14 מועלה להצבעה, 

הצבעה
בעד סעיף 14 – רוב

נגד – מיעוט

סעיף 14 אושר

הוועדה המוניטרית, סעיף 15. אין שינויים, כפי שעלה בדיון, מועלה להצבעה, 

הצבעה
בעד סעיף 15 – רוב

נגד – מיעוט

סעיף 15 אושר

סעיף 16, בעל תואר אקדמי---

שגית אפיק:
הוספת האופציה לאדם שאין לו תואר אקדמי, אבל יש לו ידע, מומחיות וניסיון מקצועי של עשר שנים בתחום המוניטרי הפיננסי או המקרו-כלכלי ובהתאמה, הורד הניסיון שנדרש מבעל תואר אקדמי שני בכלכלה, לשמונה שנים. 

בפסקה (2) לבעל התואר האקדמי, בנוסח שהגישה הממשלה, זה היה תואר אקדמי שני פלוס עשר שנים. אנחנו הנמכנו פה את הדרישה לשמונה שנים, כאשר הוספנו, לבקשת הוועדה, אופציה נוספת של אדם שיש לו ניסיון מקצועי של עשר שנים ואין לו תואר. 

שלי יחימוביץ:
בייגה שוחט למשל. 

רוני טלמור:
מדובר בהנמכה של התנאים לעומת חוק החברות הממשלתיות. אני רוצה להציע לכם תיקון שיעמיד את התנאים בצורה שווה לחוק החברות הממשלתיות. בחוק החברות הממשלתיות יש חריג שמאפשר למנות כיושב ראש או כמנהל כללי מועמד שאין לו תואר אקדמי, ושם הדרישה היא ל-12 שנות ניסיון. יש שם איזה שהיא הבחנה נוספת. הנוסח שאני מציעה, כדי להתאים את זה, מדובר בסעיף 24(ג) או 37(ג) לחוק החברות הממשלתיות---

היו"ר משה גפני:
מה את מציעה? 

רוני טלמור:
שפסקה (2), יישאר עשר שנים, פסקה (3) תדבר על 12 שנים ובנוסף, שזה יהיה במקרים חריגים בלבד, ושוועדת האיתור צריכה להשתכנע שקיימים נימוקים מיוחדים למינוי כאמור. חבר הכנסת אורון עומד בקריטריון הזה. 

היו"ר משה גפני:
אני לא מקבל את זה. מי בעד הסעיף, כמו שמנוסח כאן? ירים ידו. 

אני לא הולך להשוות את זה. שיורידו שם. על זה דיברנו. אני לא יכול ביום אחד להיכנע 16 פעמים, אני יכול רק 15. 

שי חרמש:
אבל זאת לא כניעה. 

היו"ר משה גפני:
אני חושב שזאת טעות. אני חושב שבן אדם שיש לו ניסיון של עשר שנים, לא יכניסו אותו? בגלל שכתוב באיזה חוק?  

סעיף 16 מועלה להצבעה, 

הצבעה
בעד סעיף 16 – רוב

נגד – מיעוט

סעיף 16 אושר

סעיף 17 מועלה להצבעה, 

הצבעה 

בעד סעיף 17 – רוב 

נגד – מיעוט 

סעיף 17 אושר 

סעיף 18. 

שגית אפיק:
היתה כאן אופציה של ישיבה מיוחדת. לפי נוסח הסעיף של הצעת הממשלה, מספר הישיבות המיוחדות לא יעלה על 8 בשנה. הוועדה החליטה שאפשר יהיה לכנס ישיבה מיוחדת נוספת באופן חריג, אפשר לראות את זה באפשרות 1 שמופיעה אצלכם. מכיוון שזה ייצור איזה שהוא הסדר מסורבל, חשבנו להציע, וזה מוסכם על הממשלה ועל בנק ישראל, שבמקום 8 ישיבות מיוחדות, יהיו 12 ישיבות מיוחדות. 

שי חרמש:
למה צריך לתחום את זה? 

שלי יחימוביץ:
כדי שלא תהיה ישיבה כל יום. כדי שלא יטרטרו את הנגיד---

שגית אפיק:
זו ישיבה מיוחדת לבקשת שני חברים בלבד. לא יעלה על 12 ישיבות. 

היו"ר משה גפני:
סעיף 18 לפי האפשרות השנייה, מועלה להצבעה, 

הצבעה
בעד סעיף 18 (האפשרות השנייה) – רוב

נגד – מיעוט

סעיף 18 (האפשרות השנייה) אושר

סעיף 19. 

שגית אפיק:
בסעיף קטן (1), כשהוועדה דוחה את הפרסום, ביקשה ועדת הכספים שהדיווח לנגיד על הדחייה ייעשה בסמוך לדחייה. במהלך הדיונים, למיטב הבנתי, לא היתה לזה הסכמה מטעם בנק ישראל. עורכת דין ואגו, סעיף 19(ו). 

אורנה ואגו:
אבל יש שינויים גם לפני כן. 

שגית אפיק:

עברנו על השינויים לפני כן. לא הייתם. 

אורנה ואגו:
אף אחד לא קרא לנו החוצה. 

היו"ר משה גפני:
לא עכשיו. נחזור לזה אחר כך. אתם רוצים חוק או אתם רוצים שינויים? תחליטו. 

סעיף 19 כנוסח הוועדה, שזה בסמוך לדחייה, מועלה להצבעה, 

הצבעה
בעד סעיף 19 – רוב

נגד – מיעוט

סעיף 19 אושר

סעיף 20 - המועצה המנהלית. מה שסוכם לגבי סעיף 20, בפסקה (3), לאשר את התקציב השנתי לפעילות המנהלית של הבנק. אנחנו הגענו להסכמה, כולנו, בדיונים גם עם נגיד הבנק וגם עם גורמים נוספים---

חיים אורון:
מי הגורמים הנוספים? 

היו"ר משה גפני:
גורמים נוספים, כל מיני כאלה שאני מכיר. 

חיים אורון:
רבנים? 

היו"ר משה גפני:
גם רבנים, לא רבנים בעצם. 

אמנון כהן:
רבנים כלכליים. 

היו"ר משה גפני:
הסיכום הוא כזה, וחברת הכנסת קירשנבאום, את יכולה להגיש הסתייגות; הסיכום הוא שהמועצה המנהלית תאשר את תקציב בנק ישראל, את התקציב המנהלי, הפרדנו בין התקציב המנהלי לבין התקציב המוניטרי, ששם יש עצמאות מוחלטת לבנק. תוך 14 יום מיום אישור התקציב על ידי המועצה המנהלית של בנק ישראל, יימסר דיווח ויתקיים דיון בוועדת הכספים, על התקציב של הבנק. 

חיים אורון:
יונח התקציב על שולחן---

פניה קירשנבאום:
מה שאתה אומר שהוסר הפיקוח לגמרי ונשאר---

היו"ר משה גפני:
לא, אני אסביר מה הכוונה. אנחנו דיברנו בדיונים על זה שצריך שיהיה פיקוח על התקציב המנהלי, זאת אומרת אם קונים ג'יפים, או משפצים את הבניין, או נותנים שכר שהוא גבוה באופן חריג, שתיכף נדבר לגבי השכר עצמו, אמרנו שצריך שיהיה אישור של ועדת הכספים. טען הנגיד שזה בסופו של דבר פוגע בעצמאות של הבנק, מכיוון שאם תהיה העלאה של הריבית, לא כמו שהיום, אלא תהיה העלאה של 5%, 5.5%, יבואו חברי ועדת הכספים ויגידו 'מה אתה עושה דבר כזה? לא נאשר לך את התקציב' ויהיה את השוט שיעמוד מול ההחלטות---

אמנון כהן:
ועדת הכספים לא תגיד דבר כזה. 

היו"ר משה גפני:
---מול ההחלטות של הבנק. מה אנחנו דורשים באישור? אנחנו דורשים את השקיפות, אנחנו דורשים שאנחנו נדון במה הבנק עושה בנושאים המנהליים כמובן. הנושאים המוניטריים אלה פרקים אחרים שאנחנו דנים בהם במסגרות ההם, אבל 14 יום לאחר שבנק ישראל מאשר או המועצה המנהלית מאשרת את התקציב, אנחנו מקבלים פה את כל הפירוט, מונח על שולחן הוועדה. את לוקחת את ספר התקציב ואת בודקת שם, ופתאום קנו ג'יפ שעולה אני לא יודע---

פניה קירשנבאום:
ואז מה אני יכולה לעשות? 

היו"ר משה גפני:
שום דבר. 

פניה קירשנבאום:
למה לי לגרום לעצמי כאבי לב ונדודי שינה? אני גם לא רוצה לראות את זה אם אין לי השפעה. 

חיים אורון:
אל תבואי לישיבה. 

היו"ר משה גפני:
לא, חברת הכנסת קירשנבאום, אנחנו מדברים עכשיו ברצינות. 

אמנון כהן:
צריך עין ציבורית.

היו"ר משה גפני:
את יודעת מה היתה עמדתי. אני אגיד לך, שכנעו אותי בעניין הזה בעצם העובדה... הרי לא נבוא לבנק ונגיד 'אנחנו לא מאשרים לכם את התקציב', אלא מה? עד היום לא היה כלום, היה תקציב מוניטרי ותקציב מנהלי, הכל היה יחד, לא היו צריכים להגיד לך מלה וחצי מלה ואת לא יודעת, נכון לרגע זה, מה קורה בבנק ישראל, לא מה התקציב, את לא יודעת שום סעיף. החידוש כאן---

פניה קירשנבאום:
שאנחנו נדע. 

היו"ר משה גפני:
החידוש כאן הוא חידוש פשוט לחלוטין, לא כמו שאנחנו רצינו, אבל העיקרון קיים בסעיף הזה. היות ואני מסכים עם חברת הכנסת פאינה קירשנבאום, תנו לי לשכנע אותה, כי בזה אני משכנע גם את עצמי. 

מה שקורה היום בבנק ישראל, התקציב המוניטרי והתקציב המנהלי מעורבבים זה בזה, אין אף אחד שיודע מה קורה בפועל בבנק ישראל בדברים שהם לא עצמאות הבנק, מה קורה, מי קיבל ג'יפ, כמה ג'יפים יש שם, סתם אני אומר ג'יפ, כי כנראה לאף אחד אין ג'יפ, מה גובה השכר של האנשים. אין כלום, יותר מאשר במוסד או בשירות הביטחון הכללי. מה שאנחנו מחדשים עכשיו; הפרדנו בין התקציב המוניטרי לתקציב המנהלי. התקציב המוניטרי זה עצמאות הבנק, התקציב המנהלי הוא תקציב שונה לחלוטין. כשהם מאשרים את התקציב המנהלי, בתוך 14 יום הוא מונח על שולחן הוועדה. כלומר את ואני וכולנו מקבלים את פירוט התקציב, אנחנו יודעים מה שנעשה, מה שלא ידענו עד היום. לאחר שאנחנו קוראים את התקציב, אנחנו מקיימים עליו דיון, בדיון כזה בוודאי יהיה הנגיד, המשנה לנגיד, יהיה דיון על הפרטים, ואם את מוצאת בדבר הזה שיש פה באמת חריגה שאיננה תואמת את המינהל הציבורי התקין, מי שמאשר את זה זו מועצה, זה לא שהנגיד מאשר לבד, יש מועצה וזה יעמוד פה בביקורת של ועדת הכספים, אם אכן תהיה ביקורת, אני מקווה שלא תהיה. אני לא חושב שזה עובר לסדר היום כאשר תהיה כזאת שקיפות שלא היתה עד היום. אז היינו יכולים להתעקש ולהגיד 'לא מספיק, נאשר'. 

בואי נלך את הצעד הזה שהוא צעד גדול קדימה, לא יילך? אנחנו, המחוקקים, אם נראה שבאמת העסק לא מתנהל כמו שצריך, נחוקק. 

צבי אקשטיין:
הערה אחת. אתם אישרתם את סעיף 16(3)---

היו"ר משה גפני:
אני אאפשר לך לחזור לזה. אחרי זה נחזור. 

אמנון כהן:
גם לי יש הסתייגות דיבור בנושא הזה. 

שגית אפיק:
אני מפנה את תשומת לבכם, עמוד 11 למטה, (ב)(1), יש תוספת שגם הוועדה ביקשה, שהתקציב יפורסם ברשומות, אז אני רק אוסיף שזה ייעשה לאחר הדיון בוועדת הכספים. 

היו"ר משה גפני:
נכון. 

אמנון כהן:
לא ראיתי 14 יום. 

שגית אפיק:
אני אוסיף את זה. 

היו"ר משה גפני:
לא כתוב, עכשיו החלטנו. 

שגית אפיק:
אני אנסח; תוך 14 ימים ממועד אישור התקציב על ידי המועצה תונח הצעת התקציב על שולחנה של ועדת הכספים וועדת הכספים תקיים בה דיון. 

בעמוד 11 בהמשך, כשהמועצה תפרסם ברשומות את התקציב, אני אוסיף שזה ייעשה לאחר הדיון בוועדת הכספים. 

בעמוד 11 פסקה (8), היתה התלבטות בוועדה האם בראש הצוות לתיקון ליקויים לעניין דוח מבקר המדינה יעמוד יושב ראש המועצה או הנגיד. זה נותר להכרעה ברגעים אלה. 

שלי יחימוביץ:
בעיניי זה היינו הך. לא נראה לי קריטי.  

צבי אקשטיין:
העמדה שלנו זה שיהיה יושב ראש המועצה, בגלל שהנגיד עצמו מבוקר---

אורנה ואגו:
אנחנו לא התנגדנו להצעה שהנגיד יעמוד בראש הצוות לתיקון ליקויים, כמו שהוצע כאן בוועדה, והתייעצנו גם עם משרד מבקר המדינה וזה נראה להם. שאלנו אם הנגיד, או עובד בכיר של הבנק שהוא הסמיך לכך, וזה נראה להם מתאים. 

היו"ר משה גפני:
לא. 

אורנה ואגו:
אני שאלתי אותם, קודם כל שתדעו את עמדת מבקר המדינה. 

אמנון כהן:
אני רוצה להגיד לחברים שלמרות שגם הנגיד מבוקר, אבל תמיד עדיף שראש הפירמידה יהיה אמון על תיקון הליקויים. כמו שיש ראש עירייה, יש מבקר עירייה, ומי שאמון על תיקון הליקויים זה ראש העירייה והוא המבוקר. 

שלי יחימוביץ:
זה לא פוטר אותו מביקורת, זה רק מטיל עליו את החובה לבצע את---

שגית אפיק:
זה מטיל את האחריות על ראש הפירמידה, ככה זה גם ביתר החקיקה. 

אמנון כהן:
הוא יכול להאציל מסמכויותיו אחר כך, אבל הוא---

היו"ר משה גפני:
אז מה ההצעה שלך? 

אמנון כהן:
הנגיד. 

היו"ר משה גפני:
אם הם גם לא מתנגדים, אז בכלל אנחנו בעד שלום. 

אורנה ואגו:
אנחנו לא מתנגדים. אנחנו ביקשנו שזה 'או עובד בכיר של...'.

שגית אפיק:
לא, הנגיד, זה יהיה רק נגיד. זה יהיה 'למנות', במקום 'לשמש' צוות לתיקון ליקויים ובראש הצוות לתיקון ליקויים יעמוד הנגיד. נקודה. 

סעיף קטן (ב) באותו עמוד, לעניין פרסום הפרוטוקולים של המועצה. החלטת הוועדה היתה שהמועצה תפרסם לא רק את עיקרי תכנית העבודה שלה אלא גם את הפרוטוקולים של הישיבות שלה, אבל שתהיה לה אפשרות, בהחלטה מנומקת, לקבוע שפרוטוקול מסוים לא יפורסם. בנק ישראל מציע את האופציה השנייה שתראו שנמצאת שם, שהמועצה תפרסם את סיכום הדיונים בהיקף, במתכונת ובמועדים שתקבע וכפי שתמצא לנכון. 

שלי יחימוביץ:
לא מקובל. 

אורנה ואגו:
אני בדקתי ואני לא יכולה להגיד שאני יכולה להגיד על כל המערכת, אבל לא ידוע לי על רשות אחרת שחייבת בעריכת פרוטוקולים ובפרסומם.  

שלי יחימוביץ:
אתם לא רשות אחרת, אני מאוד מצטערת. אתם לא רשות, אתם לא חברה ציבורית שנסחרת בבורסה, אתם גוף ייחודי ואנחנו גם מתייחסים אליכם בכפפות של משי כי אתם גוף ייחודי. כל מה שאנחנו מבקשים זה שקיפות של הפרוטוקולים, ואנחנו מאפשרים לכם גם לא לפרסם אותם---

אמנון כהן:
אם יש נושא מסוים שאתם רוצים---

שלי יחימוביץ:
נושאים פרסונליים, אל תפרסמו. נושאים שאתם מחליטים שהם קריטיים, אבל שהנחת היסוד, והנגיד הסכים לזה בדיון, תהיה לפרסם, כשהחריג הוא לא לפרסם. 

אורנה ואגו:
אני לא חושבת שהנגיד הסכים לזה. 

שלי יחימוביץ:
הוא קיבל את זה. 

אמנון כהן:
הוא אמר שיעשה דיון פנימי. 

שלי יחימוביץ:
אבל הוא קיבל את התזה של לפרסם, למעט דיונים מסוימים, ולא לא-לפרסם. 

שי חרמש:
אין לך בעיה עם זה, מופיע לך 'ההחלטות העיקריות'. 

שלי יחימוביץ:
לא, אני רוצה פרוטוקולים. 

שגית אפיק:
גם בהצעה של חברי הוועדה זה 'ההחלטות העיקריות', אבל---

חיים אורון:
הפרוטוקולים מתייחסים להחלטות העיקריות. 

רוני טלמור:
ההצעה של בנק ישראל, בשינויים מסוימים, נראית לי יותר נכונה מהרעיון של פרסום מלא של פרוטוקולים. הרעיון של סיכום דיונים זה נכון יותר, גם מבחינת אופי הנושאים, שהם נושאים מנהליים ונוגעים לעובדים, לאנשים, הרגישות פה היא רבה. 

שגית אפיק:
אבל הקביעה היא של המועצה. עורכת דין טלמור, המועצה תחליט. 

רוני טלמור:
אני מבקשת להציע להשאיר את זה בנוסח הזה, אבל את הסיפא שנראית לי רחבה מדי, לצמצם. זאת אומרת אם המתכונת תהיה שמפרסמים את סיכום הדיונים בעניינם, מצרפים את סיכום הדיונים בעניינם, זה נראה לי די מספק. 

שלי יחימוביץ:
אבל זה בדיוק ההיפך ממה שעלה ודנו על זה שעה ארוכה באחת הישיבות, ופה את מבטלת בהינף יד, כאילו לא נאמרו הדברים. 

רוני טלמור:
אבל חברת הכנסת יחימוביץ, המשמעות תהיה שהפרוטוקולים יריאו כמו סיכום דיון. הרי אין חובה לעשות פרוטוקולים מילוליים או מפורטים. 

שלי יחימוביץ:
סליחה, ועדת הכספים---

היו"ר משה גפני:
אני נורא מצטער, אני לא פותח דיון. הוועדה צריכה להכריע בין שתי הגישות. 

רוני טלמור:
אני מציעה למחוק את הסיפא מהאופציה---

היו"ר משה גפני:
שמענו את הצעתך, הכל בסדר. יש אפשרות אחת, כפי שעלה פה בדיון, שהפרוטוקולים של ישיבותיה יפורסמו, אבל יש הסתייגות, המועצה עצמה יכולה לקבל החלטה, כתוב בנוסח שלנו, של חברי הוועדה, שיש נושאים שהיא לא מפרסמת. זה בידיה. היא יכולה להחליט שהיא לא מפרסמת, למשל נושאים פרסונליים. ההצעה של בנק ישראל זה שעיקרי הדיונים, כפי שכתוב. אנחנו צריכים להכריע---

אורנה ואגו:
רק אם אפשר להעיר משהו? 

שלי יחימוביץ:
חבר הכנסת גפני, אמרת שאתה לא פותח דיון. 

אורנה ואגו:
אם מקבלים את ההצעה שהועלתה, אני רק מציעה בשורה האחרונה לקבוע כי פרוטוקול של דיון מסוים או חלקו, כי יכול להיות שאפשר---

היו"ר משה גפני:
בסדר גמור. 

מי בעד אפשרות אחת? ירים את ידו. מי נגדה? אין. מי נמנע? אין. לפי התיקון שהציעה עורכת דין אורנה ואגו. 

סעיף 20 מועלה להצבעה, 

שגית אפיק:
לגבי התקציב, הפרוטוקולים? 

היו"ר משה גפני: 

הצבעה
בעד סעיף 20 – רוב

נגד – מיעוט

סעיף 20 אושר


סעיף 21 מועלה להצבעה, 

הצבעה
בעד סעיף 21 – רוב

נגד – מיעוט

סעיף 21 אושר

סעיף 22 מועלה להצבעה, 

הצבעה
בעד סעיף 22 – רוב

נגד – מיעוט

סעיף 22 אושר

סעיף 23 מועלה להצבעה, 

הצבעה
בעד סעיף  23 – רוב

נגד – מיעוט

סעיף 23 אושר

סעיף 24 מועלה להצבעה, 

הצבעה
בעד סעיף 24 – רוב

נגד – מיעוט

סעיף 24 אושר

סעיף 25 מועלה להצבעה, 

הצבעה

בעד סעיף 25 – רוב

נגד – מיעוט

סעיף 25 אושר

סעיף 26. לפי התיקונים פה. 

שגית אפיק:
יש פה רק הבהרת הנכלל, כפי שדיברנו גם בהבהרת הנוסח. 

אורנה ואגו:
זה לא מבהיר. 

שגית אפיק:
הנסחית שלנו אומרת שכן. 

אורנה ואגו:
זו אותה מלה. 

שי חרמש:
נכלל זה בסדר, זה מה שרצינו. 

שגית אפיק:
הנסחית שלנו אומרת שזה בסדר. אין 'כלול'. 

אורנה ואגו:
פה גם מעירים על הנוסח? כי הנוסח הקודם, כמו בחוק מבקר המדינה, יותר נראה לנו. 

שי חרמש:
הנוסח הקודם לא אפשר פתח יציאה. 

היו"ר משה גפני:
סעיף 26 מועלה להצבעה, 

הצבעה
בעד סעיף 26 – רוב

נגד – מיעוט

סעיף 26 אושר

סעיף 27 מועל להצבעה, 

הצבעה

בעד סעיף 27 – רוב

נגד – מיעוט

סעיף 27 אושר

סעיף 28 מועלה להצבעה, 

הצבעה
בעד סעיף 28 – רוב

נגד – מיעוט

סעיף 28 אושר

סעיף 29. 

אמנון כהן:
אתה הולך יותר מדי מהר. 

שגית אפיק:
סעיף 29 זה סעיף של ניגוד עניינים והיתה פה הערה לגבי מה קורה במצב שהוא מטפל בנושא שגורם לו להימצא בניגוד עניינים, משום שהסעיף מדבר רק על הודעה על ניגוד עניינים לגבי דיון והצבעה. לגבי כל יתר התאגידים הסטטוטוריים, מופיע גם טיפול. 

רוני טלמור:
אני לא מכירה את זה. מאיפה זה צץ? 

שלי יחימוביץ:
אני גם לא זוכרת שדנו בזה. 

שגית אפיק:
נכון, זו היתה הערה של הנסחית אצלנו בלשכה, כשהיא עברה על הדברים. סעיף 29, הסעיף מתייחס אך ורק להודעה על ניגוד עניינים בדיון ובהצבעה, ולא לגבי טיפול. 

רוני טלמור:
אפשר להכניס את זה. לדעתי זה לא מאוד נחוץ, כי לא מדובר בנושאי משרה שמכנים באופן עקיף. בדרך כלל לגבי מנהל כללי או סגן מנהל כללי מחילים הוראה כזו. 

היו"ר משה גפני:
אפשר לא להכניס את זה? בסדר, לא מכניסים. 

שגית אפיק:
אפשר לא להכניס את זה. 

היו"ר משה גפני:
סעיף 29 מועלה להצבעה, 

הצבעה

בעד סעיף 29 – רוב

נגד – מיעוט

סעיף 29 אושר

סעיף 30. 

שגית אפיק:
החלטת הוועדה היתה שהם 'יקבלו' את המידע ולא 'רשאים לקבל', והפנייה תהיה לעובד הבנק שהנגיד הסמיך לצורך זה. 

היו"ר משה גפני:
סעיף 30, כפי שזה, מועלה להצבעה, 

הצבעה
בעד סעיף 30 – רוב

נגד – מיעוט

סעיף 30 התקבל

אמנון כהן:
אדוני, אנחנו הכנסנו שינויים חשובים בתוך החוק הזה. 

היו"ר משה גפני:
בסדר, אחרי זה נעשה את ההסברה. 

חיים אורון:
חבר הכנסת כהן, ביום העצמאות. יש מדליקי משואה עבור שינויים בחוק בנק ישראל. יש שם מקום פנוי אחד. 

היו"ר משה גפני:
סעיף 31. 

שגית אפיק:
גמול והוצאות לחברים מקרב הציבור בוועדה המוניטרית ובמועצה המנהלית, ייעשה כפי שהוא נעשה היום, באישור ועדת הכספים. זאת היתה בקשה של הוועדה. 

אורנה ואגו:
מה זאת אומרת כפי שהוא נעשה היום?

שגית אפיק:
בתקנות החברות הממשלתיות, בתאגידים סטטוטוריים אחרים. 

אורנה ואגו:
חשבנו שתוספת של אישור ועדת הכספים לממשלה והאוצר נראית מסורבלת להליך של---

חיים אורון:
למה צריך ועדת כספים? 

היו"ר משה גפני:
טוב, יורד. הבעיה עם בנק ישראל, מה שהתברר לי, שמה שהם מסכימים כאן, הם חוזרים לבנק, מתייעצים ביניהם וחוזרים אחרי זה עם... אבל אנחנו מקבלים את מה שבנק ישראל אומר, במיוחד כשאני רואה שהנגיד הגיע. 

סעיף 31, בלי אישור ועדת הכספים, מועלה להצבעה, 

הצבעה
בעד סעיף 31– רוב

נגד – מיעוד

סעיף 31 אושר

סעיף 32, עם התיקון של מחיקת פקודת הנזיקין, מועלה להצבעה, 

הצבעה
בעד סעיף 32 – רוב

נגד – מיעוט

סעיף 32 אושר

סעיף 33 מועלה להצבעה, 

הצבעה
בעד סעיף 33 – רוב

נגד – מיעוט

סעיף 33 אושר

סעיף 34 מועלה להצבעה, 

הצבעה

בעד סעיף 34 – רוב

נגד – מיעוט

סעיף 34 אושר

בכל הסעיפים האלה שאין הסתייגויות ואין שינויים, אני לא יכול לעשות את זה יחד? לא יכול. 

סעיף 35 מועלה להצבעה, 

הצבעה
בעד סעיף 35 – רוב

נגד – מיעוט

סעיף 35 אושר

סעיף 36. 

שגית אפיק:
סעיף 36, פסקה (4). למעשה, לפי הסכמה שהתקבלה כאן לפני הישיבה, המלים 'בקשר עם מתן האשראי', זאת היתה בקשה של איגוד הבנקים שיתווספו המלים 'בקשר עם מתן האשראי כאמור'. בנק ישראל הסכים להוסיף את המלים האלה, גם ביחס לפסקה (5), בקשר עם מתן האשראי, כאשר לגבי שתי הפסקאות יתווספו גם המלים, ביחס לתנאים ולהוראות שרשאית הוועדה לתת, היא תוכל לתת אותן טרם מתן האשראי וכל עוד לא נפרע במלואו. זה היה לבקשת חבר הכנסת אורון. 

רוני טלמור:
אני מבקשת להציע לעניין הנוסח, שהנוסח יהיה כזה; שזה בקשר עם מתן האשראי כאמור, ולהבטחת פירעונו. זה קצר יותר וזה אומר בדיוק את---
שגית אפיק:
מבחינתי אין בעיה. עורכת דין דורפמן, זה מקובל עלייך? 

נטע דורפמן:
מצוין.

חיים אורון:
למה מצמצמים את זה? כל עוד הוא לא נפרע, אני מבקש את הנוסח המקורי. 

שגית אפיק:
כל עוד לא נפרע במלואו? 

היו"ר משה גפני:
למה צריך את זה? זה נשמע מנוסח יותר יפה. 

חיים אורון:
אני מבקש לשנות למקורי. 

שגית אפיק:
זה לא תמיד יצמצם, לפעמים זה ירחיב 'להבטחת פירעונו'. 

חיים אורון:
לא, 'כל עוד הוא לא נפרע', מכיל בתוכו 'להבטחת פירעונו'. 

רוני טלמור:
לא, זה רק מציין את הזמן, זה לא מציין את המהות. 

חיים אורון:
אבל פה זה כתוב, כל עוד לא נפרע. 

שגית אפיק:
אבל 'כל עוד לא נפרע', זה התקופה, ו'להבטחת פירעונו' זה מבחן מהותי יותר. 

חיים אורון:
אז אני תיכף אוסיף לזה, 'ויפקח לאורך כל התקופה עד שהוא נפרע', אתם רוצים שאני אכניס ניסוח כזה? הכוונה---

היו"ר משה גפני:
אני מקבל את העמדה של חבר הכנסת אורון. אנחנו לא פותחים דיון. 

נטע דורפמן:
אבל בקשר למתן האשראי? 

שגית אפיק:
בקשר למתן האשראי ב-(4) ו-(5) בטרם מתן האשראי וכל עוד לא נפרע במלואו. 

חיים אורון:
לא, אני לא הולך ל---

היו"ר משה גפני:
חבר הכנסת אורון, אין דיון. 

שגית אפיק:
אתה יכול להצביע על 36. 

היו"ר משה גפני:
לפי הנוסח הזה שדיברנו---

אורנה ואגו:
סליחה, אנחנו לא רואים את הצורך להוסיף את זה בסעיף קטן (4), בקשר לבנקים. אנחנו כן רואים את הצורך להוסיף את זה בסעיף קטן (5). בקשר לבנקים, הרי בין תפקידינו זה גם הפיקוח על הבנקים, אנחנו לא צריכים עוד---

חיים אורון:
רצו אחידות בין השניים. 

שגית אפיק:
זו היתה בקשה שלהם שהתקבלה כאן. 

אורנה ואגו:
האחידות, מה שביקשו, זה ברישא. 

היו"ר משה גפני:
תודה רבה, סעיף 36 כפי שקבענו, מועלה להצבעה, 

הצבעה
בעד סעיף 36 – רוב

נגד – מיעוט

סעיף 36 אושר

סעיף 37 מועלה להצבעה, 

הצבעה

בעד סעיף 37 – רוב

נגד – מיעוט

סעיף 37 אושר

מה יש בסעיף 38? 

שגית אפיק:
סעיף 38, החלטת הוועדה היתה שההוראות יפורסמו ברשומות ובאתר האינטרנט ויכנסו לתוקף שלושה ימים מיום פרסומן באתר האינטרנט. משרד המשפטים ובנק ישראל מבקשים שההוראות יפורסמו ברשומות בתוך שלושה---

רוני טלמור:
לא, אנחנו לא מבקשים. אנחנו מבקשים לא להוסיף שום דבר. 

שגית אפיק:
להוריד הכל, אתם מבקשים. שלא יהיה פרסום ברשומות של הוראות הנזילות? 

רוני טלמור:
אנחנו צריכים לסיים את הדיון ולהחליט אם מדובר בתקנות בנות פועל תחיקתי. אם כן, ממילא צריך פרסום, ואם לא, אנחנו נדאג לפרסום מתאים אחר. 

היו"ר משה גפני:
אתם מבקשים להוריד את זה? את הכל? 

רוני טלמור:
כן, את (ב)(1) להוריד. 

שגית אפיק:
עורכת דין טלמור, רק תסבירי למה. 

רוני טלמור:
יש לנו ספק האם מדובר בתקנה בת פועל תחיקתי. עד היום הוראות הנזילות פורסמו ברשומות כתקנות. כיוון שיש ספק, אם מדובר בתקנות בנות פועל תחיקתי, ממילא חייב, ואם לא, אנחנו נדבר על זה---

היו"ר משה גפני:
בסדר, אנחנו נשאיר את המצב כמות שהוא. אנחנו מקבלים את העמדה שלכם. כמו שהיה עד היום, באישור ועדת הכספים, כך ימשיך להיות. זה מה שהיה עד היום, הכל בסדר. 

רוני טלמור:
לא, לא. 

שגית אפיק:
כדי שלא ייכנס אישור ועדת הכספים, הפשרה בישיבה היתה, אחרי שעלתה הבקשה שיישאר אישור ועדת הכספים כפי שקיים היום, שהוראות הנזילות יפורסמו באתר האינטרנט וברשומות וייכנסו לתוקף שלושה ימים מיום הפרסום באתר, כדי לתת כלי מהיר יותר לבנק ישראל. מציע חבר הכנסת גפני, יושב ראש הוועדה, לחזור למצב הקיים, שבו יהיה אישור ועדת הכספים, אלא אם כן תסכימו על הפרסום. 

שגית אפיק:
מה אתם מעדיפים? 

נטע דורפמן:
זה לא אני, זה בנק ישראל, באמת ההצעה המקורית של הוועדה שהוראות הנזילות יפורסמו ברשומות.

רוני טלמור:
אם אתם עומדים על ההצעה, כמו שהיא הוצעה על ידי בנק ישראל, אז אני רק מבקשת לשפר את הנוסח ושהוא יאמר כך, שהוראות הנזילות יפורסמו ברשומות ובאתר האינטרנט ובהן יצוין מועד תחילתן, שיהיה שלושה ימים מיום פרסומן באתר האינטרנט כאמור, ושהנוסח המחייב הוא זה שיפורסם ברשומות, ושהודעה על מתן ההוראות תימסר לתאגידים הבנקאיים שעליהם הן חלות ביום פרסומן באתר האינטרנט. 

אורנה ואגו:
עלינו זה מקובל. 

רוני טלמור:
זה הנוסח במידה ועומדים על התוספת. 

היו"ר משה גפני:
מה אומרים החברים? 

שי חרמש:
אין בעיה. 

היו"ר משה גפני:
מי בעד? ירים את ידו. מי נגד? אין. מי נמנע? אין. הסעיף אושר. קיבלנו את העמדה והצבענו. 

חיים אורון:
מה קורה בסעיף (ז)? 

שגית אפיק:
'הורה הנגיד כאמור, תפורסם החלטתו באופן שיורה'. אני חושבת---

אורנה ואגו:
אנחנו לא הסכמנו לזה. אנחנו אמרנו שפרסום---

היו"ר משה גפני:
אז אנחנו חוזרים להצעה המקורית, אישור ועדת הכספים. 

חיים אורון:
חבר הכנסת גפני, רגע, תן להבין. 

אורנה ואגו:
אני מוכנה לנמק את זה, והנגיד ודאי גם יהיה מוכן לנמק, הוא יכול יותר טוב ממני, אבל הפרסום במצב כזה ---

היו"ר משה גפני:
אתם רוצים את זה? צריך את זה? 'הורה הנגיד', צריך? 

חיים אורון:
לא, אם הנגיד אסר על בנק לעשות פעולה והוא לא רוצה לפרסם, כי הוא חושב שהיושב ראש גנב כסף, אתה לא יכול לחייב אותו לפרסם את זה. 

היו"ר משה גפני:
אז אתה מקבל את העמדה. 

חיים אורון:
שהוא לא חייב לפרסם. 

שגית אפיק:
אני אגיד לכם מה עלה בוועדה.---

חיים אורון:
אני לא התכוונתי לשום מקרה קונקרטי. 

אורנה ואגו:
אני רוצה להסביר מה החשש שלנו. 

היו"ר משה גפני:
אין צורך, אנחנו מקבלים את העמדה של הנגיד, רק יהיה כתוב? 

שגית אפיק:
'הורה הנגיד כאמור, תפורסם החלטתו אם ימצא לנכון ובאופן שיורה'. 

היו"ר משה גפני:
סעיף 38---

שגית אפיק:
(ז). 

היו"ר משה גפני:
--- עם התיקונים שנאמרו כאן, מועלה להצבעה, 

הצבעה

בעד סעיף 38 – רוב

נגד – מיעוט

סעיף 38 אושר

הסעיף הזה חל גם על הנגיד הבא, רק שעד אז אנחנו נראה שיש בעיות, אז נעשה בלאו הכי תיקונים. כרגע זה חל על כולם. 

סעיף 39.  

שגית אפיק:
פה הפכנו את הנוסח לבקשת יושב ראש הוועדה, שהבנק, לצורך קבלת מידע, הוא יצטרך ראשית, שלב ראשון, לפנות לרשות הפיקוח, ורק לאחר שהוא לא קיבל מרשות הפיקוח את המידע, הוא יהיה רשאי לפנות לגוף הפיננסי בעצמו. 

היו"ר משה גפני:
דיברנו על זה בדיונים. 

שגית אפיק:
הנוסח הופיע בצורה הפוכה, למעשה. מהותית זה אומר את אותו הדבר, הנוסח הובהר כך שיהיה ברור שבשלב ראשון יהיה צורך לפנות לרשות הפיקוח ורק אם לא יתקבל המידע ממנה, אפשר יהיה לדרוש אותו מהגוף הפיננסי. 

בסעיף קטן (ב)(3) היתה הערה של איגוד הבנקים. הם ביקשו שבמצבים שבהם יש התנגשות עם איסור על עסקאות בחוץ לארץ, לנסות לפתור את זה. עמדת משרד המשפטים ועמדת בנק ישראל היא שאין מקום לעשות את זה בנוסח. 

היו"ר משה גפני:
מה זה בפסקה (ד) בעמוד 23? 

שגית אפיק:
בסעיף קטן (ד) אותו הדבר כמו סעיף קטן (א). הפכנו את הנוסח כך שיהיה ברור שפונים קודם לרשות הפיקוח. 

אורנה ואגו:
אני יכולה לעמוד בהבטחתי לאיגוד הבנקים, שאמרתי שאנחנו נהיה מוכנים להצהיר את זה לפרוטוקול? אנחנו לא רוצים להכניס את זה בחוק, אבל נהיה מוכנים להצהיר שלא נעמוד על---

היו"ר משה גפני:
נכון, נכון. אני מבקש מבנק ישראל לומר מה שהוא אומר על העניין הזה, אני מבקש שיהיה רשום בפרוטוקול. לפני שאנחנו מאשרים את סעיף 39, בנק ישראל מבקש להצהיר לפרוטוקול הודעה כדלהלן. בבקשה. 

אורנה ואגו:
אנחנו לא נעמוד על מסירת מידע שנדרש מגוף פיננסי שמקורו בסניף בחוץ לארץ, אם מסירתו כרוכה בהפרת דין זר החל על אותו סניף. 

שגית אפיק:
זה לעניין סעיף 39(ב)(3) לבקשת איגוד הבנקים. 

היו"ר משה גפני:
זה גם לבקשתנו. זה חלק מן העניין. חלק מאישור החוק זה ההודעה הזאת של בנק ישראל. 

אורנה ואגו:
זה לעניין כל סעיף 39. 

היו"ר משה גפני:
בסדר גמור, יפה מאוד.  

סעיף 39 עם התיקונים, מועלה להצבעה, 

הצבעה
בעד סעיף 39 – רוב

נגד – מיעוט

סעיף 39 אושר

סעיף 40 מועלה להצבעה, 

הצבעה

בעד סעיף 40 – רוב

נגד – מיעוט

סעיף 40 אושר

סעיף 41 מועלה להצבעה, 

הצבעה
בעד סעיף 41 – רוב

נגד – מיעוט

סעיף 41 אושר

סעיף 42. לפני שאנחנו מאשרים את הסעיף, אני מבקש שיהיה רשום בפרוטוקול הודעה של יושב ראש ועדת הכספים, על דעת כל חברי הוועדה: אנחנו מבקשים, והנגיד גם הסכים לעניין הזה, שלמען העיוורים, השטרות החדשים שיודפסו יהיו בגדלים שונים בכדי שיהיה לעיוורים את היכולת להבחין בין השטרות והנגיד אמר לי שבאמת זה מה שהולכים לעשות, ואני מודיע את זה לפרוטוקול.  

אמנון כהן:
יש הצעת חוק שראיתי, של חבר הכנסת נסים זאב, שיהיה כתוב על השטרות בעזרת ה'. 

היו"ר משה גפני:
אתה יכול להוסיף את זה לפרוטוקול. 

אמנון כהן:
אני רוצה להכניס תיקון. 

שגית אפיק:
זו הסתייגות? אתה רוצה שזה יהיה בחוק, או שאתה רוצה לבקש מהנגיד? 

אמנון כהן:
לא, אני רוצה לבקש את אישורו של הנגיד. אם הוא לא מתנגד? 

נגיד בנק ישראל סטנלי פישר:
הוא כן מתנגד. 

אמנון כהן:
למה בארצות הברית לא מתנגדים? 

נגיד בנק ישראל סטנלי פישר:
אני לא יודע, אני לא הנגיד האמריקאי. 

אמנון כהן:
בסדרות החדשות, לא עכשיו. בשטרות החדשים, מה שאתה הולך להדפיס, לא מהיום, מאותו יום ש---

נגיד בנק ישראל סטנלי פישר:
אני מציע שלא נכניס את ענייני הדת שם, שכסף יהיה כסף. 

אמנון כהן:
בארצות הברית? איזה דת יש? 

נגיד בנק ישראל סטנלי פישר:
בארצות הברית הם עשו את זה לפני 200 שנה. 

היו"ר משה גפני:
אני מציע, היות ולא התקיים על זה דיון---

שי חרמש:
אני מציע הצעת פשרה. 

היו"ר משה גפני:
אל תתערב. 

שי חרמש:
אם ימצאו מטבעות של בר כוכבא שכתוב בעזרת ה', גם אנחנו---

היו"ר משה גפני:
אני לא מסכים שתעשה צחוק ממה שהציע חבר הכנסת אמנון כהן. 

שי חרמש:
אני תומך. 

היו"ר משה גפני:
אל תתמוך אפילו, בגלל שאני רוצה להגיד מה שאני אומר. מה שהעלה חבר הכנסת אמנון כהן זה נושא מאוד חשוב. זה לא עלה בדיונים כאן בחוק, לכן אני מציע כך; אני מציע שאתה תקיים שיחה, לא במסגרת החוק, עם נגיד בנק ישראל---

שי חרמש:
ושגם יהיה כתוב 'לא נסחר בשבת'. 

היו"ר משה גפני:
לא קשור לחוק. בסדר? 

אמנון כהן:
לא. אני אקיים שיחה עם הנגיד---

היו"ר משה גפני:
גם אני אשתתף בשיחה. 

אמנון כהן:
ואני מבקש לכתוב את זה כהסתייגות כרגע, בשם חבר הכנסת אמנון כהן, אני מבקש להוסיף את המלים בעזרת ה'. זה יבוא כהסתייגות למליאת הכנסת. עד אז אני אקיים דיונים ושיחות עם נגיד בנק ישראל. 

היו"ר משה גפני:
מקובל עליי. 

ציון פיניאן:
רק הערה, אם יהיה כתוב בעזרת ה'---

חיים אורון:
אם אתם רוצים לפרק פה את כל ההסכמות---

היו"ר משה גפני:
חבר הכנסת אורון, תעשה לי טובה, תפסיקו. גם אתם, קיבוצניקים, תנו לנו רגע. 

שגית אפיק:
אבל אם הוא עושה הסתייגות? 

היו"ר משה גפני:
לא, זה הסתייגות דיבור. את רוצה שאני אצביע נגד ההסתייגות הזאת? 

חיים אורון:
אל תסבך את חבר הכנסת גפני ואל תסבך אותנו. 

היו"ר משה גפני:
מי בעד סעיף 42? בהסתייגות דיבור. 

אמנון כהן:
לא, לא דיבור. 

היו"ר משה גפני:
זה ייפול. 

אמנון כהן:
ואם אני אסכים איתו, איך יהיה? 

שגית אפיק:
ממילא הנגיד יקבע, זה לא צריך להיכנס לחוק. שים לב לסעיף, הנגיד קובע. 

חיים אורון:
ההסתייגות הבאה תהיה ביסמיאללה, בשתי השפות הרשמיות, אתה רוצה את זה? עכשיו אני מדבר ברצינות. אתה רוצה שעל השטרות יופיע ביסמיאללה? מה איתכם? אם אתה רוצה, אז תלך עם זה. 

אמנון כהן:
אין לי בעיה. 

חיים אורון:
די. יש דברים שלא מתחילים איתם בבדיחות, כי הם נגמרים לא טוב. 

היו"ר משה גפני:
הוא לא העלה את זה כבדיחה. 

שלי יחימוביץ:
אני ראיתי הסתייגויות שלך שגם מתחילות כבדיחה, מן הגורן ומן היקב. 

חיים אורון:
הוא לא מתכוון לזה. 

היו"ר משה גפני:
הוא לא התכוון לזה. חבר הכנסת אמנון כהן העלה נושא, זה לא היה במסגרת הדיון. אני ביקשתי ממנו שישאיר את זה כהסתייגות דיבור בשלב הזה, כדי שלא נצטרך להצביע. אם נצטרך להצביע אני מצביע איתו על ההסתייגות. 

חיים אורון:
אבל תחזיר את זה לוועדה. 

היו"ר משה גפני:
אז ביקשתי שכרגע זה יהיה הסתייגות דיבור, שלא נצביע על זה, הוא ידבר עם הנגיד, אם יהיו חידושים בעניין הזה ויצטרכו להכניס את זה לחקיקה, סמכותי להחזיר את החוק לוועדה. כרגע לא צריך להצביע, הבנתי את העניין, אני מודיע פעם שלישית, בפרוטוקול, שאני תומך בהצעה של חבר הכנסת אמנון כהן ואני סומך על הנגיד שהנגיד יישב איתו ושיגיעו למה שיגיעו. כרגע מצביעים רק על סעיף 42, כפי שאמרתי, עם ההודעה שלי על הנושא של העיוורים, שגם את זה אני לא מכניס לחוק.  

הצבעה
בעד סעיף 42 – רוב

נגד – מיעוט

סעיף 42 אושר

סעיף 43 מועלה להצבעה, 

הצבעה

בעד סעיף 43 – רוב

נגד – מיעוט

סעיף 43 אושר

סעיף 44 מועלה להצבעה, 

הצבעה
בעד סעיף 44 – רוב

נגד – מיעוט

סעיף 44 אושר

סעיף 45. 

שגית אפיק:
הבקשה היתה שבהתאם למצב הקיים היום, ביטול שטרי כסף ומעות ייעשה באישור ועדת הכספים. בסעיף קטן (ו), בעמוד 25, יש קביעה של כללים על ידי הנגיד לגבי הוצאה מהמחזור של מטבע פגום. הוועדה ביקשה שזה יהיה באישור ועדת הכספים, לרבות לעניין העמלה. בנק ישראל מבקש שהאישור יהיה רק לעניין העמלה. 

היו"ר משה גפני:
מקבלים את עמדת בנק ישראל ואישור ועדת הכספים יהיה רק לעניין העמלה. 

שגית אפיק:
בסעיף קטן (ו), ובסעיף קטן (א) זה יישאר באישור ועדת הכספים. 

היו"ר משה גפני:
נכון. סעיף 45 מועלה להצבעה, 

הצבעה

בעד סעיף 45 – רוב

נגד – מיעוט

סעיף 45 אושר

סעיף 46 מועלה להצבעה, 

הצבעה
בעד סעיף 46 – רוב

נגד – מיעוט

סעיף 46 אושר

סעיף 47 מועלה להצבעה, 

הצבעה
בעד סעיף 47 – רוב

נגד – מיעוט

סעיף 47 אושר

סעיף 48 מועלה להצבעה, 

הצבעה
בעד סעיף 48 – רוב

נגד – מיעוט

סעיף 48 אושר

סעיף 49. מה יש לנו פה? 

שגית אפיק:
אין פה שום תיקון, זו טעות. זה נשאר אותו דבר. 

היו"ר משה גפני:
סעיף 49, כהצעת הוועדה, מועלה להצבעה, 

הצבעה
בעד סעיף 49 – רוב

נגד – מיעוט

סעיף 49 אושר

שגית אפיק:
פסקה (2) הוסרה בוועדה כבר, מכיוון שכבר אין צורך בהלוואה. 

היו"ר משה גפני:
סעיף 50 מועלה להצבעה, 

הצבעה
בעד סעיף 50 – רוב

נגד – מיעוט

סעיף 50 אושר

סעיף 51. אישור ועדת הכספים. על מה. 

אורנה ואגו:
לגבי הארכת צו במקרה של החזרת פיקוח על מטבע חוץ. 

היו"ר משה גפני:
סעיף 51, כפי שנוסח, מועלה להצבעה, 

הצבעה
בעד סעיף 51 – רוב

נגד – מיעוט

סעיף 51 אושר

סעיף 52. 

שגית אפיק:
לבקשת הוועדה, עמוד 28 למעלה, הנושא של פיקוח, לדרוש מכל אדם אשר נוגע לכאורה בדבר. נעשה תיקון בהתאם לבקשת הוועדה. 

היו"ר משה גפני:
סעיף 52, עם התיקון, מועלה להצבעה 

הצבעה
בעד סעיף 52 – רוב

נגד – מיעוט

סעיף 52 אושר

סעיף 53. 

שגית אפיק:
זה מוסכם. היתה הסכמה בוועדה שכאשר הנגיד מתערב בלי שקיבל את אישור הוועדה המוניטרית לכך, הוא ידווח לוועדה ולשר האוצר על הפעולות שנקט וגם על הסיבה לדחיפות שבגינה הוא לא קיבל את אישורם לכך. 

לסעיף 53 יש הסתייגות של חבר הכנסת אורון. אתה רוצה להישאר עם הסעיף הקיים, 'הממשלה תיוועץ בנגיד לפני כל החלטה הנוגעת לשער החליפין של המטבע'. 

חיים אורון:
זו הסתייגות מהותית. אם אני אפול, אז תשאירי אותה בדיבור. 

שגית אפיק:
זו חזרה לנוסח הקיים, בעצם, של סעיף---

חיים אורון:
ששינוי במדיניות מטבע תהיה בהתייעצות עם הנגיד. את זה החוק מחייב. 

שגית אפיק:
לא שינוי מדיניות מטבע, שכל החלטה הנוגעת לשער החליפין של המטבע, תיעשה על ידי הממשלה בהתייעצות עם הנגיד. 

שי חרמש:
אין מושג של קביעת שער חליפין, זה היה פעם. אני לא יודע מה קורה פה. 

שגית אפיק:
סעיף 53(א) המוצע בפניכם, בהצעת החוק, אומר ששער החליפין ייקבע בשוק מטבע החוץ, אלא אם כן קבעה הממשלה, בהתייעצות עם הנגיד, דרך אחרת לקביעתו. זאת הצעת החוק שבפניכם. החוק הקיים קובע שהממשלה צריכה להתייעץ עם הנגיד לפני כל החלטה שהיא מקבלת שנוגעת לשער החליפין של המטבע. ההסתייגות של חבר הכנסת אורון היא לחזור לנוסח הקיים ולא שייקבע, כפי שמבוקש בהצעת החוק, בשוק מטבע החוץ. 

היו"ר משה גפני:
חבר הכנסת חיים אורון, הממשלה מתנגדת להסתייגות שלך. 

חיים אורון:
היא רוצה צרות. 

היו"ר משה גפני:
לא, הממשלה מתנגדת, אני מתנגד. היה לנו ויכוח על זה. מי בעד ההסתייגות של חבר הכנסת חיים אורון נגד ההחלטה? מי נגד? ההסתייגות נפלה. תעלי את זה למליאה. דרך אגב, אני הייתי מעדיף, אם את יכולה לשים על ההסתייגות שלו, אחרי זה הסתייגות שלי לדיבור, בגלל שזה יהיה ויכוח מאוד מעניין. 

חיים אורון:
ואני רוצה להודיע לך שזה לא יהיה אחרי, כי סדר הדיונים הוא שאתה מדבר ראשון---

היו"ר משה גפני:
בזה אני לא אדבר על זה, רק הסתייגות על הוויכוח הזה. זה יהיה מעניין. 

חיים אורון:
אין לי בעיה. 

היו"ר משה גפני:
זה ויכוח רוחני, לא ויכוח ענייני בפועל. 

סעיף 54. בתפקידו כיועץ לממשלה, זה התוספת שהוועדה הוסיפה, סעיף 54 מועלה להצבעה. 

הצבעה
בעד סעיף 54 – רוב

נגד – מיעוט

סעיף 54 אושר

סעיף 55. 

שגית אפיק:
סעיף 55, כאשר מוגש דוח ביחס לסטייה משיעור האינפלציה. הוועדה ביקשה שהדיון יתקיים לא רק בהשתתפות הנגיד, אלא גם בהשתתפות שר האוצר. 

היו"ר משה גפני:
סעיף 55 כפי שנוסח, מועלה להצבעה. 

הצבעה
בעד סעיף 55 – רוב

נגד – מיעוט

סעיף 55 אושר

סעיף 56 מועלה להצבעה. 

הצבעה
בעד סעיף 56 – רוב

נגד – מיעוט

סעיף 56 אושר

סעיף 57, כנוסח הוועדה, מועלה להצבעה. 

הצבעה
בעד סעיף 57 – רוב

נגד – מיעוט

סעיף 57 אושר

סעיף 58, עיצומים כספיים. 

שגית אפיק:
יש כמה תיקונים. הוועדה החליטה שזה יהיה הפר תאגיד, משום שההוראות חלות על תאגיד. 

היו"ר משה גפני:
זה התיקון היחיד. 

רוני טלמור:
אני מבקשת להתייחס ל-(א). 

היו"ר משה גפני:
אין להתייחס, את בעד או נגד? אין דיון. 

רוני טלמור:
אני אסביר למה נגד. חשבנו שמדובר בעניין סמנטי, אבל יש פה עניין מהותי. העמדה אצלנו היום היא שניתן להטיל עיצום כספי לא רק על התאגיד, אלא גם על האורגן של התאגיד שהוא בעצם מי שהמעשים שלו מיוחסים לתאגיד. כך נעשה בדין הפלילי והיום אנחנו מפרשים את עיצומים כספיים גם כך. ברגע שכותבים 'תאגיד' באופן כללי, אנחנו מורידים את האפשרות הזאת, לכן לא מדובר פה בתיקון טכני, אלא בעניין מהותי ואני מציעה להישאר עם המלה 'אדם' ולא לשנות ל'תאגיד'.

חיים אורון:
חבר הכנסת גפני, אני חושב שהיא צודקת. 

שי חרמש:
אדם זה לא פרסוניפיקציה? זה לא האדם עצמו? 

אורנה ואגו:
גם זה לרבות תאגיד. 

היו"ר משה גפני:
אני חושב שכבר ארבע פעמים אני מסכים עם משרד המשפטים.  

שגית אפיק:
אז זה יהיה 'הפר אדם'. 

היו"ר משה גפני:
כן. 

סעיף 58, מועלה להצבעה 

הצבעה
בעד סעיף 58 – רוב

נגד – מיעוט

סעיף 58 אושר

סעיף 59, לפי התיקון של היועצת המשפטית 'ימסור'. 

שגית אפיק:
זה מוסכם על כולם. 

היו"ר משה גפני:
סעיף 59, כפי שנוסח, מועלה להצבעה 

הצבעה
בעד סעיף 59 – רוב

נגד – מיעוט

סעיף 59 אושר

סעיף 60. 

שגית אפיק:
סעיף 60, היתה פה בקשה שזכות הטיעון צריכה להיות בעל פה ולא רק בכתב ולכן ההצעה היא 'באופן שיקבע הנגיד'. 

היו"ר משה גפני:
סעיף 60, כפי שנוסח, מועלה להצבעה 

הצבעה
בעד סעיף 60 – רוב

נגד – מיעוט

סעיף 60 אושר

סעיף 61 מועלה להצבעה 

הצבעה
בעד סעיף 61 – רוב

נגד – מיעוט

סעיף 61 אושר

סעיף 62 מועלה להצבעה 

הצבעה
בעד סעיף 62 – רוב

נגד – מיעוט

סעיף 62 אושר

סעיף 63. מה התיקון? 

שגית אפיק:
בסעיף 63 יש בקשה חדשה של בנק ישראל, שלא עלתה בוועדה---

אורנה ואגו:
זה בעיה של פרשנות. האמת היא שרצינו להבהיר מאחר והיתה שאלה של פרשנות אם ניתן שיהיה שיקול דעת בתקנות ההפחתה והיום העמדה היא שניתן, אז נצמדנו לנוסח שאושר לפני מספר שבועות ברשות לניירות ערך פה בוועדה הזאת. הסמכות הנגיד להטיל עיצום כספי, יחד איתה יש סמכות להתקין תקנות להפחית מהעיצום הכספי המרבי ושם ייקבעו שיעורי העיצום. 

היו"ר משה גפני:
למה צריך לקבוע שיעורי הפחתה מרביים? הוא רשאי להפחית מהעיצום הכספי. 

אורנה ואגו:
נכון, אבל בנוסח כפי שהוא היום---

היו"ר משה גפני:
ואם הוא מפחית 90% על פי שיקול דעתו? 

רוני טלמור:
אם מותר להפחית 20% הכוונה היא שזה יהיה עד 20%, אפשר יהיה להפחית 5, 10, 15 או 20, לפי הנסיבות. 

היו"ר משה גפני:
ואם הנגיד חושב שצריך להפחית 25%? 

רוני טלמור:
זה הוא לא יוכל. 

היו"ר משה גפני:
למה? 

רוני טלמור:
כי התקנות אוטומטית יגבילו אותו לשיעור המרבי של ההפחתה. 

שגית אפיק:
כשהדבר הובא לוועדה בחוק ניירות ערך, גם העלינו את הטענה הזאת, אבל מאחר שהוועדה קיבלה את זה כבר לעניין הרשות לניירות ערך וקבעה שם שאלה יהיו שיעורי ההפחתה המרביים, אז זה יהיה נכון יותר שזה יהיה לאורך כל החקיקה. 

היו"ר משה גפני:
סעיף 63, כפי שנוסח, מועלה להצבעה 

הצבעה
בעד סעיף 63 – רוב

נגד – מיעוט

סעיף 63 אושר

סעיף 64 מועלה להצבעה 

הצבעה
בעד סעיף 64 – רוב

נגד – מיעוט

סעיף 64 אושר

סעיף 65 מועלה להצבעה 

הצבעה
בעד סעיף 65 – רוב

נגד – מיעוט

סעיף 65 מועלה להצבעה

סעיף 66 מועלה להצבעה 

הצבעה
בעד סעיף 66 – רוב

נגד – מיעוט

סעיף 66 אושר

סעיף 67 מועלה להצבעה 

הצבעה
בעד סעיף 67 – רוב

נגד – מיעוט

סעיף 67 אושר

סעיף 68 מועלה להצבעה 

הצבעה

בעד סעיף 68 – רוב

נגד – מיעוט

סעיף 68 אושר

סעיף 69. 

שגית אפיק:
אין בעיה. 

היו"ר משה גפני:
סעיף 69 מועלה להצבעה 

הצבעה
בעד סעיף 69 – רוב

נגד – מיעוט

סעיף 69 אושר

סעיף 70. 

שגית אפיק:
בסעיף 70 החלטת הוועדה היתה שהסנקציה של פיטורי המנהל הכללי תהיה רק לגבי תאגיד שהפר הוראה מההוראות שמנויות ב-58(א) ו-58(ב) ולא לגבי כל ההוראות שמנויות באותו פרק. זו החלטת הוועדה, זה מוסכם על כולם. 

היו"ר משה גפני:
סעיף 70 כפי שנוסח, מועלה להצבעה 

הצבעה
בעד סעיף 70 – רוב

נגד – מיעוט

סעיף 70 אושר

אמנון כהן:
רק פה בחברות ממשלתיות? 

שגית אפיק:
פיטורי מנהל כללי זו סנקציה חדשה, היה על זה דיון ארוך בוועדה. זו סנקציה חדשה שלא קיימת בחקיקה כרגע. 

(קובץ שני): 

היו"ר משה גפני:
סעיף 71 מועלה להצבעה 

הצבעה
בעד סעיף 71 – רוב

נגד – מיעוט

סעיף 71 אושר

סעיף 72 מועלה להצבעה 

הצבעה
בעד סעיף 72 – רוב

נגד – מיעוט

סעיף 72 אושר

סעיף 73 מועלה להצבעה 

הצבעה
בעד סעיף 73 – רוב

נגד – מיעוט

סעיף 73 אושר

אני עובר לסעיף 78. אני מדלג על השכר, סעיף 78, הוראות שונות, מועלה להצבעה 

הצבעה
בעד סעיף 78 – רוב

נגד – מיעוט

סעיף 78 אושר

סעיף 79, העברת רווחים, מועלה להצבעה 

הצבעה
בעד סעיף 79 – רוב

נגד – מיעוט

סעיף 79 אושר

סעיף 80 מועלה להצבעה 

הצבעה
בעד סעיף 80 – רוב

נגד – מיאוט

סעיף 80 אושר

סעיף 81. 

שגית אפיק:
מוחלט שתשלום אגרות בעד שירותים יהיה באישור ועדת הכספים. 

היו"ר משה גפני:
ודאי. סעיף 81 מועלה להצבעה 

הצבעה
בעד סעיף 81 – רוב

נגד – מיעוט

סעיף 81 אושר

סעיף 82 מועלה להצבעה 

הצבעה
בעד סעיף 82 – רוב

נגד – מיעוט

סעיף 82 אושר

סעיף 83 מועלה להצבעה 

הצבעה
בעד סעיף 83 – רוב

נגד – מיעוט

סעיף 83 אושר

סעיף 84 מועלה להצבעה 

הצבעה
בעד סעיף 84 – רוב

נגד – מיעוט

סעיף 84 אושר

סעיף 85 מועלה להצבעה 

הצבעה
בעד סעיף 85 – רוב

נגד – מיעוט

סעיף 85 אושר

סעיף 86 מועלה להצבעה 

הצבעה
בעד סעיף 86 – רוב

נגד – מיעוט

סעיף 86 אושר

חברת הכנסת רגב, את חברת כנסת, את נבחרת לכנסת, באת להצביע פה על דברים. 

מירי רגב:
אני מחכה לנושא העיקרי. 

היו"ר משה גפני:
סעיף 87 מועלה להצבעה 

הצבעה
בעד סעיף 87 – רוב

נגד – מיעוט

סעיף 87 אושר

סעיף 88 מועלה להצבעה 

הצבעה
בעד סעיף 88 – רוב

נגד – מיעוט

סעיף 88  אושר

סעיף 89. 

שגית אפיק:
ב-89 התיקון הוא בהתאם לתיקון הקודם, בשיעורי הפחתה מרביים לעניין הפחתת עיצומים, בדיוק כמו קודם, רק זה תיקון בפקודת הבנקאות. יש בהמשך גם תיקון שאפשר להצביע עליו, תיקון בחוק הבנקאות (רישוי) ותיקון בחוק הבנקאות (שירות ללקוח). זה יהיה שלושה סעיפים שבכולם יהיה אותו הדבר, שיעורי הפחתה מרביים שייקבעו בצו. 

סעיף 89, לפי איך שנוסח על ידי היועצת המשפטית, כפי שעלה בדיונים, מועלה להצבעה

הצבעה
בעד סעיף 89 – רוב

נגד – מיעוט

סעיף 89 אושר

שגית אפיק:
89(א) ו-89(ב) ינוסחו. תגיד שאתה מצביע עליהם

היו"ר משה גפני:
כן. ברור. 

סעיף 90 מועלה להצבעה 

הצבעה
בעד סעיף 90 – רוב

נגד – מיעוט

סעיף 90 אושר

שגית אפיק:
סעיף 91 קשור לפרק השכר. אתה מדלג עליו. 

92 - חוק הביקורת הפנימית. אפשר להצביע. 

היו"ר משה גפני:
סעיף 92 מועלה להצבעה 

הצבעה
בעד סעיף 92 – רוב

נגד – מיעוט

סעיף 92 אושר

סעיף 93 מועלה להצבעה 

הצבעה
בעד סעיף 93 – רוב

נגד – מיעוט

סעיף 93 אושר

סעיף 94 מועלה להצבעה 

הצבעה
בעד סעיף 94 – רוב

נגד – מיעוט

סעיף 94 אושר

סעיף 95 מועלה להצבעה 

הצבעה
בעד סעיף 95 – רוב

נגד – מיעוט

סעיף 95 אושר

סעיף 96 מועלה להצבעה 

הצבעה
בעד סעיף 96 – רוב

נגד – מיעוט

סעיף 96 אושר

סעיף 97 מועלה להצבעה 

הצבעה
בעד סעיף 97 – רוב

נגד – מיעוט

סעיף 97 אושר

סעיף 98 מועלה להצבעה 

הצבעה
בעד סעיף 98 – רוב

נגד – מיעוט

סעיף 98 אושר

סעיף 99. 

שגית אפיק:
יש פה גם על השכר, אתה רוצה להצביע מ-(א) עד (ח), כי (ט) ו-(י) זה שכר. 

היו"ר משה גפני:
אז נשאיר את זה. 

הישיבה נפסקה בשעה 17:50 ונתחדשה בשעה 18:10

היו"ר משה גפני:
אני מחדש את הישיבה. 

אנחנו חוזרים לעמוד 34, פרק י"ד, שכר עובדי הבנק. מה שהגיע אלינו לוועדה, מה שהממשלה אישרה, לאחר דיונים קדחתניים של כמה שנים בין בנק ישראל לבין משרד האוצר, לא יודע אם ההסתדרות היתה בעניין או שהיא נכנסה בשלב מאוחר יותר, מה שקרה, קיבלנו חוק הזוי, אני פשוט לא האמנתי למראה עיניי, ואמרתי בישיבות הקודמות ובדיונים הקודמים שכנראה מה שקרה זה שהיתה פה התגוששות וכל אחד משך לכיוון שלו וכאשר גברה ידו של האחד, אחרי כמה חודשים הוסיפו עוד ועדה ועוד זמן וברגע שההוא הוסיף עוד ועדה, אז הראשון ביקש עוד ועדה, ויצא לנו אחת, שתיים, שלוש, ארבע, חמש, שש, שבע, אין לי כח לקרוא יותר, על כל פנים יצא לנו פה ספר שלם על שכר עובדי בנק ישראל; מי מחליט, מי מכריע, מי זה. אני לא רציתי בשום פנים ואופן את התהליך הזה וביקשתי לצמצם את זה. אנחנו הורדנו את הוועדה לענייני שכר, צמצמנו את הזמנים ואתמול התקיים דיון בהתייעצות לא בתוך הוועדה, עם נגיד בנק ישראל, עם משרד האוצר ועם יושב ראש ההסתדרות. 

שלי יחימוביץ:
מה קורה פה? חשבתי שהכל סגור. 

היו"ר משה גפני:
ואז אנחנו קבענו שהכל מצטמצם ל-60 יום והמכריע יהיה ראש הממשלה. גם זה לא היה לרוחי, אבל בכל הדיונים שקיימנו לא מצאנו אינסטנציה אחרת שתפתור את הבעיה שבין משרד האוצר לבין בנק ישראל. על כל פנים, אנחנו הגענו לנוסח קצר, נצמצם את הזמנים, ואז עלה לדיון להחזיר את סעיף 29 (א), שבעצם בבנק ישראל, גם לגבי החריגים וגם לגבי הוויכוח הרגיל, זה יישאר באותו סעיף, אלא שיושב ראש ההסתדרות הציע שבמקום שר האוצר יהיה ראש הממשלה. נחליף את התפקיד. אנחנו כמובן לא הסכמנו לזה מכיוון שרוצים להפוך סדרי בראשית, אבל אי אפשר להפוך את הכל. 

את זה חשבנו לאשר היום, עד שהגיעה דרמה חדשה וישבנו, חבר הכנסת פיניאן ואני, עם כמה גורמים בנושא הזה, גורמים מאוד בכירים במדינה, שהציעו להחזיר את סעיף 29(א), להשאיר את שר האוצר, אלא שתהיה ערכאת ערעור אצל ראש הממשלה. אנחנו שמחנו, בגלל שהמטרה שלנו היתה שהחוק יהיה ראוי, שייכנס לספר החוקים חוק נורמלי. אז אם אנחנו מסכימים שמצמצמים את הכל, מורידים את כל הוועדות וועדות המשנה והוויכוחים וכל הדברים שלא ראוי שהם יהיו בספר החוקים, הנוסח שמגיע עכשיו, אחרי ההסכמה שלהם---

חיים אורון:
אפשר לראות נייר?

שגית אפיק:
אני אקריא את זה מסודר. זה ייכנס לחוק יסודות התקציב למעשה. 

שלי יחימוביץ:
הם עכשיו עוד דנים על זה. 

היו"ר משה גפני:
לא מעניין אותי, אני מצביע. 

שגית אפיק:
(מקריאה): אחרי סעיף 29(ב) לחוק יסודות התקציב, יבוא סעיף 29(ג), שינויים בשכר ובתנאי שירות ובדיקת הסכם חורג בבנק ישראל. 

29 (ג).  מבלי לגרוע מהוראות סעיף 29(א), סעיף 29, 29 (א) 29(ב) לגבי בנק ישראל יחולו גם הוראות אלה: (1) חלק בנק ישראל על החלטת שר האוצר לפי סעיף 29, 29(א) ו-29(ב) תובא המחלוקת להכרעתו של ראש הממשלה. 

היו"ר משה גפני:
לא מנהלים משא ומתן מאחורי גבי. אפשר לא? לא יאומן, הם רוצים להעביר את כל הקרקס שהיה בממשלה לוועדת הכספים.

העיקרון הוא כזה; עורכת דין אפיק, תקריאי בבקשה שוב. הניסוח לא רלוונטי, ננסח את זה משפטית כפי שצריך. 

שגית אפיק:
זה ייכנס אחרי סעיף 29(ב) לחוק יסודות התקציב בתור סעיף 29(ג) שעניינו יהיה הוראות לגבי שינויים בשכר, בתנאי שירות ובדיקת הסכם חורג בבנק ישראל  וייאמר שם באופן עקרוני---

היו"ר משה גפני:
סליחה שאני נכנס באמצע דברייך, את ממשיכה, כל מה שדיברנו עד עכשיו לא קיים, כל הדיונים שהיו לא קיימים. אנחנו מתחילים על העיקרון שקבענו אתמול, עכשיו מכניסים חזרה את סעיף 29 (א), זה אפילו מקל על העניין בבקשה. 

שגית אפיק:
(מקריאה): לא קיבל שר האוצר החלטה לפי סעיף 29(א) לחוק תוך 60 ימים –מדובר בהחלטה לגבי אישור שינויים בשכר. 29(א) הקיים קובע שגוף מתוקצב או גוף נתמך, כאשר בנק ישראל מוגדר שם כגוף מתוקצב, לא יסכים על שינויים בשכר, בתנאי פרישה ובגמלאות או על הטבות כספיות אחרות הקשורות לעבודה, אלא בהתאם למה שהוסכם או הונהג לגבי כלל עובדי המדינה, או באישורו של שר האוצר. בא הסעיף הזה ואומר: לא קיבל שר האוצר החלטה לפי סעיף 29(א), לא אישר את השינויים בתוך 60 ימים מיום פניית הבנק לאישור הסכם או הסדר, יועבר העניין להכרעת ראש הממשלה ועל ראש הממשלה להכריע בנושא בתוך 45 ימים. 

חלק בנק ישראל על החלטות שר האוצר, כאמור בסעיפים 29  -אמרנו, 29 זה שינויים בשכר-  29(א)  -שעניינו הסכם חורג וחריגות בשכר-  ו-29(ב)  -שמדבר על תוצאות הבטלות של הסכם חורג, ההוראות ששר האוצר רשאי להפעיל לגבי הסכמים חורגים-  אם חלק בנק ישראל על החלטות שר האוצר לגבי הסעיפים האלה, תובא המחלוקת להכרעתו של ראש הממשלה.

במקרה של מחלוקת על החלטת שר האוצר לפי סעיף 29א (ב)(2)  -שזה חריגות בשכר לגבי הקפאה זמנית-  יקצוב ראש הממשלה את תקופת ההקפאה במידה והוא יאשר אותה. זאת אומרת, ככל שראש הממשלה יאשר את תקופת ההקפאה של החריגות בשכר, הוא יקצוב את התקופה להקפאה. 

ראש הממשלה ימסור את החלטתו בעניין לשר האוצר ולנגיד בתוך 45 ימים  -מהמועד שבו פנו אליו-  ולאחר שהוא נתן לצדדים להסכם או להסדר הזדמנות להשמיע את עמדתם. זכות שימוע.

שר האוצר וראש הממשלה, בבואם להחליט לפי סעיף 29, 29(א) ו-29(ב), ייקחו בחשבון את הצרכים הייחודיים של הבנק.  זה לא צרכי כח אדם כבר, אלה צרכים ייחודיים של הבנק, זה הנוסח, ויחסי העבודה בבנק.

זה בעצם הנוסח שאתם מבקשים? 

אמנון כהן:
זה 60 ו-45? 

היו"ר משה גפני:
 זה הנוסח. 

טידה שמיר:
אנחנו ביקשנו שם עוד משפט. 

היו"ר משה גפני:
לפני מה שביקשתם, אני עוד לא יודע מה אני מבקש. אנחנו מדברים על הדף הזה. אני רוצה לאשר את הדף הזה, לגבי הנוסח אני רוצה להסמיך את היועצת המשפטית של הוועדה ש---

טידה שמיר:
אבל אנחנו---

היו"ר משה גפני:
אני לא סוגר את הישיבה לפני שאת לא מדברת. רק תיקחו בחשבון שצריך שבסוף יהיה חוק. לי לא בוער, אני יכול לחיות בלי חוק, יש לי את הגמ"חים. 

טידה שמיר:
זה נכנס לפרוטוקול. 

היו"ר משה גפני:
דווקא אני בעד הפרוטוקול. 

שגית אפיק:
עכשיו גם אצלכם יש פרוטוקול. 

היו"ר משה גפני:
עכשיו הכל שקיפות.

על כל פנים, זה מה שאני רוצה לאשר, זה נראה נכון, זה פותר את הבעיות, אנחנו יכולים לאשר את החוק. כשאני בא לוועדה, הכל היה בסדר, פתאום מתברר לי שיש בעיות. אז בבקשה, מי ראשון שמציג את הבעיות? את. 

דוברת:
לא, עופר עיני. 

היו"ר משה גפני:
מה, אתם מתחבאים מאחורי הגב שלו? 

שלי יחימוביץ:
זו בקשה שלכם, אני לא מבינה מה... 

היו"ר משה גפני:
אל תייצג אף אחד, רק את ההסתדרות. 

אברהם ויסקורן:
יש נקודה אחת. הרי הנושא עובר להכרעה של ראש הממשלה, אז מה שאמרנו, שההחלטה של שר האוצר תוקפא ל-45 יום, זה הכל. 

טידה שמיר:
עד לאחר החלטת ראש הממשלה. לא נתתי נוסח. 

קריאה:
לא, דד ליין 45 יום. 

אמנון כהן:
אבל זה ודאי מוקפא, עד שראש הממשלה מחליט. 

אברהם ויסקורן:
זו פשרה בין כולם. 

היו"ר משה גפני:
לא הבנתי. לאט לאט. תסביר גם לי, בגלל שאני לא מבין כלום. הנוסח הזה בסדר, העיקרון? 

אברהם ויסקורן:
כן. 

היו"ר משה גפני:
מה לא בסדר? 

אברהם ויסקורן:
יש רק נקודה אחת. שר האוצר קיבל החלטה והנגיד חלק על ההחלטה. ראש הממשלה אמור להכריע תוך 45 יום, מה שאמרנו, וגם הבנק, שההחלטה של שר האוצר מוקפאת ל-45 יום. 

אמנון כהן:
ודאי שהיא מוקפאת. 

אברהם ויסקורן:
כל מה שאמרנו שההחלטה מוקפאת ל-45 יום. אחרת יכול להיות מצב---

שגית אפיק:
כל ההחלטות? גם 29, גם 29(א), איזה החלטות? תגידו איזה החלטות. 

אברהם ויסקורן:
אני חושב שאם מסתכלים בהיגיון, ברגע שיש מחלוקת, להקפיא ל-45 יום זה הדבר הכי הגיוני. לא אמרנו להקפיא עד החלטת ראש הממשלה, זה איזה שהוא ניואנס שקובי לא הסכים לו. אמרנו להקפיא ל-45 יום. 

היו"ר משה גפני:
מה זה אומר להקפיא במקרה הזה, ב-29(ב)? אני שואל אותה. 

קובי אמסלם:
יש שני סוגים של החלטות בחוק יסודות התקציב ששר אוצר מקבל בהקשר הזה של חריגות שכר. יש החלטה אחת שהיא על הקפאה זמנית של כספים שלכאורה שולמו שלא כדין, זמנית, ויש החלטה סופית שהיא לנצח. אלא אם כן מבטלים אותה בבית המשפט, אבל זה לא העניין. 

מה שהסכמנו זה שאת ההחלטה הסופית שקיבל שר האוצר נקפיא ל-45 יום כדי שאפשר יהיה לפנות לראש הממשלה. את ההחלטה הזמנית, שהיא ממילא זמנית, וממילא כל הקונספט שלה זה לעשות בירור מהיר, לא נכון יהיה גם להקפיא אותה, כי המשמעות היא שגם הליך הבירור אין לו שום משמעות בהקשר הזה, לכן הסכמנו שההחלטה סופית תוקפא והחלטה זמנית, צריך לקיים אותה. זה העניין. 
שגית אפיק:
רק לגבי 29(ב), לגבי החלטה סופית. 

קובי אמסלם:
כן. 

שגית אפיק:
לגבי הקצאת כספים חורגים. 

שלי יחימוביץ:
אבי, אתם רוצים גם לגבי זמנים? באמת אין הבדל. 

עופר עיני:
אדוני היושב ראש, שנינו מבינים שזה לא כל כך מהותי, כי ההקפאה היא---

קובי אמסלם:
מר עיני, אתם---

שלי יחימוביץ:
זה באמת חסר משמעות, אני לא מבינה מה נתקעתם בדבר הזה. 

אמנון כהן:
חבר הכנסת גפני, בוא נמשיך הלאה. 

שלי יחימוביץ:
מר אמסלם, עכשיו אתם סתם מתעקשים. אין לזה משמעות בפועל. מה אכפת להם שהקפאה---

היו"ר משה גפני:
חברת הכנסת יחימוביץ, אני לא הולך לעשות עוד שינויים. אני לא מבין את הבעיה. 

שלי יחימוביץ:
אם אין בעיה, אז מה הבעיה ל---

היו"ר משה גפני:
מה הבעיה? אז גם הצד השני צריך להגיד מה הבעיה. מה הבעיה? 

דן אורן:
אדוני היושב ראש, מה שאני מציע, כיוון שמדובר בהסדר שנוגע לבנק ישראל, שהסעיף שהיועצת המשפטית הקריאה יהיה סעיף בחוק בנק ישראל כך שייקבע שהוראות סעיפים 29 וכולי וכולי לחוק יסודות התקציב יחולו בשינויים הבאים, וזה יהיה מה שאת הקראת. כי זה יותר נכון. 

שלי יחימוביץ:
הוא צודק. 

היו"ר משה גפני:
אנחנו מקבלים את זה בתור עצה, לא בתור החלטה והיועצת המשפטית של הוועדה תחליט. זו עצה טובה, אבל זאת לא החלטה. אנחנו סומכים על היועצת המשפטית של הוועדה שהיא תנסח את זה. 

רבותיי, מה שהקראתי קודם, הנוסחה שעליה מדובר, 29, אחרי סעיף 29, מה שהוקרא כאן, על פי ניסוח של היועצת המשפטית של הוועדה, מועלה להצבעה. 

הצבעה
בעד נוסח סעיף 29 – רוב

נגד – מיעוט

נוסח סעיף 29 אושר

אנחנו חוזרים עכשיו לסעיף---

שגית אפיק:
כאשר לעניין ההקפאה ההחלטה היא לגבי 29(ב). ההקפאה, לא מופיע בדף. 

היו"ר משה גפני:
איפה המשנה לנגיד? אני מבקש, רבותיי, אנחנו במתח, מה בנק ישראל אומר עכשיו. 

סעיף 16(ב)(3), עמוד 8. חוזרים, הבטחנו להם. 

אני יוצא מדעתי, איך אתה משיג את כל מה שאתה רוצה. ואני עוד מבסוט. 

עופר עיני:
אני אגיד לך דוגרי, כי---

היו"ר משה גפני:
לא, אבל אתמול אמרת ההיפך, אתמול אמרת שראש הממשלה יהיה בסעיף 29. היום נכנעת, הסכמת ששר האוצר יהיה. 

עופר עיני:
לא, אמרתי נשאיר את סעיף 29 ונוסיף---

היו"ר משה גפני:
זה בסדר. נקיים על זה דיון פילוסופי. 

שגית אפיק:
אני רק רוצה להגיד שסעיף 91 להצעת החוק וסעיף 99 (ט) ו-(י) לא צריך להצביע עליהם, הם מבוטלים לנוכח העקרונות החדשים שהוקראו. 

יש לך עוד להצביע, אם כך, על סעיף 99 בלי (ט) ו-(י) עם התיקונים. 

היו"ר משה גפני:
סעיף 99, עם מחיקת הסעיפים הלא רלוונטיים---

שגית אפיק:
עם מחיקת סעיפים קטנים (ט) ו-(י). ובנק ישראל ביקש למחוק את סעיף קטן (ז). את יכולה להסביר למה ביקשתם למחוק אותו? 

אורנה ואגו:
כן, הוא הוראת מעבר לעניין סעיף 37. בסעף 37 אימצנו הסדר שקיים היום בחוק ניירות ערך, רק לא אימצנו את כולו ובטעות הכנסתי הוראת מעבר על חלק שלא אימצנו. 

היו"ר משה גפני:
בסדר. 

היו"ר משה גפני:
סעיף 99 עם מחיקת הסעיפים הלא רלוונטיים, עולה להצבעה 

הצבעה
בעד סעיף 99 – רוב

נגד – מיעוט

סעיף 99 אושר

מה בנק ישראל אומר על סעיף 16(ב)(3)? 

אורנה ואגו:
ראשית על סעיף 16(ב)(2), אנחנו מבקשים להחזיר את זה לעשר שנים. 

היו"ר משה גפני:
לא קיבלנו את ההצעה. 

אורנה ואגו:
ב-(ב)(3) אנחנו מתנגדים, אבל אם בכל זאת ההתנגדות שלנו לא מתקבלת, אנחנו מבקשים לפחות שזה יהיה מנוסח כמו סעיף 24(ב) לחוק החברות הממשלתיות, כך שרק במקרים חריגים ניתן למנות---

היו"ר משה גפני:
תודה. 

אורנה ואגו:
עוד לא סיימתי. אם ועדת האיתור השתכנעה שקיימים, אז היא צריכה לנמק. 

היו"ר משה גפני:
אנחנו לא מקבלים את העמדה הזאת, אנחנו קיימנו על זה דיון, קיימנו על זה גם מקודם דיון. הכוונה היא לאפשר לי להיכנס לבנק ישראל. 

אורנה ואגו:
למה שזה לא יהיה עם נימוקים? 

היו"ר משה גפני:
בגלל שאני לא רוצה, אני חושב שזה לא נכון. אני חושב שכאשר אדם יש לו ניסיון של עשר שנים, והבאנו כמה דוגמאות, את הדוגמה שלי לא הבאנו, בגלל שהסתרנו את זה מכם, אבל הכוונה אליי, וכשיש בן אדם, עם כל הכבוד, שיש לו תואר אקדמי והוא פרופסור חבל על הזמן, אנחנו יודעים פה מהניסיון, יש לי ניסיון של 22 שנים בכנסת, היו פה חברי כנסת ויש פה חברי כנסת שאין להם תארים אקדמאיים, אבל הם אנשים מיומנים בכלכלה, הם ברכה לבנק ישראל. אנחנו לא מדברים ספציפית, חוץ ממני, לא מדברים ספציפית על אף אחד, אנחנו לא מקבלים את העמדה הזאת. הצבענו, זה מה שיהיה. 

חוק בנק ישראל אושר, אני מברך את נגיד הבנק, אני מבקש מנגיד הבנק לומר כמה מלים. קודם את. 

טידה שמיר:
עכשיו זה נראה כבר סיכום. אני רוצה לומר על הדברים שאמרת עכשיו, שאנחנו מבינים את החשיבות של אנשים מהסוג שלך להיות בוועדה המוניטרית של בנק ישראל, אבל יש מסר שהוא מאוד מוזר, שבכל חברה ממשלתית שהיא פחות רגישה ופחות מקצועית, אי אפשר למנות אנשים---

היו"ר משה גפני:
גם שם נשנה. אני המחוקק, אנחנו נשנה גם שם. אנחנו נשנה את זה, אני לא אסכים לזה. 

נגיד בנק ישראל סטנלי פישר:
אני רוצה להגיד משהו, ברשותך. העניין של החלטות על הריבית זה עניין מאוד מקצועי. בסדר, יש אנשים---

היו"ר משה גפני:
אל תמנו. 

נגיד בנק ישראל סטנלי פישר:
זה לא אנחנו---

היו"ר משה גפני:
שגם אחרים לא ימנו. 

נגיד בנק ישראל סטנלי פישר:
לא, אבל זה מה שאנחנו רוצים, שזה יהיה חריג. אפשר לפי החוק הזה להביא שלושה אנשים שאין אף אחד עם ידע מיוחד בכלכלה, יש להם ניסיון בחיים, בסדר, אבל זה לא מאפשר להם להשתתף בדיון המקצועי. יש אנשים מאוד מוכשרים, אני מציע שנשתמש במלה 'חריגה'. 

טידה שמיר:
אני חושבת שזה צריך להיות הנוסח כמו שקיים בחוק החברות הממשלתיות. 

היו"ר משה גפני:
אני לא חושב כך. 

טידה שמיר:
אנחנו יכולים, עורכת דין אפיק, לבקש הסתייגות ממשלתית לעניין הזה? 

שגית אפיק:
משרד האוצר. 

היו"ר משה גפני:
אפשר. אברהם בייגה שוחט יכול להיות? 

שלי יחימוביץ:
לפי הדרישה שלהם לא, כי יש לו תואר בהנדסה. 

נגיד בנק ישראל סטנלי פישר:
 מה שלא אפשר זה שאנחנו רוצים ועדה מקצועית ועכשיו אתה אומר שיש שלושה אנשים שיש הסתברות לא נמוכה---

אמנון כהן:
אחד מהם רק כזה, לא כולם יהיו כאלה. 

נגיד בנק ישראל סטנלי פישר:
לא כתוב כאן אחד. אנחנו אמרנו כחריג. 

שגית אפיק:
מי שהוועדה לאיתור מועמדים תבחר. זה יכול להיות גם כזה, גם כזה וגם אחר. 

היו"ר משה גפני:
יש ועדה לאיתור מועמדים. 

טידה שמיר:
אבל אם יש נימוקים טובים והוא כזה מוצלח, אז זה הנימוקים המיוחדים, אז למה שזה לא יהיה---

היו"ר משה גפני:
רבותיי, אפשר להגיש הסתייגות למליאה, לבקש את תמיכת הממשלה. אי אפשר יותר. לא עולה בדעתי שוועדה לאיתור מועמדים תיקח שלושה אנשים שאין להם ידע בכלכלה. אין דבר כזה. מדובר בכך שהוועדה לאיתור מועמדים תיקח אחד שיש לו תואר בכלכלה, כפי שאתם אומרים, אחד שיש לו תואר כזה בכלכלה, כפי שאתם אומרים. הרי הוועדה לאיתור מועמדים לא תרצה לעשות דברים שהם דברים חריגים. המקרה החריג ביותר זה שיש אדם משכמו ומעלה שאתה, אדוני הנגיד, היית רוצה אותו, שהוא יהיה. אין לו את התואר, אבל יש לו---

טידה שמיר:
לזה אנחנו מסכימים, אבל במקרים חריגים. 

אורנה ואגו:
זה מנימוקים מיוחדים. 

חיים אורון:
אני חושב שאם יהיה כתוב מטעמים מיוחדים ולא חריגים, אני לא חושב שעל זה זה עומד. 

אורנה ואגו:
לא אמרנו 'טעמים חריגים', אמרנו במקרים חריגים. 

היו"ר משה גפני:
חברת הכנסת יחימוביץ, רצית רשות דיבור? 

היו"ר משה גפני:
לפני ההצבעה על כל החוק. 

נגיד בנק ישראל סטנלי פישר:
אני מבקש את זכות הדיבור. הגוף הזה הוא מרכז העניין, הוועדה המוניטרית. עכשיו פתחתם פתח שאם יש במקרה ממשלה שעושה טעות וועדת האיתור לא עושה בדיוק מה שנדרש, שהם יזמינו שלושה אנשים שאין להם את הכישורים המקצועיים שהם צריכים כדי להשתתף באופן מקצועי בדיון. המטרה כאן זה שהדיון יהיה מקצועי, שזה יהיה מכוון להשגת המטרות, כולל סגירת הפערים החברתיים, אז יש יתרון לזה שיהיו אנשים עם הרבה ניסיון, אבל לא שיהיו שלושה. 

שלי יחימוביץ:
חבר הכנסת גפני, אולי אפשר לסייג שאחד מהשלושה תהיה אפשרות ש---

היו"ר משה גפני:
אני לא מסייג שום דבר. 

שלי יחימוביץ:
לא, כי יש כאן---

היו"ר משה גפני:
אני מבקש להקריא לוועדה את מה שאישרנו. 

שי חרמש:
רגע, בוא נעלה את האופציה. 

היו"ר משה גפני:
לא רוצה. 

שי חרמש:
חברי ועדה---

היו"ר משה גפני:
הבנתי. הנגיד צודק, אנחנו ועדה שלא שווה שום דבר. הוועדה לאיתור מועמדים, דיברנו על העניין הזה כבר שלוש פעמים. 

שי חרמש:
אבל עלו פה עוד טיעונים כרגע. 

שלי יחימוביץ:
הגם שאני לא חשבתי על האופציה שכל השלושה יהיו בלי השכלה כלכלית. 

היו"ר משה גפני:
מאה אחוז, אני רוצה להקריא לכם איך נבחרים השלושה הללו. 

שלי יחימוביץ:
כרגע הנוסח מאפשר שלושה כאלה. 

היו"ר משה גפני:
מה אישרנו שהשלושה האלה ייבחרו; תוקם ועדה לאיתור מועמדים לכהונה כחברים מקרב הציבור בוועדה ובמועצה, ואלה חבריה: (1) יושב ראש הוועדה לאיתור מועמדים שימנה היועץ המשפטי לממשלה והוא כשיר לכהן כשופט של בית משפט מחוזי, ויכול שיהיה מכהן כשופט או מי שפרש מתפקידו בשירות המדינה או בשירות הציבורי; (2) שני נציגי ציבור שתמנה הממשלה, לפי הצעת שר האוצר בהתייעצות עם יושב ראש הוועדה לאיתור מועמדים, שהם אנשי משק וכלכלה, או אנשי סגל אקדמי בכיר במוסדות להשכלה גבוהה, או מי שהיו אנשי סגל כאמור. 

הוועדה לאיתור מועמדים תמליץ לממשלה, לאחר התייעצות עם הנגיד  -צריך להתייעץ עם נגיד בנק ישראל- על המועמדים לכהונה כחברים מקרב הציבור בוועדה ובמועצה, כאמור בסעיפים... לאחר שבחנה את כשירותם על פי האמור בסעיפים אלה ואת התאמתם לתפקיד, בשים לב בין השאר לצרכיה המיוחדים של הוועדה---

אמנון כהן:
אם הוא יתנגד, יתנגד. 

שגית אפיק:
לא, זו רק התייעצות. 

אמנון כהן:
אז הוא מתנגד בהתייעצות, אומר 'לא מתאים לי איש פלוני'. 

טידה שמיר:
הם לא חייבים לקבל את דעתו. 

קריאה:
הוועדה המוניטרית זה הגוף הכי מכובד שיש בבנק. 

שלי יחימוביץ:
מכובד, זה לא משכנע אותי, עם כל הכבוד. עורכת דין אפיק, יש לי שאלה, האם הנוסח הזה של החוק יוצר אפשרות לסיטואציה שבה כל השלושה הם אנשים חסרי השכלה כלכלית? 

שגית אפיק:
לכאורה כן. סביר להניח שזה לא יקרה. 

שלי יחימוביץ:
אז אנחנו צריכים לתקן את זה. אנחנו לא יכולים להסתפק בלהניח. 

שגית אפיק:
הסבירות שזה יקרה בפועל היא נמוכה. 

נגיד בנק ישראל סטנלי פישר:
אנחנו לא יכולים להיכנס למה סביר. אנחנו עשינו את זה בכמה מקומות וכל פעם שאנחנו משאירים פתח למשהו לא מקצועי, אז יום אחד אנחנו נשלם את המחיר. יש חוק, שכל דבר שיכול לקרות, יקרה. 

שלי יחימוביץ:
כל דבר שצריך להשתבש, ישתבש. יש כלל כזה. זה ממדריך הטרמפיסט לגלקסיה. 

אמנון כהן:
יש פה הרבה סימונים שעוברים, אני לא חושב שיש פה חשש, יש לך ועדה, תיאום עם הנגיד, ממשלה מאשרת. 

טידה שמיר:
זה לא תיאום, זו התייעצות. 

רוני טלמור:
אני הצעתי שבמקרים חריגים ניתן למנות, וגם שהוועדה צריכה להשתכנע שקיימים נימוקים מיוחדים למינוי כאמור. אני גם הצעתי להעלות את מספר השנים ל-12. 

היו"ר משה גפני:
זה החוק ההוא. 

טידה שמיר:
זה הנוסח של חוק החברות הממשלתיות, אנחנו פחותים מכל חברה ממשלתית אחרת? 

שלי יחימוביץ:
לעומת זאת, אתם גם עולים על כל חברה אחרת, אתם נהנים מ---

חיים אורון:
אני לא חושב שאיזה שהוא עיקרון יישבר אם יהיה פה כתוב 'אחד מתוך... יכול שיהיה...'. אחד יכול שיהיה, אולי הוא לא יהיה ואולי כן יהיה. 

שלי יחימוביץ:
אני מסכימה עם חבר הכנסת אורון, זה מידתי, זה בסדר. 

היו"ר משה גפני:
בסדר. 

אורנה ואגו:
סליחה, לא לכתוב אחד מתוך שלושה, כי אז זה גורם שתמיד יהיה כזה אחד. תכתבו את זה, אז יהיה אחד כזה תמיד. 

היו"ר משה גפני:
נגמר העניין. מי בעד אישור סעיף 16, התווסף על פי ההצעה עכשיו, 'אחד מתוך השלושה---

טיה שמיר:
נכון שיהיה. 

חיים אורון:
לא נכון, אפשר שיהיה. 

היו"ר משה גפני:
אחד מתוך השלושה, אפשר שיהיה שהוא בעל ידע וכולי, ולא מעלים את השנים. מי בעד? מי נגד? אין. מי נמנע? אין. 

אני מבקש להצביע על כל החוק מקשה אחת, כפי שהוא אושר. 

הצבעה

בעד הצעת חוק בנק ישראל התש"ע 2010 – רוב

נגד – מיעוט

הצעת החוק אושרה.

נגיד הבנק בבקשה, ואחרי זה חברי הכנסת. 

נגיד בנק ישראל סטנלי פישר:
אני רוצה להודות ליושב הראש, מר גפני. הוא ניהל את הדיונים האלה בדרך מאוד מרשימה, אני יכול להגיד. אני לא יודע איך הוא מצליח להבין את כל הדברים שקורים סביבו, אבל הוא---

קריאה:
מוכשר. 

נגיד בנק ישראל סטנלי פישר:
מה שנאמר שם, מוכשר. אני מאוד מודה לך, אדוני היושב ראש. 

היו"ר משה גפני:
תודה רבה, אבל זה הוועדה, לא אני. 

נגיד בנק ישראל סטנלי פישר:
. אני רוצה גם להודות לחברי הוועדה, אני יודע שזה לא הדיון הכי מעניין בעולם, חוץ מברגעים מסוימים, אבל יש כאן אנשים שהשתתפו בכל הדיונים, יש אנשים שיכולנו לדבר איתם בכל דרך, אני מאוד מודה לכל אחד שתרם להעברת החוק הזה. זה לא החוק שהתחלנו איתו, אבל לדעתי זה חוק טוב, זה יאפשר לבנק לעשות את העבודה שלו באופן יותר יעיל, באופן יותר אחראי, באופן יותר שקוף, עם שקיפות לציבור, זה הדבר הכי חשוב, גם לכנסת, גם לממשלה. אני חושב שאתם כאן אישרתם חוק שיכול להיות יסוד למדיניות המוניטרית וכל ההיבטים האחרים של העבודה של הבנק. אני מקווה שלפחות ל-50 השנים הבאות, אבל אני יודע שהיושב ראש ירצה מפעם לפעם שבמקום להביא חוק כל 50 שנה, נביא את זה כל שנתיים, אז נגיע לאיזה הסכמה באמצע. 

היו"ר משה גפני:
אני מוכן להתפשר איתך בתנאי שאתה אומר עכשיו לוועדה שאתה ממשיך לקדנציה נוספת. תגיד. לא צריך להגיד לראש הממשלה, תגיד לוועדה. 

שי חרמש:
הוא אמר לך, תתייעץ עם אשתו. 

היו"ר משה גפני:
מה אתה אומר, אדוני הנגיד? אנחנו רוצים שתמשיך. 

נגיד בנק ישראל סטנלי פישר:
אני רוצה לדבר איתך בחדר שלך אחר כך ולהסביר לך את כל הסיפור, אבל אני מאוד מאוד מודה לכולם כאן, ואני רוצה גם להודות לעמיתים שלנו באוצר, אנחנו יודעים שיש לפעמים מתח בינינו, לפעמים אפילו צעקות, אבל אנחנו מכירים בעובדה שאם לא נשתף פעולה, המשק יסבול מזה, ואנחנו מתכוונים להמשיך לעבוד איתכם. 

אני חושב שהעובדה שהחוק הזה קיבל את האישור של ועדת הכספים יתרום ליכולת שלנו לעבוד ביחד. זה מוריד כמה מקורות מתח שיש בינינו. 

ואני רוצה להודות גם לאנשי ההסתדרות, שתרמו ביומיים האחרונים ואפילו קודם.

ובוודאי לעמיתים שלי מבנק ישראל, שיושבים כאן סביב השולחן. היועצות המשפטיות שלנו מקבלות מחמאות מכולם, זה מגיע להן, גב' אורנה ואגו וגב' טידה שמיר והמנהל הכללי, חזי, ולמשנה, שלא נמצא כעת, אדי אזולאי.

ובסוף אני רוצה להודות למשרד המשפטים, לעורכת דין רוני טלמור, ולעמיתים שלה ולשר המשפטים. אני רוצה להתייחס לשר המשפטים שהיה שר האוצר כשהתהליך הזה התחיל עם ועדת לוין, זה התחיל קודם, ובעצם גם לראש הממשלה שאז היה ראש הממשלה, במקרה. 

אז זה לקח קצת זמן, זה עוד לא נגמר. כולם אומרים שלא צריכים לפחד מהקריאות השנייה והשלישית, שעומדות בדרך בשבוע הבא, אבל יש ביטוי באנגלית שזה לא נגמר עד שהאישה השמנה התחילה לשיר. אני לא יודע מי היא, אבל אנחנו מחכים לשיר הזה ובזה, אדוני היושב ראש, אני מסיים ולא התייחסתי לעמית שלי, שאנחנו עובדים ביחד, שר האוצר וגם סגן שר האוצר, ואני רואה כאן את האנשים ממשרד ראש הממשלה שלא רק תרמו, אלא הובילו חלקים מאוד חשובים של התהליך וכשהיתה בעיה בדרך כלל איכשהו פתרו אותה. זו היתה דרך של רק חמש שנים בשבילי, אבל זה בעצם דרך של 15 שנים מאז שהתחילו לעבוד על החוק.

אז אדוני היושב ראש, אני מודה לך ולחברי הוועדה ובזה אני מסיים, לפחות להיום. 

היו"ר משה גפני:
תודה רבה. תודה, אדוני הנגיד. 

סגן שר האוצר, בבקשה. 

סגן שר האוצר יצחק כהן:
כן, אז באמת מגיע לכם יישר כח גדול. דוד המלך בתהלים כותב 'לכל תחלה ראיתי קץ'. וגם חוק בנק ישראל, כל כך הרבה שנים, כל כך הרבה עבודה, כל כך הרבה אמוציות, הגיע לפרק ההצבעה בוועדת הכספים לקראת הכנה לשנייה ושלישית. אני מאוד מקווה ששגרת העבודה ממחר בעזרת ה' תביא רוגע וכולנו נהיה מרוכזים איך לקדם את הכלכלה בישראל, לשכוח את משקעי העבר, יוצאים לדרך חדשה ואני מאחל לכם, ולנו, לכלכלת ישראל, וגם מגיע יישר כח לראש הממשלה בעצמו שהיום, יחד עם שר האוצר---

היו"ר משה גפני:
אל תגיד, סיכמנו לא לספר שהוא היה בעניין. 

סגן שר האוצר יצחק כהן:
ושיהיה בהצלחה ועבודה פורייה. 

שלי יחימוביץ:
אדוני הנגיד, אני יודעת שאתה לא מרוצה במאה אחוז מהתוצאה, אני יכולה להרגיע אותך שגם אנחנו לא מרוצים במאה אחוז וזה סימן טוב, שאף אחד מהצדדים לא מרוצה במאה אחוז. אני חושבת שעברנו תהליך טוב בעבודה כאן בוועדה על החוק. חברי הוועדה הצליחו לשנות כמה דברים, וגם אתם הצלחתם לשמור על המסגרת ועל הכוונה ועל הרעיון ועל המטרות של בנק ישראל, למעט שינויים קלים. אני שוב רוצה להגיד מה שאמרתי כאן במהלך הדיונים. אנחנו כל הזמן עסקנו בחוק הזה כשאתה ואישיותך לנגד עינינו ויש בזה מכשלה גדולה, מכיוון שהחוק הזה מעניק באמת סמכויות נרחבות ביותר לנגיד בנק ישראל, סמכויות שלא ניתנו בעבר, הרחבה של הסמכויות הקיימות ואני כן מודאגת ממה יהיו ההשלכות של החוק הזה אם במקומך יבוא נגיד בינוני, למשל, ולא נגיד בעל שיעור קומה כמוך, והתמיכה שלנו בחוק היתה במידה רבה בגלל ההערכה העצומה שאנחנו רוחשים לך ולמנהיגות שלך ולהחלטות שקיבלת במשברים האחרונים. אני חושבת שמה שאתה חייב לנו, בתמורה, הוא הארכת הכהונה שלך. נוכח העובדה שאנחנו אישרנו את החוק כשדמותך לנגד עינינו, אז המינימום שמגיע לנו הוא הארכת הכהונה. 

מירי רגב:
אני מצטרפת לברכות. אני חושבת שהחוק יצא אחרת ממה שהוא נכנס, הרבה מאוד בזכות הוועדה ובזכותך, חבר הכנסת גפני. אני מאוד שמחה שאחת המטרות שנכנסו לחוק זה הנושא החברתי. אני חושב שלמעמד שלך, מר פישר, ולחשיבות של הבנק ושל כל מה שאתם עושים ביחד יש חשיבות עצומה לצמצום הפערים ולצמצום אי השוויון ואני מאוד שמחה שזה נכנס לחוק. ואני יודעת שזה לא נכנס כמטרה רק כדי לקבוע אותה כמטרה, אלא שגם הבנק יעשה את הכל כדי לטפל בנושא הזה ולהביא את הנושא הזה לידיעתו של ראש הממשלה בקבלת החלטות ובעניין הזה אני סומכת עליך במאה אחוז, אז ברכות על החוק, ברכות לך, ואנחנו רוצים אותך לכהונה נוספת. 

ציון פיניאן:
ראשית ברכות ליושב ראש שעשה את הבלתי אפשרי לאפשרי, בהרבה מאוד ישיבות שניהלת אותן ביד רמה, יישר כח. 

ולנגיד אני רוצה לומר, כל אחד משאיר את חותמו במשהו, מה שלא יהיה, חוק בנק ישראל ייקרא חוק סטנלי. עוד עשרים שנה, עוד שלושים שנה זה יהיה החוק הזה. 

בטבריה יש לנו מה שנקרא העבר מצמיח עתיד, אז העבר ומערכת היחסים שלך עם האוצר הצמיחה עתיד. אז אני מאחל לנו שזה יהיה עתיד טוב ועתיד מצוין. 

שי חרמש:
מאחורי החוק להרגשתי עומד נגיד, הנהלה מקצועית, אדם שידע לעמוד בפרץ בנקודות מבחן קשות במנהיגות, באומץ וביושר, והחוק הוא ביטוי להערכה אישית קודם כל שלנו לכם, שידעתם ליצוק בצמתים הנכונים ובמקומות הנכונים את ההחלטות הקשות והנכונות.

ווידוי אישי- אין לי תחושות קשות לגבי החוק. אני חושב שנעשתה פה עבודה אישית ומקצועית ודיון אינטלקטואלי מרתק. אני למדתי הרבה באופן אישי ואני מאוד מרוצה אפילו מהתהליך ואפילו מהתוצאה, חבר הכנסת גפני, ולך, על היד הרמה. אני לא זוכר בארבע השנים האחרונות בוועדת הכספים איזה שהוא דיון שהיה כל כך עמוק וכל כך ממצה וכל כך רציני ושיביא לתוצאה כל כך רצויה. אז ברכות ומחכים לבשורה מחר שהנגיד יודיע בתקשורת. 

חיים אורון:
אני מקווה שהנגיד לא שומר כותרת די גדולה מלפני חמש וחצי שנים, שבה אמרתי, מה מביאים לנו אחד כזה שלא מדבר עברית להיות נגיד בנק ישראל? 

שי חרמש:
ועוד מי מביא אותו. 

חיים אורון:
אמרתי, וחשבתי שהנגיד צריך להמשיך לקדנציה שנייה---

נגיד בנק ישראל סטנלי פישר:
כדי ללמוד עברית.

חיים אורון:
אני לא אוהב לספר מה קורה בשיחות בארבע עיניים. חשבתי שהנגיד צריך להסכים לכהן לקדנציה שנייה גם מלפני החוק, ואם החוק יעזור לו לקבל את ההחלטה, אז קל וחומר. אני חושב שהחוק הוא מאוד חשוב ואני חושב שנעשתה פה עבודה חשובה.

אני רוצה להגיד לך, חבר הכנסת גפני, באמת כל הכבוד, הובלת פה מהלך מאוד קשה, העובדה שהחוק הזה מתקבל בוועדה פה אחד היא הרבה מאוד בזכותך. לא היתה פה בעיה להיתקע לכל מיני פינות ואז היינו מקבלים פה דבר לגמרי אחר, ואני חושב שזו אולי הוכחה... יושב ראש הכנסת היה פה אתמול, אני עכשיו לא בטוח אם הבנתי עד הסוף למה הוא בא, אבל אם הבנתי שהוא מתכוון לומר למישהו ש---

סגן שר האוצר יצחק כהן:
הסיפור על האורח? 

חיים אורון:
אם הוא מתכוון לומר למישהו שכן אפשר לחוקק חוקים ולא בחוק הסדרים, ומבלי שסוחטים את הכנסת, אז יש לי כמה דוגמאות, אבל זאת אחת הדוגמאות היותר מוצלחות לעובדה הזאת ואני מקווה שמזה גם הכנסת כולה, והדמוקרטיה הישראלית, תצא נשכרת. אז ברכות לכולם. 

היו"ר משה גפני:
אדוני הנגיד, רבותיי חברי הכנסת, אני רוצה לומר שבלי הצוות המסור של הוועדה אי אפשר היה לעשות את החוק הזה, כמו שאי אפשר לעשות שום דבר. אני מתנהג באופן כמעט לא נורמלי, פתאום אני עושה ישיבה ופתאום זה, וגם ההנהלה של הוועדה, המנהל, המזכירות, ובעיקר הלשכה המשפטית, היועצת המשפטית. אני לא הייתי יכול לחיות עם השיגעונות של עצמי והם יכולים לחיות, פתאום לשנות פה ולשנות שם ולעשות ישיבה כזאת וכזאת. באמת צוות מסור שבלעדיו אי אפשר לעשות את החוק הזה. 

אני רוצה לומר לך, אדוני הנגיד, אני יודע שיש לך קצת הסתייגויות מוועדת הכספים בגלל שזאת ועדה פוליטית ואתה צודק, אני לא מתווכח על זה בכלל, אבל תדע לך שזאת ועדה שמגלה אחריות רבה. 

נגיד בנק ישראל סטנלי פישר:
נכון. 

היו"ר משה גפני:
היה אפשר לעשות הרבה מאוד דברים, תאמין לי, היה אפשר ללכת לכל מיני סמטאות ולכל מיני רחובות ולקחת את ראש הממשלה לפה ואת שר האוצר לשם, ונהגנו באחריות. 'נהגנו', הכוונה לא אני, אחרים, חברי הוועדה, ובאמת עשינו מכיוון שאנחנו רואים אחריות, אנחנו גם רוצים שתמשיך כנגיד, אנחנו חושבים שזו טובת מדינת ישראל, אנחנו חושבים שצריך לתת עצמאות מוניטרית לבנק, אנחנו סברנו שוועדת הכספים היתה צריכה להיות בעוד חלק מעורבת, אבל אנחנו הסכמנו להתפשר על העניין הזה. אנחנו רואים בזה דרך חדשה. 

אני מאוד התרשמתי מהעובדים שלך בבנק ישראל, מהיועצות המשפטיות ומהאנשים המסורים שלך. היו דברים שנכנסתי, שאני אפילו מתחרט על זה, אבל מה לעשות, הם הצליחו לכופף אותי... סתם אני אומר. אבל באמת צוות מסור מאוד.

אני מודה לנציגי המשרדים, משרד המשפטים, משרד האוצר. אני מודה לסגן שר האוצר, אני מודה לשר האוצר, אני מודה לראש הממשלה שהיה מעורב בעניין הזה ולאנשיו שנמצאים כאן, אני מודה ליושב ראש ההסתדרות, מר עופר עיני, שגם היה מעורב באופן אישי ולאנשיו, אני מודה לממונה על השכר במשרד האוצר. אני אומר לך שנגיד בנק ישראל בעדך. הוא לא אומר את זה כל כך מוצלח, אבל הוא בעדך. 

ואני שמח על הפשרה שהושגה, הורדנו חוק שהיה יכול להצטייר מאוד מאוד לא יפה ויצא חוק מסודר, נורמלי, עצמאות הבנק נשמרת, לא תהיה השלכת רוחב על פגיעה במשק ובשכר במדינת ישראל. כתוצאה מהחוק הזה, מעבר לתיקונים שיש בו, לא תקרה תקלה, מה שחששנו שיקרה. אני באמת מודה לכם על זה.

בפעם הבאה, אני רק מציע שכשתתחילו לנהל משא ומתן של שלוש שנים עם כל מיני גופים, תחסכו את זה, תבואו מיד לוועדה, נעשה לכם את זה בשבוע וחצי. 

תודה רבה, רבותיי. הישיבה נעולה. 

הישיבה ננעלה בשעה 19:10 

	פרק א': פרשנות

	הגדרות
	1.
	בחוק זה – 

	
	
	"הבנק" – בנק ישראל;

	
	
	"גוף פיננסי" – כל אחד מאלה:

	
	
	
	(1)
תאגיד בנקאי ותאגיד עזר;

	
	
	
	(2)
קופת גמל או חברה מנהלת כהגדרתן בחוק הפיקוח על שירותים פיננסיים (קופות גמל), התשס"ה–2005‏
;

	
	
	
	(3)
מבטח כהגדרתו בחוק הפיקוח על שירותים פיננסיים (ביטוח), התשמ"א–1981‏
;

	
	
	
	(4)
קרן להשקעות משותפות בנאמנות כהגדרתה בחוק השקעות משותפות בנאמנות, התשנ"ד–1994‏
;

	
	
	
	(5)
מנהל תיקים כהגדרתו בחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה–1995‏
;

	
	
	
	(6)
חבר בורסה בהתאם לתקנון הבורסה כמשמעותו בסעיף 46 לחוק ניירות ערך;

	
	
	
	(7)
מסלקה כהגדרתה בסעיף 50א לחוק ניירות ערך;

	
	
	
	(8)
חברת הדואר;

	
	
	
	(9)
גוף אחר המספק שירותים פיננסיים, שקבע הנגיד, בצו, באישור הוועדה; 


	
	
	"הוועדה" – הוועדה המוניטרית כמשמעותה בסימן א' לפרק ד'; 

	
	
	"הוועדה לאיתור מועמדים" – הוועדה לאיתור מועמדים שהוקמה לפי סעיף 33;

	
	
	"הוועדה לבדיקת מינויים" – הוועדה שהוקמה לפי סעיף 18ב לחוק החברות הממשלתיות, בשינויים כאמור בסעיף 60א(ב) לחוק החברות הממשלתיות;

	
	
	

	
	
	"ועדת הביקורת" – ועדת הביקורת שמונתה לפי סעיף 23;

	
	
	"חברת הדואר" – החברה, כהגדרתה בחוק הדואר, התשמ"ו–1986‏
 (להלן - חוק הדואר), בנותנה את השירותים הכספיים כהגדרתם בחוק הדואר, מטעם החברה הבת כמשמעותה בסעיף 88יא לחוק הדואר;

	
	
	"חוק הביקורת הפנימית" – חוק הביקורת הפנימית, התשנ"ב–1992‏
;

	
	
	"חוק הבנקאות (רישוי)" – חוק הבנקאות (רישוי), התשמ"א–1981‏
;

	
	
	"חוק החברות" - חוק החברות, התשנ"ט–1999‏
;

	
	
	"חוק החברות הממשלתיות" - חוק החברות הממשלתיות, התשל"ה–1975‏
;

	
	
	"חוק מבקר המדינה" – חוק מבקר המדינה, התשי"ח–1958‏ [נוסח משולב]
;

	
	
	"חוק ניירות ערך" – חוק ניירות ערך, התשכ"ח–1968‏
;

	
	
	"חוקי הבנקאות" – חוק הבנקאות (רישוי), פקודת הבנקאות, 1941‏
, וחוק הבנקאות (שירות ללקוח), התשמ"א–1981‏
;

	
	
	"המדד"– מדד המחירים לצרכן שמפרסמת הלשכה המרכזית לסטטיסטיקה;

	
	
	"המועצה" – המועצה המינהלית כמשמעותה בסימן ב' לפרק ד';

	
	
	"מטבע" – כאמור בסעיף 1 לחוק מטבע השקל החדש, התשמ"ה–1985‏
; 

	
	
	"מטבע חוץ" – שטרי כסף או מעות שהם הילך חוקי במדינת חוץ ואינם הילך חוקי בישראל; 

	
	
	"המשנה לנגיד" – המשנה לנגיד שנתמנה לפי סעיף 8;

	
	
	"הנגיד" – נגיד הבנק שנתמנה לפי סעיף 6;

	
	
	"רשות ניירות ערך" – כמשמעותה בסעיף 2 לחוק ניירות ערך;

	
	
	"רשות פיקוח" – כל אחד מאלה, לגבי הגופים הפיננסיים המפוקחים על ידו:

	
	
	
	(1)
הממונה על שוק ההון, ביטוח וחיסכון במשרד האוצר;

	
	
	
	(2)
רשות ניירות ערך;

	
	
	
	(3)
שר התקשורת, לעניין חברת הדואר;

	
	
	"תאגיד בנקאי" ו"תאגיד עזר" – כהגדרתם בחוק הבנקאות (רישוי).

	
	
	פרק ב': בנק ישראל, מטרותיו, תפקידיו ועצמאותו

	בנק ישראל, האורגנים שלו ומקום מושבו
	2.
	(א)
בנק ישראל הוא תאגיד. 

	
	
	(ב)
לבנק יהיו ועדה מוניטרית, מועצה מינהלית ונגיד. 

	
	
	(ג)
מקום מושבו של הבנק יהיה בירושלים, והוא רשאי לפתוח סניפים ונציגויות בכל מקום אחר. 

	מטרותיו של הבנק
	3.
	(א)
מטרותיו של הבנק הן: 

	
	
	
	(1)
לשמור על יציבות מחירים, וזאת כמטרה מרכזית; 

	
	
	
	(2)
לתמוך במטרות אחרות של המדיניות הכלכלית של הממשלה, במיוחד צמיחה ותעסוקה, בתנאי שלדעת הוועדה לא תהיה בכך פגיעה בהשגת יציבות המחירים לאורך זמן; לעניין זה, "יציבות מחירים לאורך זמן" – מצב שבו צופה הוועדה, על בסיס המדיניות המוניטרית שקבעה, ששיעור האינפלציה יהיה בתחום יציבות המחירים שנקבע כאמור בסעיף קטן (ב), בתוך תקופה שלא תעלה על שנתיים.

	
	
	
	(3)
לתמוך ביציבותה של המערכת הפיננסית ובפעילותה הסדירה. 

	
	
	(ב)
הממשלה, בהתייעצות עם הנגיד, תקבע את תחום יציבות המחירים לעניין סעיף קטן (א)(1). 

	תפקידי הבנק 
	4.
	תפקידיו של הבנק הם:

	
	
	(1)
לנהל את המדיניות המוניטרית; 

	
	
	(2)
להחזיק את יתרות מטבע החוץ של המדינה ולנהלן; 

	
	
	(3)
לתמוך בפעילות הסדירה של שוק מטבע החוץ בישראל; 

	
	
	(4)
לשמש בנקאי של הממשלה; 

	
	
	(5)
להסדיר את מערכות התשלומים והסליקה במשק, במטרה להבטיח את יעילותן ויציבותן, לרבות בהתאם לחוק מערכות תשלומים, התשס"ח–2008‏
; 

	
	
	(6)
להנפיק מטבע, להסדיר את מערכת המזומנים במשק ולכוונה; 

	
	
	(7)
לקיים את הפיקוח וההסדרה של מערכת הבנקאות על פי סמכויותיו לפי חוקי הבנקאות ולפי כל דין אחר. 

	עצמאות הבנק 
	5.
	הבנק יהיה עצמאי בבחירת פעולותיו ובהפעלת סמכויותיו לשם השגת מטרותיו ולמילוי תפקידיו.

	
	
	פרק ג': הנגיד והמשנה לנגיד

	הנגיד
	6.
	הנגיד ימונה בידי נשיא המדינה לפי המלצת הממשלה. 

	תפקידי הנגיד
	7.
	(א)
הנגיד ינהל את הבנק ויכהן גם כיושב ראש הוועדה וכחבר המועצה. 

	
	
	(ב)
הנגיד ישמש יועץ לממשלה בעניינים כלכליים לרבות לעניין צמצום הפערים ושוויון חלוקת ההכנסות בחברה. 

	המשנה לנגיד ותפקידיו
	8.
	(א)
הממשלה תמנה, לפי המלצת הנגיד, משנה לנגיד. 

	
	
	(ב)
הנגיד יקבע את תפקידיו של המשנה לנגיד. 

	
	
	(ג)
המשנה לנגיד יהיה חבר בוועדה ובמועצה. 

	מילוי מקומו של הנגיד 
	9.
	נבצר מהנגיד למלא את תפקידיו או חדל הנגיד לכהן בתפקידו, ימלא המשנה לנגיד את מקומו של הנגיד ויהיה מוסמך להשתמש בסמכויותיו, כל עוד נמשכת הנבצרות או לא מונה נגיד חדש, לפי העניין. 

	תקופת כהונה 
	10.
	(א)
הנגיד ימונה לתקופה של חמש שנים, וניתן לשוב ולמנותו לתקופת כהונה נוספת אחת בלבד. 

	
	
	(ב)
המשנה לנגיד ימונה לתקופה של חמש שנים, וניתן לשוב ולמנותו לתקופת כהונה נוספת אחת בלבד; על אף האמור, בתום שנה מכניסתו לתפקיד של נגיד חדש, תיפסק כהונתו של המשנה לנגיד אם לא הסתיימה במועד מוקדם יותר, ואולם הממשלה רשאית להחליט, לפי המלצת הנגיד, שהמשנה לנגיד ימשיך לכהן עד סוף תקופת הכהונה שלה מונה. 

	ייחוד כהונה ואיסור עיסוק נוסף
	11.
	(א)
בכל תקופת כהונתם לא יהיו הנגיד והמשנה לנגיד  חבר הכנסת, חבר מועצה של רשות מקומית, ולא ייכללו ברשימת מועמדים בבחירות לכנסת או למועצה של רשות מקומית; 

	
	
	(ב)
בכל תקופת כהונתם לא יהיו הנגיד והמשנה לנגיד רשאים –

	
	
	
	( 

	
	
	
	(1)
להיות חברים בהנהלה של חבר בני אדם המנהל עסקים לשם השגת רווחים; 

	
	
	
	(2)
להיות חברים בהנהלה של חבר בני אדם הפועל שלא למטרת רווח, אם יש בכך כדי ליצור ניגוד עניינים עם מילוי תפקידיהם לפי חוק זה;

	
	
	
	(3)
לשמש בכל משרה אחרת או לעסוק, במישרין או בעקיפין, בעסק או בעיסוק אחר; 

	
	
	
	(4)
להיות בעלי מניות או בעלי זכות דומה בתאגיד בנקאי או בתאגיד אחר הכפוף לפיקוח או להסדרה של הבנק על פי חוקי הבנקאות; 

	
	
	
	(5)
להחזיק ניירות ערך של תאגיד הרשום בישראל וכן להחזיק בישראל כספים וניירות ערך, שלא בהתאם לכללים שקבעה הממשלה למניעת ניגוד עניינים של שרים וסגני שרים‏
, בשינויים המחויבים; ועדת הביקורת רשאית לאשר חריגה מכך, מטעמים שיירשמו.



	
	
	(ג)
על אף האמור בסעיף קטן (ב), רשאים הנגיד והמשנה לנגיד למלא כל אחד מהתפקידים המנויים להלן, ובלבד שאין במילוי התפקיד כדי לפגוע ביכולתם למלא את תפקידיהם לפי חוק זה או כדי לפגוע בעצמאות הבנק, במטרותיו ובתפקידיו: 

	
	
	
	(1)
חבר ועדה שמינתה הממשלה או הכנסת, ולגבי המשנה לנגיד – נציג הבנק ברשות ניירות ערך; 

	
	
	
	(2)
בעל תפקיד הוראה אקדמי; 

	
	
	
	(3)
בהסכמת הממשלה, חבר בוועדה בין-לאומית ובמוסד בין-לאומי; 

	
	
	
	ובלבד שהתפקיד, למעט לפי פסקה (2), אינו כרוך בקבלת שכר או גמול כלשהו; לעניין תפקיד הוראה אקדמי בשכר יחולו הכללים החלים על עובדי המדינה המועסקים בחוזה בכירים [האם הכוונה לחוזה מיוחד לפי סעיף 40 לחוק שרות המדינה (מינויים)]  לגבי עבודה פרטית, בשינויים המחויבים; ועדת הביקורת רשאית לאשר חריגה מן הכללים האמורים, מטעמים שיירשמו. 

*ח"כ שלי יחימוביץ מבקשת להשמיט את הסיפה המאפשרת לועדת הביקורת לחרוג מהכללים החלים על עובדי המדינה לגבי עבודה פרטית.

	שכר ותנאי שירות
	12.
	(א)
הממשלה תקבע את השכר ואת תנאי השירות של הנגיד. 

	
	
	(ב)
שכר המשנה לנגיד יהיה בשיעור של 90 אחוזים משכר הנגיד, ותנאי שירותו ייקבעו בידי הממשלה. 

	הפסקת כהונתו של הנגיד
	13.
	(א)
נשיא המדינה רשאי, לפי הצעת הממשלה, להפסיק את כהונתו של הנגיד, אם ראה שאין הוא ראוי להמשיך בכהונתו בשל אחד מאלה: 

	
	
	
	(1)
עשה מעשה שאינו הולם את מעמדו כנגיד;

	
	
	
	(2)
פעל בניגוד לאמור בסעיף 11;

	
	
	
	(3)
נבצר ממנו, דרך קבע, למלא את תפקידו.

	
	
	(ב)
הצעת הממשלה לנשיא לפי סעיף קטן (א) תובא לידיעת ועדת הכספים של הכנסת עם הגשתה לנשיא.

	
	
	

	
	
	

	
	
	

	הפסקת כהונתו של המשנה לנגיד 
	14.
	הממשלה רשאית, לפי הצעת הנגיד או לאחר התייעצות עמו, להפסיק את כהונתו של המשנה לנגיד, אם ראתה שאין הוא ראוי להמשיך בכהונתו בשל אחד מאלה: 

	
	
	(1)
לדעת הנגיד, אינו ממלא את תפקידו כראוי; 

	
	
	(2)
עשה מעשה שאינו הולם את מעמדו כמשנה לנגיד; 

	
	
	(3)
פעל בניגוד לאמור בסעיף 11; 

	
	
	(4)
נבצר ממנו, דרך קבע, למלא את תפקידו.

	
	
	פרק ד': הוועדה המוניטרית והמועצה המינהלית 

	
	
	סימן א': הוועדה המוניטרית

	הוועדה המוניטרית ותפקידיה 
	15.
	לבנק תהא ועדה מוניטרית שתפקידיה הם אלה: 

	
	
	(1)
לקבוע את המדיניות להשגת מטרות הבנק, ובכלל זה את המדיניות המוניטרית; 

	
	
	(2)
לעקוב אחר ביצועה של המדיניות שנקבעה, לבחון, מפעם לפעם, את ההתפתחויות המוניטריות והכלכליות ואת ההתקדמות להשגת יעדי המדיניות, ולדון בנושאים אחרים הקשורים לכך; 

	
	
	(3)
להחליט על הפעולות לפי חוק זה שעל הבנק לנקוט כדי להשיג את מטרות הבנק; החלטת הוועדה על שיעור הריבית הנקבעת לצורכי המדיניות המוניטרית (להלן – שיעור הריבית), תהיה לתקופה נקובה, ובתום התקופה תחליט הוועדה אם לשנות את שיעור הריבית או להשאירו לתקופה נקובה נוספת; אין באמור בפסקה זו כדי לגרוע מסמכות הוועדה לשנות את שיעור הריבית גם בתוך התקופה שננקבה בהחלטה קודמת; 

	
	
	(4)
כל תפקיד אחר שהוטל עליה בחוק זה, לרבות בעניינים אלה: קבלת פיקדונות ומתן אשראי כאמור בסעיף 36(3) עד (5), מתן הוראות בדבר החזקת נכסים נזילים כאמור בסעיף 38, ניהול יתרות מטבע חוץ כאמור בסעיף 40, והתערבות במסחר בשוק מטבע החוץ כאמור בסעיף 53. 

	הרכב הוועדה 
	16.
	(א)
הוועדה תמנה שישה חברים, והם הנגיד, שישמש יושב ראש הוועדה, המשנה לנגיד, עובד הבנק שמינה הנגיד ושלושה חברים מקרב הציבור; לא מכהן במועד כלשהו משנה לנגיד, ימנה הנגיד עובד נוסף של הבנק לחבר הוועדה עד לתחילת כהונתו של משנה לנגיד. 

	
	
	(ב)
כשיר להתמנות כחבר מקרב הציבור בוועדה תושב ישראל שמלאו לו 25 שנים לפחות ושמתקיים בו אחד מאלה: 

	
	
	
	(1)
הוא בעל תואר אקדמי שלישי בכלכלה או במינהל עסקים ובעל ניסיון של חמש שנים לפחות בתחום המוניטרי, הפיננסי או המקרו-כלכלי; 

	
	
	
	(2)
הוא בעל תואר אקדמי שני בכלכלה או במינהל עסקים ובעל ניסיון של שמונהשנים לפחות בתחום המוניטרי, הפיננסי או המקרו-כלכלי. 

	
	
	
	(3)
הוא בעל ידע, מומחיות וניסיון מקצועי מוכח של עשר שנים לפחות בתחום המוניטרי, הפיננסי או המקרו-כלכלי.

	
	
	(ג)
חבר מקרב הציבור בוועדה ימונה בידי הממשלה, על פי המלצת הוועדה לאיתור מועמדים כאמור בסעיף 34 ולאחר התייעצות עם הוועדה לבדיקת מינויים כאמור בסעיף 35. 

	ניהול השקעות 
	17.
	על חבר ועדה יחולו הכללים החלים על הנגיד ועל המשנה לנגיד לפי סעיף 11(ב)(5). 

	סדרי עבודת
הוועדה 
	18.
	(א)
יושב ראש הוועדה יכנס את הוועדה שמונה פעמים בשנה לפחות; יושב ראש הוועדה יכנס ישיבה מיוחדת של הוועדה אם ביקשו זאת לפחות שני חברים, ובלבד שמספר הישיבות המיוחדות כאמור לא יעלה על שמונה בשנה; 
3 אפשרויות:

1.  הנגיד רשאי בהחלטה מנומקת בכתב לכנס יותר משמונה ישיבות מיוחדות 
     בשנה 
2. הצעה מוסכמת על הממשלה ובנק ישראל: במקום שמונה ישיבות 12 
     ישיבות.
3. יושב ראש הוועדה יכנס ישיבה מיוחדת של הוועדה אם ביקשו זאת לפחות שני חברים, ובלבד שמספר הישיבות המיוחדות כאמור לא יעלה על המספר שתקבע הוועדה בסדרי עבודתה. 



	
	
	(ב)
רוב חברי הוועדה, וביניהם הנגיד, ובהעדרו מישיבת הוועדה ובהסכמתו – המשנה לנגיד, יהיה מניין חוקי בישיבותיה ובהחלטותיה. 

	
	
	(ג)
החלטות הוועדה יתקבלו ברוב קולות של חברי הוועדה המשתתפים בהצבעה; היו הקולות שקולים, יהיה ליושב ראש קול נוסף. 

	
	
	(ד)
הוועדה רשאית, במקרים מיוחדים, לקיים ישיבות באמצעות שימוש בכל אמצעי תקשורת, ובלבד שנעשה ניסיון סביר לאתר את כל חברי הוועדה כדי לקבל את הסכמתם לקיום ישיבה באופן זה, ושכל חברי הוועדה המשתתפים יכולים לשמוע זה את זה בו-בזמן. 

	
	
	(ה)
הוועדה תקבע את סדרי עבודתה ככל שלא נקבעו בחוק זה. 

	פרסום לציבור ומסירה לממשלה של דיונים והחלטות 
	19.
	(א)
הוועדה תפרסם לציבור ותמסור לממשלה (בסעיף זה – פרסום) את סיכום דיוניה והחלטותיה, הנימוקים להחלטות והתוצאות המספריות של ההצבעה עליהן; הפרסום לציבור ייעשה באתר האינטרנט של הבנק או באופן אחר שתמצא הוועדה לנכון. 

	
	
	(ב)
הפרסום יהיה בתוך שבועיים ממועד הדיון; על אף האמור, פרסום לגבי החלטת הוועדה על שיעור הריבית או על שימוש בכלים מוניטריים אחרים, ותמצית נימוקיה, יהיה ביום קבלת ההחלטה.

	
	
	(ג)
הוועדה רשאית לדחות, לתקופה של עד שישה חודשים, פרסום בדבר סיכום דיון מסוים, כולו או חלקו, או פרסום תמצית נימוקיה של החלטה על שיעור הריבית או פרסום החלטה על שימוש בכלים מוניטריים אחרים, והכל אם מצאה שהפרסום באותה עת עלול לפגוע בתוצאות המדיניות המוניטרית; הוועדה רשאית להאריך את התקופה לאי-פרסום כאמור לתקופות נוספות של עד שישה חודשים כל אחת. 

	
	
	(ד)
עם הפרסום הנדחה של סיכום הדיון, תמצית הנימוקים או ההחלטה, תפרסם הוועדה גם את הנימוקים שהביאו לדחייה.

	
	
	(ה)
הוועדה רשאית שלא לפרסם כאמור בסעיף קטן (א), אם מצאה שהפרסום עלול לפגוע במעמדם של הבנק או של המדינה בארצות חוץ או בקשריהם עם גופים פיננסיים זרים; לעניין זה, "גוף פיננסי זר" – גוף דומה לגופים המפורטים בהגדרה "גוף פיננסי" שבסעיף 1, שהתאגד מחוץ לישראל.

	
	
	(ו)
דחתה הוועדה פרסום או לא נתנה פרסום כאמור בסעיפים קטנים (ג) או (ה), ידווח הנגיד לשר האוצר בכתב [בסמוך לדחייה כאמור] על תוכן הדיון או ההחלטה שהפרסום על אודותיה נדחה או לא נעשה, על הנימוקים להחלטה כאמור, ועל הסיבות לדחיית הפרסום או לאי-הפרסום, הכל לפי העניין.

	
	
	סימן ב': המועצה המינהלית 

	המועצה המינהלית ותפקידיה 
	20.
	(א)
לבנק תהיה מועצה מינהלית שתפקידיה הם אלה: 

	
	
	
	(1)
לפקח על ההתנהלות התקינה והיעילה של הבנק; 

	
	
	
	(2)
לדון בתכנית העבודה השנתית של הבנק; 

	
	
	
	(3)
לאשר את התקציב השנתי לפעילות המינהלית של הבנק; 
ככל שיוחלט כי התקציב יאושר על ידי ועדת הכספים במקום פסקה זו יבוא: "להכין את הצעת התקציב השנתי לפעילות המנהלית של הבנק". ובהמשך יקבע סעיף חדש לעניין תקציב מנהלי לבנק ישראל ובו יאמר "התקציב לפעילות המינהלית של בנק ישראל ייקבע על ידי ועדת הכספים של הכנסת, על פי הצעת המועצה המנהלית, ויפורסם ביחד עם תקציב המדינה; ועדת הכספים רשאית, על פי הצעת המועצה, לאשר שינויים בתקציב הבנק כאמור"


	
	
	
	(4)
לאשר את הדוח הכספי השנתי של הבנק כאמור בסעיף 78; 

	
	
	
	(5)
לאשר את תנאי השכר של עובדי הבנק והשינויים שיחולו בהם, בכפוף לאמור בסעיפים 74 ו-75, לרבות התנאים הנלווים, וכן את מבנה השכר בבנק; 

	
	
	
	(6)
למנות לבנק מבקר פנימי, לפי הצעת ועדת הביקורת; המועצה מוסמכת להפסיק את כהונת המבקר הפנימי לפי סעיף 12(א)(3) לחוק הביקורת הפנימית; 

	
	
	
	(7)
לדון ולהחליט בהמלצות ועדת הביקורת בעניינים המפורטים בסעיף 24(2) ו-(3); 

	
	
	
	(8)
לשמש/למנות צוות לתיקון ליקויים כמשמעותו בסעיף 21א(ב) לחוק מבקר המדינה; על אף הוראות הסעיף האמור, בראש הצוות לתיקון ליקויים יעמוד יושב ראש המועצה/ הנגיד [או עובד בכיר של הבנק שהוא הסמיך לכך]; 

	
	
	
	(9)
למנות רואה חשבון מבקר לבנק ולסיים את העסקתו; 

	
	
	
	(10)
למלא כל תפקיד אחר שהוטל עליה בחוק. 

	
	
	(ב)
2 אפשרויות:

1. המועצה תפרסם את עיקרי תכנית העבודה השנתית של הבנק ואת החלטותיה העיקריות וכן את הפרוטוקולים של ישיבותיה ואולם רשאית היא בהחלטה מנומקת בכתב לקבוע כי פרוטוקול של דיון מסוים לא יפורסם כאמור. 
2. הצעת בנק ישראל: המועצה תפרסם את עיקרי תכנית העבודה השנתית של הבנק ואת החלטותיה העיקריות בצירוף סיכום הדיונים בעניינן, בהיקף, במתכונת ובמועדים שתקבע וכפי שתמצא לנכון.

	
	
	(ב1)
המועצה תפרסם ברשומות את התקציב השנתי לפעילות המינהלית של הבנק, המחולק לתחומי פעולה ולתכניות.

	
	
	(ג)
לעניין סעיף קטן (א)(7) –

	
	
	
	(1)
האמור בסעיף 6א לחוק הביקורת הפנימית לעניין הנהלת הגוף הציבורי וחבריה יחול על המועצה, לאחר קבלת המלצות ועדת הביקורת, ועל חברי המועצה, והאמור בסעיף קטן (ב) של אותו סעיף לעניין הממונה יחול על יושב ראש המועצה;

	
	
	
	(2)
האמור בסעיף 7(א) לחוק הביקורת הפנימית לעניין הממונה יחול על המועצה לאחר קבלת המלצת ועדת הביקורת;

	
	
	
	(3)
בסעיף 7(ב) לחוק הביקורת הפנימית, במקום "השר הממונה על משרד ממשלתי, יושב ראש דירקטוריון או יושב ראש של גוף הממלא תפקיד מקביל לשל דירקטוריון, וכן הממונה" יקראו "הנגיד, יושב ראש המועצה ויושב ראש ועדת הביקורת";

	
	
	
	(4)
בלי לגרוע מהאמור בסעיף 6 לחוק הביקורת הפנימית, המבקר הפנימי יגיש דין וחשבון על ממצאיו גם ליושב ראש המועצה וליושב ראש ועדת הביקורת.

	הרכב המועצה 
	21.
	(א)
המועצה תמנה שבעה חברים, והם הנגיד, המשנה לנגיד וחמישה חברים מקרב הציבור; לא מכהן במועד כלשהו משנה לנגיד, ימנה הנגיד עובד נוסף של הבנק לחבר המועצה עד לתחילת כהונתו של משנה לנגיד. 

	
	
	(ב)
כשיר להתמנות לחבר מקרב הציבור במועצה מי שמתקיים בו האמור בסעיף 16א לחוק החברות הממשלתיות, בשינויים המחויבים, ובלבד שמתקיים בו התנאי שבפסקה (1) לאותו סעיף וכן אחד התנאים שבפסקה (2) שבאותו סעיף, והוא בעל מעמד בתחומים הנוגעים לעבודת המועצה ובעל ניסיון בתפקידים בכירים בתחומים כאמור. 

	
	
	(ג)
חבר מקרב הציבור במועצה ימונה בידי הממשלה, על פי המלצת הוועדה לאיתור מועמדים כאמור בסעיף 34 ולאחר התייעצות עם הוועדה לבדיקת מינויים כאמור בסעיף 35. 

	
	
	(ד)
הממשלה תקבע, בהתייעצות עם הנגיד, מי מבין החברים מקרב הציבור יכהן כיושב ראש המועצה. 

	סדרי עבודת המועצה 
	22.
	(א)
יושב ראש המועצה, ובהעדרו – ממלא מקומו, יכנס את המועצה שש פעמים בשנה לפחות; יושב ראש המועצה יכנס ישיבה מיוחדת של המועצה אם ביקשו זאת לפחות שני חברים. 

	
	
	(ב)
רוב חברי המועצה, וביניהם היושב ראש, ובהעדרו - ממלא מקומו, וכן הנגיד או המשנה לנגיד, יהיה מניין חוקי בישיבותיה ובהחלטותיה. 

	
	
	(ג)
החלטות המועצה יתקבלו ברוב קולות של חברי המועצה המשתתפים בהצבעה; היו הקולות שקולים, יהיה ליושב הראש קול נוסף. 

	
	
	(ד)
חברי המועצה מקרב הציבור יקבעו מי מביניהם יהיה ממלא מקום יושב ראש המועצה לעניין סעיפים קטנים (א) ו-(ב).

	
	
	(ה)
המועצה רשאית, במקרים מיוחדים, לקיים ישיבות באמצעות שימוש בכל אמצעי תקשורת, ובלבד שנעשה ניסיון סביר לאתר את כל חברי המועצה כדי לקבל את הסכמתם לקיום ישיבה באופן זה, ושכל חברי המועצה המשתתפים יכולים לשמוע זה את זה בו-בזמן. 

	
	
	(ו)
המועצה תקבע את סדרי עבודתה ככל שלא נקבעו בחוק זה. 

	
	
	סימן ג': ועדת ביקורת 

	ועדת ביקורת 
	23.

	(א)
המועצה תמנה מבין חבריה מקרב הציבור ועדת ביקורת שמספר חבריה לא יפחת משלושה; יושב ראש המועצה לא יהיה חבר בוועדת הביקורת.

	
	
	(ב)
ועדת הביקורת תבחר מבין חבריה את יושב ראש ועדת הביקורת. 

	
	
	(ג)
החלטות ועדת הביקורת לא ייפגעו מחמת שנתפנה מקומו של חבר או מחמת פגם במינויו או בהמשך כהונתו.

	תפקידי ועדת הביקורת
	24.
	תפקידיה של ועדת הביקורת הם –

	
	
	(1)
להמליץ למועצה, לאחר התייעצות עם הנגיד, על מועמד לתפקיד המבקר הפנימי של הבנק;

	
	
	(2)
לדון בתכנית העבודה השנתית של המבקר הפנימי, ולהמליץ למועצה על התקציב ותקן כוח האדם הנכון לביצועה;

	
	
	(3)
לעמוד על ליקויים בניהול הבנק ולהציע למועצה דרכים לתיקונם; לשם כך תדון ועדת הביקורת, בין השאר, בדוחות ביקורת של מבקר המדינה, בדוחות הביקורת של המבקר הפנימי של הבנק, בדוחות רואה החשבון המבקר של הבנק, תערוך מעקב אחר ביצוע תכנית העבודה של המבקר הפנימי, וכן תדון בנושאים שיובאו לפניה בידי המועצה או בידי הנגיד; דיון כאמור יתקיים בהתייעצות, בין השאר, עם המבקר הפנימי או עם רואה החשבון המבקר, לפי העניין.

	סדרי העבודה של ועדת הביקורת
	25.
	(א)
רוב חברי ועדת הביקורת, וביניהם היושב ראש, יהיה מניין חוקי בישיבותיה ובהחלטותיה.

	
	
	(ב)
החלטותיה של ועדת הביקורת יתקבלו ברוב קולות של חבריה המשתתפים בהצבעה; היו הקולות שקולים, יהיה ליושב הראש קול נוסף.

	
	
	(ג)
ועדת הביקורת רשאית, במקרים מיוחדים, לקיים ישיבות באמצעות שימוש בכל אמצעי תקשורת, ובלבד שנעשה ניסיון סביר לאתר את כל חברי ועדת הביקורת כדי לקבל את הסכמתם לקיום ישיבה באופן זה, ושכל החברים המשתתפים יכולים לשמוע זה את זה בו-בזמן.

	
	
	(ד)
המבקר הפנימי יקבל הודעות על קיום ישיבות ועדת הביקורת ויהיה רשאי להשתתף בהן; המבקר הפנימי יהיה נוכח בדיוני הוועדה על דוחות שערך.

	
	
	(ה)
המבקר הפנימי רשאי לבקש מיושב ראש ועדת הביקורת לכנס את ועדת הביקורת לדיון בנושא שפירט בבקשתו, והיושב ראש יכנסה בתוך זמן סביר ממועד הבקשה.

	
	
	(ו)
הודעה על קיום ישיבה של ועדת הביקורת שבה עולה נושא הנוגע לביקורת הדוחות הכספיים של הבנק תומצא לרואה החשבון המבקר של הבנק, והוא יהיה רשאי להשתתף בה.

	
	
	סימן ד': הוראות משותפות לוועדה המוניטרית ולמועצה המינהלית 

	סייגים לכהונה 
	26.
	(א)
לא ימונה ולא יכהן אדם כחבר מקרב הציבור בוועדה או במועצה  אם הוא חבר הכנסת, חבר מועצה של רשות מקומית, או אם הוא נכלל ברשימת מועמדים בבחירות לכנסת או למועצה של רשות מקומית;

	
	
	(ב)
לא ימונה ולא יכהן אדם כחבר מקרב הציבור בוועדה או במועצה (להלן – התפקיד) –

	
	
	
	(1)
מי שהוא עובד הבנק, מועסק בשירות הבנק, עובד המדינה, עובד תאגיד שהוקם לפי דין, ועובד או דירקטור בחברה ממשלתית או בחברת בת ממשלתית כהגדרתן בחוק החברות הממשלתיות;

	
	
	
	(2)
מי שהוא עובד או נושא משרה בגוף פיננסי, או בעל עניין בגוף פיננסי; לעניין זה, "נושא משרה" ו"בעל עניין" – כהגדרתם בחוק החברות;

	
	
	
	(3)
מי שעסקיו או עיסוקיו עלולים ליצור ניגוד עניינים עם התפקיד;

	
	
	
	(4)
מי שיש לו זיקה אישית, עסקית או פוליטית לשר משרי הממשלה;

	
	
	
	(5)
מי שהורשע בעבירה שמפאת חומרתה, מהותה או נסיבותיה אין הוא ראוי לכהן בתפקיד;

	
	
	
	(6)
מי שפסול לכהן כדירקטור בחברה על פי חוק החברות או על פי כל דין אחר;

	
	
	
	(7)
מי שאינו יכול להקדיש את הזמן הראוי לביצוע התפקיד.

	שמירת תוקף החלטות
	27.
	החלטות הוועדה והמועצה לא ייפגעו מחמת שנתפנה מקומו של חבר בהן או מחמת פגם במינויו או בהמשך כהונתו.

	תקופת כהונה והפסקת כהונה 
	28.
	(א)
חבר מקרב הציבור בוועדה ובמועצה ימונה לתקופת כהונה של ארבע שנים, וניתן לשוב ולמנותו לתקופת כהונה נוספת אחת בלבד. 

	
	
	(ב)
הממשלה רשאית להפסיק את כהונתו של חבר מקרב הציבור בוועדה או במועצה, אם ראתה שאין הוא ראוי להמשיך בכהונתו בשל אחד מאלה:

	
	
	
	(1)
עשה מעשה שאינו הולם את מעמדו כמכהן בתפקיד; 

	
	
	
	(2)
פעל בניגוד להוראות סעיף 29 או התקיים בו סייג כאמור בסעיף 26; 

	
	
	
	(3)
נבצר ממנו, דרך קבע, למלא את תפקידו; 

	
	
	(ג)
הממשלה לא תחליט על הפסקת כהונה לפי סעיף קטן (ב) אלא לאחר התייעצות, לגבי חבר הוועדה ולגבי יושב ראש המועצה – עם הנגיד, ולגבי חבר המועצה – עם יושב ראש המועצה.

	
	
	(ד)
נעדר חבר מקרב הציבור מארבע ישיבות רצופות של הוועדה או של המועצה, או משש ישיבות של הוועדה או של המועצה בתוך שנים עשר חודשים רצופים, תיפסק כהונתו בוועדה או במועצה, לפי העניין, אלא אם כן מצא יושב ראש הוועדה או יושב ראש המועצה, לפי העניין, שהיתה סיבה מוצדקת להיעדרות. 

	
ניגוד עניינים
	29.
	חבר ועדה או חבר מועצה, שעלול להיות לו ניגוד עניינים לגבי נושא העומד לדיון בוועדה או במועצה, יודיע על כך לוועדה או למועצה, לפי העניין, ולא ישתתף בדיון ובהצבעה באותו עניין; [חבר ועדה או חבר מועצה לא יטפל במסגרת תפקידו בנושא שעלול לגרום לו להימצא במצב כאמור גם מחוץ לישיבות].

	קבלת מידע
	30.
	חבר הוועדה וחבר המועצה יקבלו מידע המצוי בבנק, הדרוש להם לצורך מילוי תפקידם; פנייה לקבלת מידע כאמור תהיה אל אל עובד הבנק שהנגיד הסמיך לכך.

	גמול והוצאות 
	31.
	הממשלה, לפי הצעת שר האוצר,בהתייעצות עם הנגיד ובאישור ועדת הכספים של הכנסת, תקבע את הגמול וההוצאות שישולמו לחברים מקרב הציבור בוועדה ובמועצה; הגמול וההוצאות ייכללו בתקציב הבנק.

	החלת דינים 
	32.
	דין החברים מקרב הציבור בוועדה ובמועצה כדין עובדי הבנק, לעניין חיקוקים אלה: 

	
	
	(1)
חוק שירות הציבור (מתנות), התש"ם–1979‏
;

	
	
	(2)
חוק העונשין, התשל"ז–1977‏
 – לעניין ההוראות הנוגעות לעובדי הציבור; 

	
	
	(3)
חוק שירות המדינה (סיוג פעילות מפלגתית ומגבית כספים), התשי"ט–1959‏
; 

	
	
	

	
	
	(4)
צו הראיות (קביעת עובדי ציבור), התשמ"ג–1982‏
; 

	
	
	(5)
חוק הבחירות לכנסת [נוסח משולב], התשכ"ט–1969‏
.

	
	
	סימן ה': הוועדה לאיתור מועמדים

	ועדה לאיתור חברים מקרב הציבור בוועדה ובמועצה
	33.
	(א)
תוקם ועדה לאיתור מועמדים לכהונה כחברים מקרב הציבור בוועדה ובמועצה, ואלה חבריה: 

	
	
	
	(1)
יושב ראש הוועדה לאיתור מועמדים, שימנה היועץ המשפטי לממשלה, והוא כשיר לכהן כשופט של בית משפט מחוזי, ויכול שיהיה מי שכיהן כשופט או מי שפרש מתפקידו בשירות המדינה או בשירות הציבורי; 

	
	
	
	(2)
שני נציגי ציבור שתמנה הממשלה לפי הצעת שר האוצר, בהתייעצות עם יושב ראש הוועדה לאיתור מועמדים, שהם אנשי משק וכלכלה או אנשי סגל אקדמי בכיר במוסדות להשכלה גבוהה, או מי שהיו אנשי סגל כאמור. 

	 
	
	(ב)
נוסף על תנאי הכשירות האמורים בסעיף קטן (א), כשיר להתמנות לחבר הוועדה לאיתור מועמדים מי שמתקיים בו האמור בסעיף 24(ג) לחוק החברות הממשלתיות, בשינויים המחויבים, ושלא מתקיים בו סייג כאמור בסעיף 26, בשינויים המחויבים. 

	
	
	(ג)
חבר הוועדה לאיתור מועמדים ימונה לתקופה של חמש שנים וניתן למנותו לתקופות כהונה נוספות; תמה תקופת כהונתו של חבר הוועדה לאיתור מועמדים, ימשיך לכהן כל עוד לא מונה חבר אחר במקומו. 

	
	
	(ד)
הממשלה רשאית להפסיק את כהונתו של חבר הוועדה לאיתור מועמדים אם ראתה שאין הוא ראוי להמשיך בכהונתו כאמור בפסקאות (1) עד (3) שבסעיף 28(ב); הממשלה לא תחליט כאמור לגבי יושב ראש הוועדה אלא לאחר התייעצות עם היועץ המשפטי לממשלה.

	
	
	(ה)
הוראות סעיף 27 יחולו לגבי החלטות הוועדה לאיתור מועמדים, והוראות סעיף 29 יחולו על חבריה, בשינויים המחויבים.

	תפקידי הוועדה לאיתור מועמדים 
	34.
	(א)
הוועדה לאיתור מועמדים תמליץ לממשלה, לאחר התייעצות עם הנגיד, על המועמדים לכהונה כחברים מקרב הציבור בוועדה או במועצה, כאמור בסעיפים 16(ג) או 21(ג), לפי העניין, לאחר שבחנה את כשירותם על פי האמור בסעיפים 16(ב) או 21(ב), לפי העניין, והסייגים לפי סעיף 26, ואת התאמתם לתפקיד, בשים לב בין השאר לצרכיה המיוחדים של הוועדה או המועצה, לפי העניין. 

	
	
	(ב)
הוועדה לאיתור מועמדים תקבע את סדרי עבודתה, לרבות את הדרכים לאיתור מועמדים ולהגשת מועמדות לכהונה בתפקיד. 

	
	
	(ג)
המניין החוקי לישיבות הוועדה לאיתור מועמדים יהיה היושב ראש וחבר נוסף. 

	
	
	(ד)
החלטות הוועדה לאיתור מועמדים יתקבלו ברוב קולות של חבריה המשתתפים בהצבעה; היו הקולות שקולים, יהיה ליושב הראש קול נוסף.

	
	
	(ה)
הממשלה, לפי הצעת שר האוצר, תקבע הוראות בדבר תשלום גמול והוצאות לחברי הוועדה לאיתור מועמדים, שישולמו מאוצר המדינה. 

	התייעצות עם הוועדה לבדיקת מינויים 
	35.
	(א)
חבר מקרב הציבור בוועדה או במועצה ימונה לאחר התייעצות עם הוועדה לבדיקת מינויים לעניין קיומם של תנאי הכשירות לפי סעיפים 16(ב) או 21(ב), לפי העניין, והסייגים לפי סעיף 26; הוועדה לבדיקת מינויים תתייעץ עם הנגיד. 

	 
	
	(ב)
חבר הוועדה לאיתור מועמדים ימונה לאחר התייעצות עם הוועדה לבדיקת מינויים.

	
	
	(ג)
החליטה הוועדה לבדיקת מינויים שלא להמליץ על מועמד לכהונה מהכהונות האמורות בסעיפים קטנים (א) ו-(ב) משום שהתקיים בו סייג כאמור בסעיף 26, לא ימונה המועמד לכהונה.

	
	
	פרק ה': הפעולות לביצוע תפקידי הבנק 

	פעולות לביצוע התפקידים 
	36.
	לשם השגת מטרותיו ומילוי תפקידיו, יהיה הבנק רשאי –

	
	
	(1)
להוציא ניירות ערך של הבנק, ובלבד שהוצאה של ניירות ערך מסוג חדש לתקופה שאינה עולה על 13 חודשים טעונה התייעצות עם שר האוצר, והוצאה של ניירות ערך מכל סוג לתקופה העולה על שלושה עשר חודשים טעונה את הסכמתו; 

	
	
	(2)
לעשות, בבורסה או בשוק מוסדר אחר או מחוץ להם, פעולה או עסקה מסוג כלשהו המקובלת בשוקי ההון, הכספים ומטבע החוץ, לרבות בשוקי הנכסים הנגזרים, והכל – לגבי ניירות ערך, מטבע, זהב או כל נכס או מכשיר אחר המקובל בשווקים אלה; ובלבד שקנייה או מכירה של איגרות חוב שהוציאה ממשלת ישראל שמועד פירעונן עולה על 13 חודשים מיום הקנייה או המכירה, לפי העניין, למעט עסקאות מכר חוזר באיגרות חוב כאמור, תיעשה בהתייעצות עם שר האוצר, ובאופן שלא תיפגע מהותית יכולת גיוס החוב המקומי למימון פעילות הממשלה;

	
	
	(3)
לקבל פיקדונות מתאגידים בנקאיים, בתנאים שקבעה הוועדה;

	 
	
	(4)
לתת אשראי לתאגידים בנקאיים בתנאים שקבעה הוועדה לעניין זה, לרבות לגבי סוג הביטחונות הנדרשים והיקפם ולרבות תנאים שיוטלו על התאגידים הבנקאיים לגבי פעולותיהם בקשר עם מתן האשראי כאמור, ובכלל זה שיעור הריבית ותשלומים אחרים שהם רשאים לקבל מלקוחותיהם; על אף האמור, בנסיבות מיוחדות שבהן קיים, לדעת הוועדה, חשש ממשי ליציבותה של המערכת הפיננסית או לפעילותה הסדירה, תהא הוועדה רשאית לקבוע תנאים שונים מהתנאים בנסיבות רגילות; [תנאים והוראות כאמור לגבי התאגידים הבנקאיים יהיו בתקופת מתן האשראיועד למועד בו  הוא נפרע במלואו] – עניין זה הוחלט בוועדה לגבבי פסקה (5) יש לבחון האם לא ראוי שיחול גם לגבי תאגידים בנקאיים;

	
	
	(5)
בנסיבות מיוחדות, שבהן קיים, לדעת הוועדה, חשש ממשי ליציבותה של המערכת הפיננסית או לפעילותה הסדירה – לתת אשראי גם לגופים פיננסיים שאינם תאגידים בנקאיים, בתנאים שתקבע הוועדה, לרבות תנאים כאמור בפסקה (4), בשינויים המחויבים, ובכפוף לקבלת מלוא המידע הדרוש לבנק [בנק ישראל: טרם מתן האשראי וכל עוד לא נפרע במלואו] במועדים ובאופן שתקבע הוועדה; היה הגוף הפיננסי מפוקח בידי רשות פיקוח, תתייעץ הוועדה עם ראש רשות הפיקוח; 

	
	
	(6)
לעשות כל פעולה אחרת שתיראה לבנק דרושה, ובלבד שנתקבל אישור הוועדה לסוג הפעולה כאמור; סבר הנגיד שיש מקום לפעולה כאמור בנסיבות של דחיפות מיוחדת, יהיה רשאי הנגיד להורות על הפעולה וידווח לוועדה על כך סמוך לאחר ביצועה. 

	שעבוד ניירות ערך להבטחת אשראי 
	37.
	(א)
שועבדו ניירות ערך כנגד מתן אשראי בידי הבנק כאמור בפרק זה, יהיה כוחו של השעבוד יפה כלפי נושים אחרים של המשעבד ויראו אותו כשעבוד קבוע, ובלבד שניירות הערך רשומים לזכות הבנק אצל מתווך פיננסי כהגדרתו בסעיף 50א לחוק ניירות ערך. 

	
	
	(ב)
על אף הוראות סעיף 19(ב) לחוק המשכון, התשכ"ז–1967‏
 (בסעיף זה – חוק המשכון), לא יממש הבנק שעבוד של ניירות ערך שנעשה כערובה למתן אשראי כאמור בפרק זה, לפי סעיף 17(3) לחוק המשכון, אלא לאחר שמסר הודעה על כוונתו לעשות כן, שני ימי עסקים מראש, למשעבד ולכל אדם שזכותו עלולה להיפגע מן המימוש; ואולם רשאי הבנק לממש שעבוד כאמור בלא מסירת הודעה מראש אם לדעת הנגיד או מי שהוא הסמיך לכך מבין עובדי הבנק, עיכוב במימוש השעבוד עלול לפגוע באופן משמעותי ביכולת לפרוע את ההתחייבות המובטחת באמצעות מימוש השעבוד, ובלבד שהבנק ימסור הודעה על המימוש סמוך לאחר ביצועו, למשעבד ולכל אדם שזכותו עלולה להיפגע מן המימוש. 

	
	
	(ג)
לעניין החובה ליתן הודעה לפי סעיף זה, העברה של ניירות הערך המשועבדים לבנק לחשבון בבעלותו הבלעדית של הבנק לא תיחשב כמימוש. 

	
	
	(ד)
הוראות סעיף זה יחולו גם לעניין זכות בנייר ערך, וכן לעניין חשבון של ניירות ערך, על ניירות הערך שבו כפי שיהיו מפעם לפעם. 

	
	
	(ה)
הוראות סעיף זה יחולו על אף הוראות כל דין, לרבות פקודת החברות [נוסח חדש], התשמ"ג–1983‏
, חוק המשכון וחוק החברות, ואולם אין בהן כדי לגרוע מזכותו של הבנק לפעול לעניין שעבוד ניירות ערך ומימושו בהתאם להוראות כל דין אחר.

	נכסים נזילים של תאגידים בנקאיים
	38.
	(א)
בסעיף זה –

	
	
	"הוראות הנזילות" – הוראות שניתנו לפי סעיף קטן (ב);

	
	
	"נכסים נזילים" – נכסים שהנגיד, באישור הוועדה, קבע בהוראות הנזילות.

	
	
	(ב)
הנגיד, באישור הוועדה, רשאי להורות לכלל התאגידים הבנקאיים או לסוג מהם, להחזיק נכסים נזילים בשיעור ולפי הרכב שיורה, ולקבוע את השיעור האמור כאחוז מסך כל ההתחייבויות של התאגיד הבנקאי בפיקדונות או מסך כל נכסיו או משניהם, או בכל דרך אחרת, וכן להורות על שיעורים שונים לפי סוגי הפיקדונות או הנכסים שיוגדרו לעניין זה. 

	
	
	(ב1)
החלטת הוועדה: הוראות הנזילות יפורסמו ברשומות ובאתר האינטרנט של הבנק ויכנסו לתוקף שלושה ימים מיום פרסומן באתר האינטרנט. 
[משרד המשפטים ובנק ישראל: לקבוע כי ההוראות יפורסמו ברשומות בתוך 3 ימים – האם לא קצר מדי לפרסום ברשומות?]. 

	
	
	(ג)
הנגיד רשאי להורות כי התחייבות מסוימת של תאגיד בנקאי תיחשב כפיקדון לעניין הוראות הנזילות.

	
	
	(ד)
לא תשולם ריבית לתאגידים בנקאיים על הנכסים הנזילים או על חלק מהם, המוחזקים בבנק, אלא אם כן נקבע אחרת בהוראות הנזילות, ובשיעור שנקבע כאמור. 

	
	
	(ה)
תאגיד בנקאי יגיש לבנק, לפי דרישת הנגיד ובמועדים שיורה, דוח על התחייבויותיו ונכסיו ככל הדרוש לחישוב סכום הנכסים הנזילים שעליו להחזיק, ועל הנכסים הנזילים שהוא מחזיק בפועל. 

	 
	
	(ו)
לא החזיק תאגיד בנקאי נכסים נזילים בהתאם להוראות הנזילות, יהא חייב בתשלום ריבית לבנק, בשיעור שנקבע בהוראות הנזילות, על ההפרש שבין סך כל הנכסים הנזילים שאותו תאגיד היה חייב להחזיק, לבין סך כל הנכסים הנזילים שהחזיק לכל תקופה שבה היה הפרש כאמור. 

	
	
	(ז)
הנגיד רשאי, באישור הוועדה, להורות לתאגיד בנקאי כאמור בסעיף קטן (ו), כי התאגיד יפסיק ליתן אשראי, להשקיע השקעות, או לחלק רווחים לבעלי המניות שלו, או כי פעולות כאמור יבוצעו בהגבלות, והכל כפי שהנגיד יפרט בהוראה ולמשך תקופה שיקבע בה; הורה הנגיד כאמור תפורסם החלטתו באופן שיורה.

	מידע ודיווחים
לבנק 
	39.
	(א)
מידע הדרוש לבנק לשם השגת מטרותיו וביצוע תפקידיו לגבי סוגי עסקאות או סוגי בני אדם כפי שיקבע הנגיד, באישור הוועדה, בצו, רשאי הנגיד או עובד הבנק שהנגיד הסמיך לכך לפנות בבקשה לקבלו מרשות הפיקוח המפקחת על גוף פיננסי ; לא נמסר המידע לנגיד או לעובד הבנק מאת רשות הפיקוח בתוך זמן סביר או שהגוף הפיננסי אינו מפוקח בידי רשות פיקוח, רשאי הנגיד או עובד הבנק שהוא הסמיך לכך לדרוש את מסירת המידע כאמור מהגוף הפיננסי, במועד שיקבע.

 .

	
	
	(ב)
לשם השגת מטרות הבנק וביצוע תפקידיו, רשאי הנגיד, באישור הוועדה, לקבוע בצו כי סוגי בני אדם שייקבעו בצו, ימסרו מידע כמפורט בצו הדרוש למעקב אחר התפתחויות בשוק מטבע החוץ בישראל, לרבות מידע הנוגע לאלה: 

	
	
	
	(1)
עסקאות של תושב ישראל במטבע חוץ, בנייר ערך חוץ, ובמקרקעין המצויים מחוץ לישראל; 

	
	
	
	(2)
עסקאות של תושב ישראל עם תושב חוץ, בישראל או מחוץ לישראל, ועסקאות של תושב ישראל בחוץ לארץ; 

	
	
	
	(3)
עסקאות של תושב חוץ בישראל, למעט עסקאות שדרכם של תיירים לעשותן, או לגבי נכס בישראל, לרבות עסקאות במטבע ישראלי; [הערה של איגוד הבנקים על מצבים בהם יש התנגשות עם איסור על מסירה בחו"ל- לנסות לפתור ואם לא ניתן שיוצהר כי ינהגו כך; עמדת משרד המשפטים: לא לשנות הנוסח]

	
	
	
	(4)
החזקה של מטבע חוץ ושל נייר ערך חוץ, בידי תושב ישראל, וכן החזקה של מקרקעין מחוץ לישראל בידי תושב ישראל; 

	
	
	
	(5)
הוצאת נכס מישראל והכנסה לישראל של מטבע ישראלי או של זכות למטבע ישראלי. 

	
	
	(ג)
בצו כאמור בסעיף קטן (ב) ייקבעו, בין השאר –

	
	
	
	(1)
הגדרות למונחים "נייר ערך חוץ", "עסקה", "תושב חוץ" ו"תושב ישראל", לעניין הצו;

	
	
	
	(2)
דרכי מסירת המידע ומועדיה.

	
	
	(ד)
לשם השגת מטרות הבנק וביצוע תפקידיו, רשאי הנגיד או עובד הבנק שהנגיד הסמיך לכך לפנות  לרשות פיקוח בבקשה לקבל מידע כאמור בסעיף קטן (א) וכן לדרוש מכל אדם למסור כל מידע נוסף הנוגע לעסקאות כאמור בסעיף קטן (ב), אם המידע נחוץ להבנת תהליך או עסקה מהותיים למשק;  לא נמסר מידע כאמור בסעיף קטן (א) לנגיד או לעובד הבנק מאת רשות הפיקוח בתוך זמן סביר או שהגוף הפיננסי אינו מפוקח בידי רשות פיקוח, רשאי הנגיד או עובד הבנק שהוא הסמיך לכך לדרוש את מסירת המידע כאמור מהגוף הפיננסי, במועד שיקבע. 

	
	
	פרק ו': ניהול יתרות מטבע חוץ 

	ניהול יתרות מטבע החוץ של המדינה 
	40.
	(א)
הוועדה, באישור שר האוצר, רשאית לשנות את העקרונות שעל פיהם יחליט הנגיד על הרמה הרצויה של יתרות מטבע החוץ לטווח הארוך. 

	
	
	(ב)
הוועדה, בהתייעצות עם שר האוצר, תתווה את הקווים המנחים למדיניות ההשקעות של יתרות מטבע החוץ. 

	
	
	(ג)
הוועדה תמסור לשר האוצר, בתוך שלושה חודשים מתום כל מחצית שנה, דוח בדבר ניהול יתרות מטבע החוץ במהלך מחצית השנה שנסתיימה, במתכונת שתוסכם ביניהם. 

	
	
	(ד)
הוועדה תפרסם לציבור, בתוך שלושה חודשים מתום כל שנה, דוח בדבר הסוגים העיקריים של המטבעות ושל ניירות הערך המרכיבים את יתרות מטבע החוץ לתום השנה שנסתיימה, באופן שלא יהיה בו כדי לפגוע בניהול התקין של יתרות מטבע החוץ; הפרסום יהיה באתר האינטרנט של הבנק או כפי שהוועדה תמצא לנכון. 

	
	
	פרק ז': שטרות ומעות 

	הוצאה של
הילך חוקי 
	41.
	(א)
הבנק רשאי להוציא ולחזור ולהוציא מטבע. 

	
	
	(ב)
מטבע שהוציא הבנק יהא הילך חוקי בישראל כדי הסכום הנקוב בו. 

	סמכות לקבוע את הפרטים של שטרי כסף ומעות 
	42.
	(א)
הנגיד, באישור המועצה והממשלה, יקבע את ערכם הנקוב של שטרי הכסף שיוצאו, צורתם, תוכנם ושאר פרטיהם; שטרי הכסף יישאו את חותם חתימתו של הנגיד. 

	
	
	(ב)
הנגיד יקבע, באישור המועצה והממשלה, את ערכן הנקוב של המעות שיוצאו, תרכובתן, משקלן, תבניתן ושאר פרטיהן. 

	מטבעות זיכרון ומטבעות מיוחדים ופריטים נומיסמטיים 
	43.
	(א)
הוציא הבנק מטבע שהנגיד, באישור המועצה והממשלה, הכריז עליו כעל מטבע זיכרון או מטבע מיוחד, או הוציא הבנק לציבור פריטים נומיסמטיים שהם הילך חוקי בישראל, לא ייתן אותם הבנק למטרת שיווקם, אלא לחברה ששר האוצר ימנה לכך בהסכמת הנגיד. 

	
	
	(ב)
הוראות סעיף 42(ב) יחולו לגבי מטבעות ופריטים נומיסמטיים כאמור בסעיף קטן (א). 

	
	
	(ג)
אין באמור בסעיף קטן (א) כדי למנוע מהבנק לשמור לעצמו מטבעות זיכרון, מטבעות מיוחדים או פריטים נומיסמטיים, או לתתם במתנה למי שימצא לנכון. 

	איסור על הוצאת מטבע 
	44.
	(א)
שום אדם זולת הבנק לא יוציא ולא יפיץ שטרי כסף, מעות, מסמך או כל דבר אחר, אשר הנגיד קבע כי הם עשויים להיות תחליף מטבע. 

	
	
	(ב)
תחליף מטבע שהוצא בניגוד להוראות סעיף קטן (א), רשאי הנגיד להחרימו. 

	ביטול והחלפה של שטרי כסף ומעות 
	45.
	(א)
הנגיד רשאי להורות בצו, באישור ועדת הכספים של הכנסת, כי שטרי הכסף והמעות המצוינים בצו יחדלו מלהיות הילך חוקי בישראל (בסעיף זה – צו ביטול). 

	
	
	(ב)
המוסר לבנק, או למי שהנגיד קבע בצו ביטול, שטרי כסף או מעות שצו הביטול ניתן לגביהם, בתוך תקופה שנקבעה בצו הביטול, יהיה זכאי לקבל תמורתם הילך חוקי שווה ערך; הנגיד רשאי לקבוע בצו הביטול עמלה לעניין זה. 

	
	
	(ג)
לא יהיה בצו ביטול כדי לגרוע מכל חיקוק הקובע את יחידת המטבע או את חלוקתה. 

	
	
	(ד)
משניתן צו ביטול, כל אימת שיש לשלם במזומנים סכום שלא ניתן לשלמו אלא בשימוש בשטר כסף או במעה שצו הביטול ניתן לגביהם, יעוגל הסכום לסכום הקרוב שניתן לשלמו בהילך חוקי, וסכום שניתן לעגלו כך כלפי מעלה או כלפי מטה – יעוגל כלפי מעלה. 

	
	
	(ה)
בצו ביטול ניתן לקבוע כי הוראות סעיף קטן (ד) יחולו גם לעניין תשלום שלא במזומנים ולעניין רישום, דרך חובה או לפי ברירת המשלם או הרושם. 

	
	
	(ו)
הנגיד רשאי לקבוע בכללים הוראות בדבר הוצאתו מן המחזור של מטבע שנפגם אגב שימוש או שנשמד, ובדבר החלפתו של מטבע כאמור לפי תנאים שיקבע באישור ועדת הכספים של הכנסת בכללים, לרבות לעניין עמלה שיגבה הבנק בשל ההחלפה. 
בנק ישראל מבקש כי אישור ועדת הכספים יהיה רק לעניין העמלה.

	שירותים בתחום המטבע 
	46.
	הנגיד, באישור המועצה, רשאי לקבוע בכללים אילו שירותים ייתן הבנק ביחס למטבע, לאילו גופים ובאילו תנאים, וכן עמלות שיגבה הבנק בשל שירותים אלה. 

	כללים להפעלה סדירה של מערכת המטבע 
	47.
	הנגיד, באישור המועצה, רשאי לקבוע כללים הדרושים להפעלתה הסדירה של מערכת המטבע, לרבות כללים – 

	
	
	(1)
המאפשרים אספקה למשק של מטבע באיכות נאותה, באופן רציף ותקין; 

	
	
	(2)
המחייבים את התאגידים הבנקאיים ואת חברת הדואר לנקוט פעולות שייקבעו בכללים לצורך החלפה של שטרי כסף או מעות שבמחזור, כדי למנוע או להפסיק שימוש במטבע מזויף הנמצא במחזור, כדי להחליפם בהילך חוקי חדש שהונפק, או לצורך אחר הקשור למערכת המטבע במשק, לרבות כדי להבטיח איכות נאותה של שטרי הכסף או המעות.

	
	
	פרק ח': פעולות בנקאיות של הבנק 

	הבנק כבנקאי של הממשלה 
	48.
	(א)
הבנק יהיה הבנקאי היחיד של הממשלה לעניין פעילותה הבנקאית במטבע ישראלי; לעניין זה, "פעילות בנקאית" – עיסוק מכל סוג שהוא המותר לתאגיד בנקאי לפי חוק הבנקאות (רישוי). 

	
	
	(ב)
על אף האמור בסעיף קטן (א), הממשלה רשאית, על פי הסכמה בינה לבין הבנק, לקבל שירותים מתאגידים בנקאיים או מגופים פיננסיים אחרים, רק לשם ניהול החוב והפעילות הפיסקלית של הממשלה. 

	
	
	(ג)
התשלומים שתשלם הממשלה לבנק בעבור שירותים שיינתנו לה לפי סעיף קטן (א), שיעור הריבית שישלם הבנק לממשלה על פיקדונותיה בבנק ושיעור הריבית שתשלם הממשלה לבנק על יתרות חובה, ייקבעו בהסכמה בין הבנק לבין הממשלה. 

	
	
	(ד)
מדיניות הממשלה בעניין קבלת הלוואות והוצאת ניירות ערך תיקבע בהתייעצות עם הנגיד או מי שהוא הסמיך לכך; התייעצות כאמור תיערך אחת לרבעון לפחות. 

	
	
	(ה)
הנהלת מילוות המדינה שהוצאו בישראל על פי חוק שחוקק לפני פרסומו של חוק זה תהיה בידי הבנק, אם אין הוראה אחרת בחוק לגבי מילווה מסוים.

	הלוואות לממשלה 
	49.
	(א)
הבנק לא ייתן לממשלה הלוואה למימון הוצאותיה, לרבות בדרך של רכישה של איגרות חוב שמנפיקה הממשלה בעת הנפקתן. 

	
	
	(ב)
על אף האמור בסעיף קטן (א), הבנק רשאי לתת לממשלה, על פי בקשתה מקדמה ארעית לצורך גישור זמני על פערים בתזרים המזומנים של הממשלה בביצוע התקציב, ובלבד שסכום המקדמה הארעית לא יעלה, בכל עת, על 10 מיליארד שקלים חדשים ושהיא לא תינתן במשך יותר מ-150 ימים בשנה; הסכום האמור יעודכן ב-1 בינואר של כל שנה, החל מי"ט בטבת התשע"ג (1 בינואר 2013) בהתאם לשיעור השינוי בין המדד שפורסם בחודש דצמבר בשנה שקדמה למועד העדכון לבין המדד שפורסם בחודש דצמבר בשנה קודם לכן.

	
	
	
	

	
	
	
	

	ניהול חשבונות 
	50.
	(א)
הבנק רשאי לנהל חשבונות בעבור תאגידים בנקאיים וגופים פיננסיים אחרים, וכן, לפי החלטת הנגיד באישור הוועדה, בעבור בנקים מרכזיים, רשויות מוניטריות ובנקים זרים, והכל בתנאים שיקבע הנגיד, לרבות גביית עמלות ניהול או עמלות אחרות. 

	
	
	(ב)
חשבון בבנק יכול שינוהל במטבע ישראלי או במטבע חוץ, כפי שיקבע הנגיד. 

	
	
	פרק ט': פעילות המשק במטבע חוץ 

	איסור עסקאות 
	51.
	(א)
הממשלה, לפי הצעת שר האוצר ובהתייעצות עם הנגיד, רשאית לקבוע בצו כי עסקאות כאמור בפסקאות (1) עד (5) בסעיף 39(ב), כולן או חלקן, יהיו אסורות. 

	
	
	(ב)
על אף האמור בסעיף קטן (א), רשאי שר האוצר, בהסכמת ראש הממשלה ובהתייעצות עם הנגיד, לקבוע כאמור בסעיף קטן (א), אם סבר שנתקיימו נסיבות המצדיקות הוצאת הצו שלא בידי הממשלה; צו שהוצא כאמור יפקע בתום 14 ימים מיום הוצאתו, זולת אם אושר קודם לכן בידי הממשלה. 

	
	
	(ג)
צו כאמור בסעיפים קטנים (א) ו-(ב) יכול שיהיה כללי, לסוג עניינים, לעניין מסוים או לסוג בני אדם, וניתן לקבוע בו הגדרות שונות מן ההגדרות שייקבעו לפי סעיף 39(ג)(1). 

	
	
	(ד)
צו כאמור בסעיף קטן (א) וצו כאמור בסעיף קטן (ב) שאושר בידי הממשלה, יפקעו בתום שישה חודשים מיום תחילתם, זולת אם נקבעה בהם תקופה קצרה מזו; הממשלה, לפי הצעת שר האוצר,בהתייעצות עם הנגיד ובאישור ועדת הכספים של הכנסת, רשאית להאריך צו כאמור לתקופות נוספות שכל אחת מהן לא תעלה על שישה חדשים.

	סמכויות פיקוח 
	52.
	(א)
הנגיד רשאי להסמיך עובד של הבנק לצורך פיקוח על מילוי הוראות צו כאמור בסעיף 51 (בסעיף זה – מפקח), ובלבד שהתקיימו בו כל אלה:

	
	
	
	(1)
משטרת ישראל הודיעה, לא יאוחר משלושה חודשים מיום קבלת פרטי העובד, כי היא אינה מתנגדת להסמכתו מטעמים של ביטחון הציבור, לרבות בשל עברו הפלילי; 

	
	
	
	(2)
הוא קיבל הכשרה מתאימה כפי שהורה הנגיד בהסכמת השר לביטחון הפנים; 

	
	
	
	(3)
הוא עומד בתנאי כשירות נוספים ככל שהורה הנגיד בהסכמת השר לביטחון הפנים. 

	
	
	(ב)
לשם פיקוח על ביצוע צו כאמור בסעיף 51 רשאי מפקח –

	
	
	
	(1)
לדרוש מכל אדם אשר הנוגע לכאורה בדבר  למסור לו את שמו ומענו ולהציג לפניו תעודת זהות או תעודה רשמית אחרת המזהה אותו; 

	
	
	
	(2)
לדרוש מכל אדם הנוגע בדבר למסור לו כל ידיעה או מסמך שיש בהם כדי להבטיח או להקל על ביצוע הוראות צו כאמור בסעיף 51; בפסקה זו, "מסמך" – לרבות פלט, כהגדרתו בחוק המחשבים, התשנ"ה–1995‏
; 

	
	
	
	(3)
להיכנס למקום שהכניסה אליו דרושה לשם אכיפתו של צו כאמור בסעיף 51, ובלבד שלא ייכנס למקום המשמש למגורים אלא על פי צו של בית משפט. 

	
	
	(ג)
מפקח לא יעשה שימוש בסמכויות הנתונות לו לפי סעיף זה, אלא לשם מילוי תפקידו, ובהתקיים שניים אלה:

	
	
	
	(1)
הוא עונד באופן גלוי תג המזהה אותו ואת תפקידו; 

	
	
	
	(2)
יש בידו תעודת מפקח המעידה על תפקידו ועל סמכויותיו, שאותה יראה על פי דרישה.

	
	
	פרק י': שער החליפין 

	שער חליפין 
	53.
	(א)
שער חליפין של המטבע למטבע חוץ ייקבע בשוק מטבע החוץ, זולת אם קבעה הממשלה, בהתייעצות עם הנגיד, דרך אחרת לקביעתו. 

	
	
	(ב)
סברה הוועדה שיש בכך צורך לשם השגת מטרות הבנק ולשם מילוי תפקידיו, רשאית היא להחליט על התערבות הבנק במסחר בשוק מטבע החוץ, אף אם ההתערבות תביא לסטייה זמנית מהרמה הרצויה של יתרות מטבע החוץ כאמור בסעיף 40; סמוך לאחר ההתערבות כאמור, תדווח הוועדה על כך לשר האוצר. 

	
	
	(ג)
סבר הנגיד שיש מקום להתערבות כאמור בסעיף קטן (ב), ובשל דחיפות העניין לא היה ניתן לקבל את אישור הוועדה טרם ההתערבות, רשאי הוא להתערב במסחר, וידווח לוועדה ולשר האוצר על הפעולות שנקט ועל הסיבה לדחיפות העניין סמוך לאחר ההתערבות.

	
	
	(ד)
על אף האמור בסעיף קטן (ב), סברה הוועדה שיש מקום להתערבות הבנק במסחר בשוק מטבע החוץ כאמור בסעיף קטן (ב), אך לא לשם ניהול המדיניות המוניטרית או תמיכה ביציבות של המערכת הפיננסית, תהיה החלטתה טעונה את אישור שר האוצר; ואולם אם בשל דחיפות העניין לא היה ניתן לקבל את אישור שר האוצר טרם ההתערבות, תהיה הוועדה רשאית להתערב במסחר ותדווח לשר האוצר על הפעולות שנקטה ועל הסיבה לדחיפות העניין סמוך לאחר ההתערבות. 

	
	
	פרק י"א: דיווחי הבנק 

	דוח שנתי על
מצב המשק 
	54. 
	הנגיד, בתפקידו כיועץ לממשלה כאמור בסעיף 7(ב), יגיש לממשלה ולוועדת הכספים של הכנסת, בתוך שלושה חודשים לאחר תום כל שנה, דוח שיכלול סקירה וניתוח לגבי מצב המשק והמדיניות הכלכלית בשנה שחלפה. 

	דוח תקופתי על המדיניות המוניטרית 
	55.
	(א)
הוועדה תגיש לממשלה ולוועדת הכספים של הכנסת, פעמיים בשנה לפחות, דוח שיכלול סקירה בדבר ההתפתחויות בתחום יציבות המחירים וההתפתחויות במשק בתקופה שלגביה מוגש הדוח, ובדבר המדיניות הנדרשת, לדעת הוועדה, לשם שמירה על המחירים בתחום שקבעה הממשלה כאמור בסעיף 3(ב), ולהשגת המטרות האחרות שבסעיף 3. 

	
	
	(ב)
סטה שיעור האינפלציה, במשך שישה חודשים רצופים, מהתחום שקבעה הממשלה כאמור בסעיף 3(ב), יכלול הדוח פרטים בדבר הסיבות לסטייה, המדיניות שהוועדה נוקטת להחזרת שיעור האינפלציה לתחום האמור, והערכת הוועדה לגבי משך הזמן שיידרש לכך; לעניין זה, "סטייה של שיעור האינפלציה" – השינוי שבין המדד שפורסם לאחרונה לפני מועד החישוב, לבין המדד שפורסם לאותו חודש בשנה הקודמת. 

	
	
	(ג)
ועדת הכספים של הכנסת תדון בדוח שהוגש לפי סעיף זה, בהשתתפות הנגיד, סמוך לאחר הגשת הדוח; הוגש דוח לפי ס"ק (ב) יתקיים הדיון אף בהשתתפות שר האוצר

	דוח שנתי על יתרות מטבע החוץ 
	56.
	הוועדה תגיש לממשלה ולוועדת הכספים של הכנסת, בתוך שלושה חודשים לאחר תום כל שנה, דוח על העקרונות שלפיהם נקבעה הרמה הרצויה של יתרות מטבע החוץ לטווח הארוך, ועל הקווים המנחים למדיניות ההשקעות של הבנק ביתרות מטבע החוץ, בשנה שחלפה. 

	דיווחים אחרים 
	57.
	הממשלה וועדת הכספים של הכנסת רשאיות, בכל עת, לדרוש מן הבנק להגיש להן דיווח בכל עניין הנוגע לפעולותיו של הבנק לשם ביצוע תפקידיו. 

	
	
	פרק י"ב: עיצומים כספיים 

	עיצום כספי 
	58.
	(א)
הפר תאגיד הוראה מההוראות לפי חוק זה, כמפורט להלן, רשאי הנגיד להטיל עליו עיצום כספי לפי הוראות פרק זה, בסכום של 5 מיליון שקלים חדשים: 

	
	
	
	(1)
לא קיים תנאי שהיה עליו לקיים בקשר לקבלת אשראי מהבנק לפי סעיף 36(4) או (5); 

	
	
	
	(2)
לא הגיש דוח בהתאם לדרישת הנגיד לפי סעיף 38(ה), או הגיש דוח כאמור שאינו נכון או מלא; 

	
	
	
	(3)
לא הפסיק או הגביל מתן אשראי, השקעות או חלוקת רווחים בהתאם להוראות הנגיד לפי סעיף 38(ז). 

	
	
	(ב)
נדרש תאגיד בנקאי להחזיק נכסים נזילים בשיעור או בהרכב בהתאם להוראות הנזילות לפי סעיף 38(ב) ולא עשה כן, רשאי הנגיד להטיל עליו עיצום כספי לפי הוראות פרק זה, בסכום של 2 מיליון שקלים חדשים. 

	
	
	(ג)
נדרש גוף פיננסי למסור מידע לפי סעיף 39(א) ולא עשה כן, או מסר מידע כאמור שאינו נכון או מלא, רשאי הנגיד להטיל עליו עיצום כספי לפי הוראות פרק זה, בסכום של 500,000 שקלים חדשים. 

	
	
	(ד)
ביצע אדם עסקה, שנקבע בצו לפי סעיף 51 שהיא אסורה, רשאי הנגיד להטיל עליו עיצום כספי לפי הוראות פרק זה, בסכום של 100,000 שקלים חדשים; אם הוא תאגיד – בסכום של 750,000 שקלים חדשים, ואם תאגיד בנקאי – בסכום של 1.5 מיליון שקלים חדשים. 

	
	
	(ה)
נדרש אדם למסור מידע לפי סעיף 39(ב) או (ד), ולא עשה כן, או מסר מידע כאמור שאינו נכון או מלא, רשאי הנגיד להטיל עליו עיצום כספי לפי הוראות פרק זה, בסכום של 50,000 שקלים חדשים, ואם הוא תאגיד – בסכום של 100,000 שקלים חדשים. 

	הודעה על כוונת חיוב 
	59.
	(א)
היה לנגיד יסוד סביר להניח כי הפר אדם הוראה מההוראות לפי חוק זה, כאמור בסעיף 58 (בפרק זה – המפר), ובכוונת הנגיד להטיל עליו עיצום כספי לפי אותו סעיף, ימסור למפר הודעה על הכוונה להטיל עליו עיצום כספי (בפרק זה – הודעה על כוונת חיוב). 

	
	
	(ב)
בהודעה על כוונת חיוב יציין הנגיד בין השאר את אלה: 

	
	
	
	(1)
המעשה או המחדל (בפרק זה – המעשה) המהווה את ההפרה; 

	
	
	
	(2)
סכום העיצום הכספי והתקופה לתשלומו; 

	
	
	
	(3)
זכותו של המפר לטעון את טענותיו לפי הוראות סעיף 60; 

	
	
	
	(4)
שיעור התוספת על העיצום הכספי בהפרה נמשכת או בהפרה חוזרת לפי הוראות סעיף 62. 

	זכות טיעון 
	60.
	מפר שנמסרה לו הודעה על כוונת חיוב לפי הוראות סעיף 59 רשאי לטעון את טענותיו בעל פה או  בכתב, לפני הנגיד, באופן שיקבע הנגיד, לעניין הכוונה להטיל עליו עיצום כספי ולעניין סכומו, בתוך 30 ימים ממועד מסירת ההודעה. 

	החלטת הנגיד ודרישת תשלום
	61.
	(א)
הנגיד יחליט, לאחר ששקל את הטענות שנטענו לפי הוראות סעיף 60, אם להטיל על המפר עיצום כספי, ורשאי הוא להפחית את סכום העיצום הכספי לפי הוראות סעיף 63. 

	
	
	(ב)
החליט הנגיד לפי הוראות סעיף קטן (א) להטיל על המפר עיצום כספי, ימסור לו דרישה לשלם את העיצום הכספי (בפרק זה - דרישת תשלום); בדרישת התשלום יציין הנגיד, בין השאר, את סכום העיצום הכספי המעודכן ואת התקופה לתשלומו; החליט הנגיד שלא להטיל על המפר עיצום כספי, ימסור לו הודעה על כך.

	
	
	(ג)
לא הגיש המפר את טענותיו לפי הוראות סעיף 60, בתוך שלושים ימים מיום שנמסרה לו ההודעה על כוונת חיוב, יראו הודעה זו, בתום שלושים הימים האמורים, כדרישת תשלום שנמסרה למפר במועד האמור. 

	הפרה נמשכת והפרה חוזרת 
	62.
	(א)
בהפרה נמשכת ייווסף על העיצום הכספי הקבוע לאותה הפרה, עיצום כספי בשיעור החלק החמישים שלו לכל יום שבו נמשכת ההפרה. 

	
	
	(ב)
בהפרה חוזרת ייווסף על העיצום הכספי שהיה ניתן להטיל בשלה אילו היתה הפרה ראשונה, סכום השווה למחצית העיצום הכספי כאמור; לעניין זה, "הפרה חוזרת" – הפרת הוראה מההוראות לפי חוק זה כאמור בסעיף 58, בתוך שנתיים מהפרה קודמת של אותה הוראה שבשלה הוטל על המפר עיצום כספי. 

	סכומים מופחתים 
	63.
	(א)
הנגיד אינו רשאי להטיל עיצום כספי בסכום הנמוך מהסכומים הקבועים בפרק זה, אלא לפי הוראות סעיף קטן (ב).

	
	
	(ב)
הנגיד, בהתייעצות עם שר המשפטים, רשאי לקבוע בצו מקרים, נסיבות ושיקולים שבשלהם ניתן יהיה להפחית את העיצום הכספי הקבוע בפרק זה, ובשיעורי הפחתה מרביים שיקבע.
לבקשת בנק ישראל 

	סכום מעודכן של העיצום הכספי 
	64.
	(א)
העיצום הכספי יהיה לפי סכומו המעודכן ביום מסירת דרישת התשלום, ולגבי מפר שלא טען את טענותיו לפני הנגיד כאמור בסעיף 61(ג) – ביום מסירת ההודעה על כוונת החיוב; הוגש ערעור לבית משפט לפי סעיף 68, ובית המשפט הורה על עיכוב תשלומו של העיצום הכספי – יהיה העיצום הכספי לפי סכומו המעודכן ביום ההחלטה בערעור. 

	
	
	(ב)
הנגיד, באישור ועדת הכספים של הכנסת, רשאי לעדכן את הסכומים הנקובים בסעיפים 58 ו-70; הודעה על הסכומים המעודכנים של העיצומים הכספיים, תפורסם ברשומות. 

	המועד לתשלום עיצום כספי 
	65.
	עיצום כספי ישולם בתוך שלושים ימים מיום מסירת דרישת התשלום כאמור בסעיף 61. 

	הפרשי הצמדה וריבית 
	66.
	לא שולם עיצום כספי במועד, ייווספו עליו לתקופת הפיגור הפרשי הצמדה וריבית לפי חוק פסיקת ריבית והצמדה, התשכ"א–1961 (בפרק זה – הפרשי הצמדה וריבית), עד תשלומו. 

	גבייה 
	67.
	עיצום כספי ייגבה לאוצר המדינה, ועל גבייתו תחול פקודת המסים (גבייה)‏
. 

	ערעור 
	68.
	(א)
על דרישת חיוב ניתן לערער לפני בית משפט השלום בירושלים בתוך שלושים ימים מיום שנמסרה הדרישה. 

	
	
	(ב)
אין בהגשת ערעור כדי לעכב תשלום עיצום כספי, אלא אם כן הסכים לכך הנגיד או הורה בית המשפט אחרת. 

	
	
	(ג)
התקבל הערעור, יוחזר העיצום הכספי בתוספת הפרשי הצמדה וריבית מיום תשלומו עד יום החזרתו. 

	פרסום 
	69.
	הוטל עיצום כספי לפי פרק זה, רשאי הנגיד לפרסם בעיתון או בכל דרך אחרת את דבר הטלת העיצום וסכומו, את שמו של המפר ואת מהות ההפרה שבשלה הוטל העיצום הכספי ונסיבותיה, ורשאי הנגיד להורות למפר לפרסם פרסום כאמור. 

	אחריות מנהל כללי 
	70.
	(א)
המנהל הכללי של תאגיד חייב לפקח ולנקוט את כל האמצעים הסבירים למניעת הפרות לפי סעיף 58 בידי התאגיד או בידי עובד מעובדיו. 

	
	
	(ב)
ביצע התאגיד הפרה כאמור בסעיף 58, חזקה היא שהמנהל הכללי בתאגיד הפר את חובתו לפי סעיף קטן (א), אלא אם כן הוכיח כי נקט את כל האמצעים הסבירים כדי למלא את חובתו. 

	
	
	(ג)
הפר המנהל הכללי בתאגיד את חובת הפיקוח לפי סעיף קטן (א), רשאי הנגיד –

	
	
	
	(1)
להטיל עליו עיצום כספי בסכום של 100,000 שקלים חדשים בהתאם להוראות פרק זה; 

	
	
	
	(2)
להורות על הפסקת כהונתו של המנהל הכללי בתאגיד שהפר הוראה מהוראות סעיף 58(א) או (ב); היה הגוף הפיננסי מפוקח בידי רשות פיקוח, לא יורה הנגיד כאמור אלא לאחר התייעצות עם ראש רשות הפיקוח; הוראות פרק זה יחולו לגבי הפסקת כהונה, בשינויים המחויבים.

	
	71.
	הנגיד רשאי לאצול את סמכויותיו לפי פרק זה, למעט לפי סעיף 70, למשנה לנגיד.

	
	
	פרק י"ג: עונשין 

	עונשין 
	72.
	(א)
מי שהוציא או הפיץ שטרי כסף, מעות, מסמך או כל דבר אחר, אשר הנגיד קבע כי הם עשויים להיות תחליף מטבע, בניגוד להוראות סעיף 44, דינו – מאסר חמש שנים. 

	
	
	(ב)
מי שעשה אחד מאלה, דינו – מאסר שנה: 

	
	
	
	(1)
ביצע עסקה, שנקבע בצו לפי סעיף 51, שהיא אסורה; 

	
	
	
	(2)
הפר את חובת הסודיות, בניגוד להוראות סעיף 83(א) או (ג). 

	חובת פיקוח 
	73.
	(א)
נושא משרה בתאגיד חייב לפקח ולעשות כל שאפשר למניעת עבירות לפי סעיף 72(ב)(1) בידי התאגיד או בידי עובד מעובדיו; המפר הוראה זו, דינו – קנס בסכום של 50,000 שקלים חדשים. 

	
	
	(ב)
נעברה עבירה לפי סעיף 72(ב)(1) בידי תאגיד או בידי עובד מעובדיו, חזקה היא כי נושא משרה בתאגיד הפר את חובתו לפי סעיף קטן (א), אלא אם כן הוכיח כי עשה ככל שניתן כדי למלא את חובתו. 

	
	
	(ג)
בסעיף זה, "נושא משרה בתאגיד" – דירקטור, מנהל פעיל בתאגיד, שותף, למעט שותף מוגבל, או בעל תפקיד אחר האחראי מטעם התאגיד על התחום שבו בוצעה העבירה. 

	
	
	

	
	
	

	
	
	
	

	
	
	
	

	
	
	
	

	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	

	
	
	

	
	
	

	
	
	
	

	
	
	
	

	
	
	

	
	
	

	
	
	
	

	
	
	
	

	
	
	
	
	

	
	
	
	
	

	
	
	
	

	
	
	
	
	

	
	
	

	
	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	
	

	
	
	
	

	
	
	

	
	
	

	
	
	

	
	
	

	
	
	פרק י"ד: שכר עובדי הבנק 
נוסח חדש בהתאם להחלטות הוועדה מיום 9.3.2010

	שינויים בשכר עובדי הבנק 
	74.
	(א)
לא יסכים הבנק על שינויים בשכר, בתנאי פרישה או בגמלאות, או על הטבות כספיות אחרות הקשורות לעבודה, ולא ינהיג שינויים או הטבות כאמור, אלא על פי אחת מאלה: 

	
	
	
	(1)
בהתאם לשינויים ועדכונים שייעשו לפי כללים שסוכמו בין שר האוצר לבין הנגיד; כללים כאמור יפורסמו באתר האינטרנט של משרד האוצר; 
הערת ההסתדרות: "ובהתאם למה שהוסכם או הונהג לגבי כלל עובדי המדינה"

	
	
	
	(2)
בהתאם להוראות כל הסכם או הסדר שאושר בידי שר האוצר לפני תחילתו של חוק זה או שיאושר לפי הוראות סעיף קטן (ב); 

	
	
	
	(3)
בהתבסס על מדיניות השכר במגזר הציבורי, [הסתדרות: להשמיט את המשפט הבא: [על שינויים שהוסכמו והונהגו כדין לגבי כלל העובדים המועסקים במגזר הציבורי במתכונת העסקה דומה] ובהתבסס על תפקידים דומים במגזר הציבורי ככל שישנם, ובהתחשב בצורכי כוח האדם הייחודים של הבנק אשר יאפשרו לו להשיג את מטרותיו ולמלא את תפקידיו לפי חוק זה ואת ייעודו כבנק מרכזי ובהתחשב ביחסי העבודה בבנק, והכל בכפוף להוראות סעיף קטן (ב). 

	
	
	(ב)
אישרה המועצה שינויים בשכר, בתנאי פרישה או בגמלאות, או הטבות כספיות אחרות הקשורות לעבודה על פי סעיף קטן (א)(3) (בסעיף זה – השינויים), יחולו הוראות אלה:

	
	
	
	(1)
בסמוך למועד אישור השינויים על ידי המועצה על שינויים בשכר, יפנה הבנק בכתב לשר האוצר , ויודיע לו על כוונתו לבצע את השינויים (בסעיף זה – הודעת השינויים);

	
	
	
	(2)
שר האוצר ימסור למועצה את עמדתו לגבי הודעת השינויים בתוך 14 ימים מיום קבלת הודעת השינויים; 

	
	
	
	(3)
הסכים שר האוצר לשינויים, יראו אותם כמאושרים;

	
	
	
	(4)
החליט שר האוצר, לאחר שבחן, בין השאר, את הודעת השינויים וטעמיה, שלא לאשר את השינויים כולם או חלקם, ינמק את החלטתו בכתב, ובסמוך למסירת החלטתו יבואו שר האוצר והמועצה בדברים לגבי הודעת השינויים;

	
	
	
	(5)
לא הגיעו שר האוצר והמועצה להסכמות בדבר השינויים בתוך 45 [30] ימים מיום מתן הודעת השינויים לפי פסקה (1),  תובא המחלוקת להכרעתו של ראש הממשלה ;

	
	
	
	(6)
ראש הממשלה ימסור את החלטתו בעניין לשר האוצר ולנגיד בתוך 90 [60] ימים מיום מתן הודעת השינויים לאחר שקיבל חוות דעת בעניין השינויים מגורם בלתי תלוי שהוא מומחה לענייני עבודה ושכר, כפי שיבחר; [הסתדרות: "ככל שימצא לנכון בנסיבות העניין"] 

	בענין זה יהא על הוועדה להחליט במהלך ההצבעות
	
	
	[(7)
לא החליט ראש הממשלה כאמור בפסקה (5) יראו את הודעת השינויים כאילו אושרה.]

	
	
	(ג)
הכספים המיועדים ליישום השינויים לא ישולמו לזכאים להם על פי ההסכם או ההסדר, או בעבורם, אלא לאחר אישור השינויים כמפורט בסעיף זה.

	
	
	(ד)
על אף האמור בכל דין, כל הסכם או הסדר בטל אם הוא נוגד את הוראות סעיף קטן (א) ולא אושר לפי הוראות סעיף קטן (ב).

	הסכם או הסדר חורגים 
	75.
	(א)
סבר שר האוצר כי הסכם או הסדר בבנק נוגד לכאורה את הוראות סעיף 74(א) ולא אושר לפי הוראות סעיף 74(ב), יודיע על כך למועצה בהודעה מנומקת בכתב, בציון החריגה לכאורה [האוצר ומשרד המשפטים: אין צורך בשימוע בשלב זה ולאחר שנתן לצדדים להסכם או להסדר הזדמנות להשמיע את עמדתם] (בסעיף זה – הודעת השגות), ויחולו הוראות אלה:

	בענין זה יהא על הוועדה להחליט במהלך ההצבעות
	
	
	[(1)
בתוך שבעה ימים מקבלת הודעת שר האוצר, יפסיק הבנק לשלם את הכספים המהווים חריגה לכאורה (בסעיף זה – הכספים המוקפאים), עד לקבלת החלטה בעניין כאמור בסעיפים קטנים (ג) עד (ח);]

	
	
	
	[(2)
הוראות חוק הגנת השכר, התשי"ח–1958‏
, לא יחולו לגבי הכספים המוקפאים עד למועד שבו יהיה רשאי הבנק, לפי הוראות סעיף זה, לשלמם לזכאים להם על פי הוראות ההסכם או ההסדר, או בעבורם.]

	
	
	(ב)
בהודעת השגות יפרט שר האוצר גם את עמדתו בדבר אופן תיקון החריגות לכאורה, על פי הקבוע בפסקאות (1) עד (3) שבסעיף 29ב(ב) לחוק יסודות התקציב, התשמ"ה–1985‏
 (בסעיף זה – חוק יסודות התקציב), אם תתקבל החלטה סופית לפי סעיף זה על קיומן של חריגות; לעניין זה ייקרא סעיף 29ב(ב) לחוק יסודות התקציב, כך –

	
	
	
	(1)
בפסקה (1) שבו, במקום "סעיף 29(ב)" יקראו "סעיף 74(ג) לחוק בנק ישראל, התש"ע–2010
 (להלן – חוק בנק ישראל)"; 

	
	
	
	(2)
בפסקה (2) שבו –

	
	
	
	
	(א)
ברישה, במקום "הנהוג לגבי כלל עובדי המדינה" יקראו "הכללים שסוכמו לפי סעיף 74(א)(1) לחוק בנק ישראל או מההסכמים וההסדרים שאושרו או יאושרו כאמור בסעיף 74(א)(2) לחוק בנק ישראל";

	
	
	
	
	(ב)
בפסקת משנה (ב), במקום "סעיף 29א(א)(2)" יקראו "סעיף 75 לחוק בנק ישראל";

	
	
	
	(3)
במקום פסקה (3) שבו יקראו: 

	
	
	
	
	"(3) להורות על העברת הכספים שהוקפאו לפי סעיף 75(א) לחוק בנק ישראל לגורמים הזכאים להם לפי הוראות ההסכם או ההסדר."

	
	
	(ג)
המועצה תמסור לשר האוצר את עמדתה לגבי הודעת ההשגות בתוך 14 ימים מיום קבלתה; 

	
	
	(ד)
הודיעה המועצה, לאחר שנתנה לצד האחר להסכם או להסדר הזדמנות להשמיע את עמדתו, כי היא מקבלת את השגות שר האוצר, לרבות את עמדתו בדבר אופן תיקון החריגות, יראו בכך החלטה סופית על קיומן של חריגות, והן יתוקנו בהתאם לכך.

	
	
	(ה)
הודיעה המועצה, לאחר שבחנה את השגות שר האוצר,כי היא אינה מקבלת את ההשגות כולן או חלקן, תנמק את הודעתה בכתב ובסמוך למסירת ההודעה יבואו שר האוצר והמועצה בדברים לגבי הודעת ההשגות;

	
	
	(ו)
לא הגיעו שר האוצר והמועצה להסכמות בתוך 45 [30] ימים מיום מתן הודעת ההשגות לפי סעיף קטן (א) תובא המחלוקת להכרעתו של ראש הממשלה;

	
	
	(ז)
ראש הממשלה ימסור  את החלטתו בעניין לשר האוצר ולנגיד בתוך 90  [60] ימים מיום מתן ההודעה על החריגה, לאחר שקיבל חוות דעת בעניין ההשגות מגורם בלתי תלוי שהוא מומחה לענייני עבודה ושכר, כפי שיבחר; [הסתדרות: "ככל שימצא לנכון בנסיבות העניין"]

	
	
	(ח)
הסכם או הסדר שנתקבלה החלטה סופית לפי סעיף זה כי הוא בטל, לא יחולו עליו הוראות סעיף 31 לחוק החוזים (חלק כללי), התשל"ג–1973‏
.

	
	
	(ט)
שר האוצר יחליט אם להתחשב בנסיבות אישיות של עובד שחל עליו הסכם או הסדר שנתקבלה לגביו החלטה סופית לפי סעיף זה כי הוא בטל וכי על העובד להשיב הטבה שהוענקה לו על פיו, לאחר שנתן לעובד הזדמנות להשמיע את עמדתו; בסעיף קטן זה, "עובד" – לרבות עובד לשעבר.

	
	
	פרק ט"ו: הוראות שונות

	דוח כספי 
	78.
	(א)
הבנק יערוך בתוך שלושה חודשים לאחר תום כל שנה דוח כספי שנתי, המשקף את הרכבם ואת שוויים של נכסי הבנק ושל התחייבויותיו ליום העסקים האחרון של השנה, את תוצאות פעולותיו לאותה השנה ואת השינויים בהון הבנק; הדוח ייערך על פי כללים חשבונאיים מקובלים בהתאמה לפעילות המיוחדת של בנק מרכזי ויבוקר בידי רואה החשבון המבקר. 

	
	
	(ב)
דוחות לפי סעיף זה יאושרו במועצה ויוגשו לממשלה ולוועדת הכספים של הכנסת, ויפורסמו לציבור בדרך שקבעה המועצה. 

	העברת רווחים
	79.
	(א)
בסעיף זה –

	
	
	"הדוח הכספי השנתי" – הדוח הכספי השנתי של הבנק שנערך בהתאם להוראות סעיף 78(א); 

	
	
	"הון" – הון הבנק לתום השנה שחלפה, הכולל את יתרת העודפים, כמוצג בדוח הכספי השנתי, בניכוי הרווח הנקי;

	
	
	"סך הנכסים" – סך נכסי הבנק לתום השנה שחלפה, כמוצג בדוח הכספי השנתי;

	
	
	"יתרת עודפים" – יתרת רווחים והפסדים צבורים משנים קודמות, כמוצג בדוח הכספי השנתי;

	
	
	"הרווח הנקי" – הרווח הנקי של הבנק לשנה שחלפה, כמוצג בדוח הכספי השנתי; הרווח הנקי לא יכלול רווחים שטרם מומשו על פי הדוח הכספי השנתי.

	
	
	(ב)
בתום שלושה חודשים מתום כל שנה, יעביר הבנק לממשלה בפועל רווחים בהתאם להוראות אלה:

	
	
	
	(1)
אם ההון יעמוד על שיעור של 2.5 אחוזים או יותר מסך הנכסים, יועבר לממשלה סכום השווה לרווח הנקי, בניכוי יתרת עודפים אם היא שלילית;

	
	
	
	(2)
אם ההון יעמוד על שיעור העולה על אחוז אחד מסך הנכסים, אך פחות מ-2.5 אחוזים מסך הנכסים, יועבר לממשלה סכום השווה ל-50 אחוזים מהרווח הנקי, בניכוי יתרת עודפים אם היא שלילית;

	
	
	
	(3)
אם ההון יעמוד על שיעור של אחוז אחד או פחות מסך הנכסים – לא יועברו רווחים.

	
	
	(ג)
הבנק רשאי לרשום קרנות הון הנובעות מכללים חשבונאיים, ובלבד שיתרת הרווח הנקי שלא הועברה לממשלה כאמור בסעיף קטן (ב), תצטרף בדוח הכספי השנתי לסעיף "יתרת עודפים" ולא תוכר כפריט הוני אחר, אלא אם כן הוסכם אחרת בין הנגיד לבין שר האוצר.

	ביקורת בידי
מבקר המדינה 
	80.
	(א)
הבנק הוא גוף מבוקר כמשמעותו בסעיף 9(6) לחוק מבקר המדינה. 

	
	
	(ב)
ההוראות שבסעיפים אלה בחוק מבקר המדינה, לא יחולו על ביקורת המבקר על הבנק: 

	
	
	
	(1)
סעיף 10(ב), לעניין הצעת הממשלה; 

	
	
	
	(2)
בסעיף 14(א), הקטע המתחיל במילים "ואם ראה צורך בכך" עד סוף סעיף קטן (א); 

	
	
	
	(3)
סעיף 20(ג), לעניין המצאת הדין וחשבון לראש הממשלה ולשר הנוגע לעניין; 

	
	
	
	(4)
סעיף 21, לעניין בקשת הממשלה. 

	
	
	(ג)
הוראות סעיף זה יחולו על הבנק ועל עובדיו גם לגבי פעילותם על פי כל דין אחר. 

	תשלום אגרות
לבנק 
	81.
	הנגיד, באישור המועצה, בהסכמת שר האוצר ובאישור ועדת הכספים של הכנסת, רשאי לקבוע בצו הוראות בדבר אגרות שישולמו לבנק בעד שירותים שהוא נותן לפי חוק זה או לפי חוקים אחרים, לתאגידים בנקאיים או לכל אדם אחר. 

	פטור ממס 
	82.
	לעניין תשלום מסים, ארנונות, אגרות ותשלומי חובה אחרים, דין הבנק כדין המדינה. 

	סודיות 
	83.
	(א)
לא יגלה אדם ידיעה שנמסרה לו ולא יראה מסמך שהוגש לו לפי חוק זה, ואולם מותר לגלות ידיעה או להראות מסמך אם הנגיד יראה צורך בכך לצורכי הליך פלילי, לרבות חקירה פלילית. 

	
	
	(ב)
על אף הוראות סעיף קטן (א), רשאי הנגיד לגלות ידיעה או להראות מסמך לרשות פיקוח, ובלבד שנוכח כי הידיעה או המסמך מתבקשים לצורך מילוי תפקידיה של רשות הפיקוח. 

	
	
	(ג)
לא יגלה אדם ידיעה ולא יראה מסמך שנמסרו לו לפי הוראות סעיף קטן (ב). 

	הגבלות לאחר פרישה 
	84.
	מי שפרש משירותו בבנק, לרבות חבר ועדה וחבר מועצה, יחולו עליו הוראות חוק שירות הציבור (הגבלות לאחר פרישה), התשכ"ט–1969‏
 (להלן – חוק שירות הציבור), בשינויים המחויבים; סעיף 3 לחוק שירות הציבור יחול על הנגיד, על המשנה לנגיד, על עובד שהנגיד מינה לחבר הנהלת הבנק ועל עובד שהיה מדורג ערב פרישתו באחת מחמש הדרגות העליונות בדירוג עובדי הבנק. 

	ייצוג לפני מוסדות כספיים בין-לאומיים 
	85.
	(א)
הבנק ייצג את המדינה בכל עניין הנוגע לחברות המדינה בקרן המטבע הבין-לאומית, בבנק להסדרי סליקה בין-לאומיים, בבנק הבין-לאומי לשיקום ופיתוח, וכן במוסדות כספיים בין-לאומיים אחרים על פי החלטת הממשלה. 

	
	
	(ב)
הבנק רשאי לבצע כל פעולה הנדרשת לצורך הייצוג, לרבות השקעה במניותיו של מוסד כספי בין-לאומי. 

	פקודת השטרות 
	86.
	לעניין פקודת השטרות [נוסח חדש]‏
, דינו של הבנק כדין בנקאי כמשמעותו באותה פקודה. 

	עדות על מטבע 
	87.
	תעודה הנחזית כתעודה שניתנה מאת הנגיד, או מאת אדם שהנגיד הרשהו לכך בכתב, והמעידה על המצורף אליה שהוא מטבע או שהוא מטבע מזויף, תשמש ראיה לכך, כל עוד לא הוכח היפוכו של דבר. 

	ביצוע 
	88.
	הממשלה ממונה על ביצוע חוק זה. 

	תיקון פקודת הבנקאות 
	89.
	בפקודת הבנקאות, 1941‏
 –

	
	
	(1)
בסעיף 8(ב1), המילה "מימוש" – תימחק, ובמקום "סעיף 44א לחוק בנק ישראל, התשי"ד–1954" יבוא "סעיף 37 לחוק בנק ישראל, התש"ע–2010"; 

	
	
	(2)
בסעיף 8ד(א), ברישה, במקום "באישור הממשלה" יבוא "באישור הוועדה כהגדרתה בחוק בנק ישראל, התש"ע–2010"; 

	לבקשת בנק ישראל
	
	(3)
בסעיף 14ט(ב), במקום "בשיעורים שיקבע" יבוא "ובשיעורי הפחתה מרביים שיקבע";

	
	
	(4)
בסעיף 15א2(א), אחרי "להראות מסמך" יבוא "לעובד בנק ישראל לשם מילוי תפקידו וכן". 

	לבקשת בנק ישראל:

תיקון חוק הבנקאות (רישוי)
	89א.
	בחוק הבנקאות (רישוי), התשמ"א-1981
, בסעיף 50ב(ג), במקום "בשיעורים שיקבע" יבוא "ובשיעורי הפחתה מרביים שיקבע".

	תיקון חוק הבנקאות (שירות ללקוח)
	89ב.
	בחוק הבנקאות (שירות ללקוח), התשמ"א-1981
, בסעיף 11א(ה), במקום "בשיעורים שיקבע" יבוא "ובשיעורי הפחתה מרביים שיקבע".

	תיקון חוק הפיקוח על שירותים פיננסיים (ביטוח) 
	90.
	בחוק הפיקוח על שירותים פיננסיים (ביטוח), התשמ"א–1981‏
, בסעיף 50ב(א), אחרי "כמשמעותה בסעיף 2 לחוק ניירות ערך, התשכ"ח–1968" יבוא "לבנק ישראל". 

	תיקון חוק יסודות התקציב 
	91.
	בחוק יסודות התקציב, התשמ"ה–1985‏
 –

	
	
	(1)
בסעיף 21, בהגדרה "גוף מתוקצב", המילים "בנק ישראל" – יימחקו;

	
	
	(2)
בסעיף 32, בהגדרה "גוף מתוקצב", בסופה יבוא "וכן בנק ישראל";

	
	
	(3)
בסעיף 33(א), אחרי "המידע יימסר בהסכמת השר הנוגע בדבר" יבוא "ולגבי בנק ישראל – בהסכמת ראש הממשלה";

	
	
	(4)
בסעיף 33א(ג)(4), אחרי "סעיף 29(א)" יבוא "ולעניין עובדים ובעלי תפקידים בבנק ישראל – לפי סעיפים 74 ו75 לחוק בנק ישראל, התש"ע–2010";

	
	
	(5)
בסעיף 35, בפסקאות (1) ו (5), בסופן יבוא "ולגבי עובד בנק ישראל – לפי סעיף 74 ו-75 לחוק בנק ישראל, התש"ע-2010". 
[יידרשו שינויים לסעיף 91 ולסעיף 99(ט) ו(י) עקב השינויים בפרק השכר]

	תיקון חוק הביקורת הפנימית 
	92.
	בחוק הביקורת הפנימית, התשנ"ב–1992‏
 – 

	
	
	(1)
בסעיף 1, בהגדרה "גוף ציבורי", בסופה יבוא:

	
	
	
	"(6)
	בנק ישראל.";

	
	
	(2)
בסעיף 12(א), פסקה (2) – תימחק. 

	תיקון חוק מערכות תשלומים 
	93.
	בחוק מערכות תשלומים, התשס"ח–2008‏
, בסעיף 16(ג), המילה "מימוש" – תימחק, ובמקום "סעיף 44א לחוק בנק ישראל, התשי"ד–1954" יבוא "סעיף 37 לחוק בנק ישראל, התש"ע–2010". 

	תיקון חוק מילווה קצר מועד 
	94.
	בחוק מילווה קצר מועד, התשמ"ד–1984‏
, בסעיף 6, במקום הסיפה המתחילה במילים "להרחבתם או לצמצומם" יבוא "כדי להשיג את מטרות בנק ישראל ולמלא את תפקידיו כאמור בסעיפים 3 ו-4 לחוק בנק ישראל, התש"ע–2010". 

	תיקון חוק החברות הממשלתיות 
	95.
	בחוק החברות הממשלתיות, התשל"ה–1975‏
, בתוספת השניה, במקום פרט 18 יבוא: 

	
	
	"18.
הוועדה המוניטרית והמועצה המינהלית – לפי חוק בנק ישראל, התש"ע–2010."

	תיקון חוק ניירות ערך
	96.
	בחוק ניירות ערך, בסעיף 1, בהגדרה "ניירות ערך", אחרי "בידי הממשלה" יבוא "או בידי בנק ישראל".

	ביטול חוקים
	97.
	(א)
חוק בנק ישראל, התשי"ד–1954‏
 – בטל. 

	
	
	(ב)
חוק הפיקוח על המטבע, התשל"ח–1978‏
 – בטל. 

	תחילה 
	98.
	תחילתו של חוק זה ביום י"ט בסיוון התש"ע (1 ביוני 2010) (להלן – יום התחילה). 

	הוראות מעבר 
	99.
	(א)
הנגיד שכיהן ערב יום התחילה ימשיך לכהן בתפקידו עד תום התקופה שלה מונה.

	
	
	(ב)
משנה לנגיד שכיהן ערב יום התחילה ימשיך לכהן בתפקידו עד תום חמש שנים מהיום שבו החלה כהונתו, בכפוף להוראות סעיף 10(ב) סיפה.

	
	
	(ג)
השכר ותנאי השירות שנקבעו לנגיד ולמשנה לנגיד ערב תחילתו של חוק זה ימשיכו לחול גם אחרי תחילתו של חוק זה על הנגיד ועל המשנה לנגיד שמונו ערב תחילתו של החוק.

	
	
	(ד)
החברים מקרב הציבור בוועדה שיתמנו לראשונה לאחר תחילתו של חוק זה, יתמנו לתקופות כלהלן: אחד יתמנה לשנתיים, אחד יתמנה לשלוש שנים, ואחד יתמנה לארבע שנים; מי שמונה כאמור לשנתיים, לא תימנה תקופה זו כתקופת כהונה לעניין סעיף 28(א). 

	
	
	(ה)
החברים מקרב הציבור במועצה שיתמנו לראשונה לאחר תחילתו של חוק זה, יתמנו לתקופות כלהלן: אחד יתמנה לשנה, שניים יתמנו לשנתיים, אחד יתמנה לשלוש שנים, ואחד יתמנה לארבע שנים; מי שמונה כאמור לתקופה של שנה או שנתיים, לא תימנה תקופה זו כתקופת כהונה לעניין סעיף 28(א).

	
	
	(ו)
לא הוקמה ועדה או לא הוקמה מועצה, יהיו הסמכויות שהוקנו בחוק זה לוועדה או למועצה, לפי העניין, בידי הנגיד, עד להקמתה. 

	לבקשת בנק ישראל
	
	

	
	
	(ח)
כל עוד לא הוסכם אחרת לגבי התשלומים ושיעורי הריבית כאמור בסעיף 48(ג), ימשיכו לחול לגביהם ההסדרים הנוהגים בין הבנק לבין הממשלה עובר לתחילתו של חוק זה.

	
	
	(ט)
הוראות סעיף 75 יחולו גם לגבי הסכם או הסדר שהוסכם או הונהג ערב תחילתו של חוק זה ואשר חלה לגביו הוראת סעיף 29(ב) לחוק יסודות התקציב; לעניין זה ייקרא סעיף 75(א) כאילו במקום "נוגד לכאורה את הוראות סעיף 74(א) ולא אושר לפי הוראות סעיף 74(ב)" נאמר "נוגד לכאורה את הוראות סעיף 29(א) לחוק יסודות התקציב", והשינויים בסעיף 29ב(ב) לחוק יסודות התקציב הקבועים בסעיף 75(ג) יחולו רק לגבי פסקה (2)(ב) ופסקה (3) לסעיף האמור; הוראות סעיף 76 יחולו על הארכת מועדים לעניין סעיף קטן זה.

	
	
	(י)
הוראות סעיפים 74 עד 77 לא יחולו לגבי שינויים בשכר, בתנאי פרישה או בגמלאות או על הטבות כספיות אחרות הקשורות לעבודה, של כל אחד מהמנויים להלן, ולגביהם ימשיכו לחול הוראות פרק ג' לחוק יסודות התקציב: 

	
	
	
	(1)
חברי הנהלת הבנק שהחלו בעבודתם לפני תחילתו של חוק זה, למעט חברי הנהלה המועסקים לפי חוזה עבודה אישי שאושר לפי סעיף 29(א) לחוק יסודות התקציב לפני תחילתו של חוק זה או לפי סעיף 74 לחוק זה לאחר תחילתו של חוק זה; 

	
	
	
	(2)
מי שפרש מהבנק לפני יום י"ח באב התשס"ח (19 באוגוסט 2008) – בכל הקשור להסכם או הסדר שהוסכם או הונהג לפני המועד האמור.

